covid 19 india updates | ഇന്ത്യയിൽ കോവിഡ് രോഗികളുടെ എണ്ണം അഞ്ച് ലക്ഷം കടന്നു; രാജ്യത്ത് ഇന്ന് മരിച്ചത് 354 കേവിഡ് രോഗികൾ; ആകെ കോവിഡ് മരണങ്ങൾ 15,662; നിലവിൽ ചികിത്സയിലുള്ള 1,96,322 പേരിൽ 8,944 പേരുടെ നില അതീവ ഗുരുതരം; ഇന്ത്യയിൽ ശമനമില്ലാതെ വൈറസ് വ്യാപനം - MarunadanMalayalee.com\nന്യൂഡൽഹി: ഇന്ത്യയിൽ കോവിഡ് രോഗികളുടെ എണ്ണം അഞ്ച് ലക്ഷം കടന്നു. ഇന്ന് 15,802 പേർക്ക് കൂടി രോഗം സ്ഥിരീകരിച്ചതോടെ രാജ്യത്തെ ആകെ കോവിഡ് ബാധിതർ 5,06,972 ആയി. ഇന്ന് 354 കേവിഡ് രോഗികൾ കൂടി മരണത്തിന് കീഴടങ്ങി. രാജ്യത്ത് ഇതുവരെ കോവിഡ് ബാധിച്ച് മരിച്ചത് 15,662 പേരാണ്. രോഗം സ്ഥിരീകരിച്ചവരിൽ 2,94,988 ആളുകൾ രോഗമുക്തി നേടി. നിലവിൽ ചികിത്സയിലുള്ള 1,96,322 പേരിൽ 8,944 പേരുടെ നില അതീവ ഗുരുതരമാണ്. നിലവിൽ രാജ്യത്ത് ഏറ്റവും കൂടുതൽ കോവിഡ് ബാധിതരുള്ള സംസ്ഥാനമാണ് മഹാരാഷ്ട്ര.\nമഹാരാഷ്ട്രയിൽ കോവിഡ് കേസുകളുടെ എണ്ണത്തിൽ വൻവർധനവാണ് രേഖപ്പെടുത്തുന്നത്. ഇന്ന് പുതുതായി 5,024 പേർക്കു കൂടി കോവിഡ്-19 സ്ഥിരീകരിച്ചു. 175 പേർക്കാണ് ഇന്ന് ജീവൻ നഷ്ടമായത്. ഇതിൽ 91 മരണങ്ങൾ കഴിഞ്ഞ 48 മണിക്കൂറിനിടെ ഉണ്ടായതാണ്. മറ്റ് 84 മരണങ്ങൾ കഴിഞ്ഞ ദിവസങ്ങളിലുണ്ടായതാണെങ്കിലും ഇന്നത്തെ തിയതിയിലാണ് രേഖപ്പെടുത്തിയിരിക്കുന്നത്. സംസ്ഥാനത്ത് നിലവിൽ 65,829 ആക്ടീവ് കേസുകളാണുള്ളതെന്നും മഹാരാഷ്ട്ര ആരോഗ്യവകുപ്പ് കൂട്ടിച്ചേർത്തു.\nതമിഴ്‌നാട്ടിൽ 3,645 പേർക്ക് വെള്ളിയാഴ്ച കോവിഡ് സ്ഥിരീകരിച്ചു. തുടർച്ചയായ രണ്ടാം ദിവസമാണ് സംസ്ഥാനത്തെ കോവിഡ് ബാധിതർ 3,500 കടക്കുന്നത്. ഇതോടെ ഇതുവരെ വൈറസ് ബാധ സ്ഥിരീകരിച്ചവരുടെ എണ്ണം 74,622 ആയി. 46 പേർകൂടി ഇന്ന് മരിച്ചതോടെ ആകെ മരണം 957 ആയി. ചെന്നൈയിലാണ് വൈറസ് ബാധിതർ ഏറ്റവുമധികം. 1,956 പേർക്കാണ് ചെന്നൈയിൽ ഇന്ന് കോവിഡ് സ്ഥിരീകരിച്ചത്. ഇതോടെ ചെന്നൈയിൽ ഇതുവരെ വൈറസ് ബാധ സ്ഥിരീകരിച്ചവരുടെ എണ്ണം 49,690 ആയി. 32,305 ആണ് നിലവിൽ സംസ്ഥാനത്തെ ആക്ടീവ് കേസുകൾ. 1,358 പേർ ഇന്ന് രോഗമുക്തി നേടി ആശുപത്രിവിട്ടു. 41,357 പേരാണ് തമിഴ്‌നാട്ടിൽ ഇതുവരെ രോഗമുക്തി നേടിയത്.\nഡൽഹിയിൽ വെള്ളിയാഴ്ച 3,390 കോവിഡ് കേസുകളാണ് സ്ഥിരീകരിച്ചത്. ഇതോടെ ഡൽഹിയിലെ കോവിഡ് രോഗികളുടെ എണ്ണം 73,780 ആയി. 64 മരണങ്ങളാണ് കഴിഞ്ഞ 24 മണിക്കൂറിനുള്ളിൽ സംഭവിച്ചത്. ഇതുവരെ ഡൽഹിയിൽ കേന്ദ്ര സർക്കാർ കണക്ക് പ്രകാരം കോവിഡ് വന്ന് 2429 പേരാണ് മരിച്ചത്. ബംഗാളിൽ 542 പുതുതായി രോഗം ബാധിച്ചു. ആകെ രോഗികൾ 16,190.\nലോകത്ത് 97,96,052 പേർക്കാണ് ഇതുവരെ രോഗം സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 92,722കേസുകൾ റിപ്പോർട്ട് ചെയ്തു. 2,881മരണങ്ങൾ കൂടി റിപ്പോർട്ട് ചെയ്തതോടെ കോവിഡ് മരണസംഖ്യ 4,93,870 ആയി ഉയർന്നു. അമേരിക്കയിൽ 1,26,932 പേരും ബ്രസീലിൽ 55,304 പേരും റഷ്യയിൽ 8,781പേരും കോവിഡ് ബാധിച്ച് മരിച്ചു എന്നാണ് റിപ്പോർട്ടുകൾ.\nകോവിഡ് കേസുകളിൽ ചൈനയെ മറികടന്ന് ഇന്ത്യ


ബുറേവി ചുഴലിക്കാറ്റിനെ നേരിടാൻ കേരളം സജ്ജം; മുഖ്യമന്ത്രി - Janayugom Online\nബുറേവി ചുഴലിക്കാറ്റിനെ നേരിടാൻ കേരളം സജ്ജം; മുഖ്യമന്ത്രി\nബുറേവി ചുഴലിക്കാറ്റിനെ നേരിടാന് കേരളം സജ്ജമെന്ന് മുഖ്യമന്ത്രി പിണറായി വിജയന്. ബുറേവി ചുഴലിക്കാറ്റ് വെള്ളിയാഴ്ചയോടെ തിരുവനന്തപുരം മേഖലയിൽ എത്തുമെന്നാണ് വിദഗ്ധ പ്രവചനം. ഡിസംബര് നാലിന് പുലര്‍ച്ചെ തെക്കൻ തമിഴ്നാട്ടിലും തുടര്‍ന്ന് കേരളത്തിലും എത്തും. തിരുവനന്തപുരം മുതൽ എറണാകുളം വരെ ഏഴ് ജില്ലകളിൽ ശക്തമായ മഴയും കാറ്റും ഉണ്ടാകും മൂന്ന് മുതൽ അഞ്ച് ദിവസം വരെയാണ് ഇതെന്നും മുഖ്യമന്ത്രി വാര്‍ത്താസമ്മേളനത്തില് പറഞ്ഞു.\nചുഴലിക്കാറ്റിന്‍റെ സാന്നിധ്യം നാളെ ഉച്ചക്ക് ശേഷം തലസ്ഥാന ജില്ലയിൽ അനുഭവപ്പെട്ട് തുടങ്ങുമെന്നാണ് ഇപ്പോഴുള്ള വിലയിരുത്തൽ. സംസ്ഥാനത്ത് പ്രവേശിക്കും മുമ്പ് കാറ്റിന്‍റെ ശക്തി കുറയുമെങ്കിലും തലസ്ഥാന ജില്ലയിൽ നാശ നഷ്ടങ്ങൾക്ക് ഇടയാക്കുമെന്ന മുന്നറിയിപ്പ് കേന്ദ്ര കാലാവസ്ഥാ കേന്ദ്രം അറിയിച്ചിട്ടുണ്ട്. തിരുവനന്തപുരം മുതൽ ആലപ്പുഴ വരെയുള്ള ജില്ലകളിൽ നാളെ റെഡ് അലര്‍ട്ട് പ്രഖ്യാപിച്ചിട്ടുണ്ട്. കനത്ത കാറ്റിന് ഒപ്പം അതി തീവ്ര മഴയും ഉണ്ടാകുമെന്ന് മുന്നറിയിപ്പ് ഉണ്ട്.\nചുഴലിക്കാറ്റ് കടന്ന് പോകും വരെ ശബരിമല പ്രവേശനത്തിന് നിയന്ത്രണം ഏര്‍പ്പെടുത്തും. വേണ്ട മുൻകരുതലും ജാഗ്രതയും എടുക്കാൻ പത്തനംതിട്ട ജില്ലാ ഭരണകൂടത്തിന് നിര്‍ദ്ദേശം നൽകിയിട്ടുണ്ട്. തെരഞ്ഞെടുപ്പ് പ്രവര്‍ത്തനങ്ങൾക്കും പ്രചാരണത്തിനും ജാഗ്രത വേണം. കോവിഡ് സാഹചര്യം മുന്നിൽ കണ്ട് വേണം രക്ഷാ ദുരിതാശ്വാസ പ്രവര്‍ത്തനങ്ങൾ അടക്കം ഏകോപിപ്പിക്കാനെന്നും മുഖ്യമന്ത്രി പറഞ്ഞു.\nനിലവിൽ സംസ്ഥാനത്താകെ 13 ക്യാമ്പുകളിലായി 690 പേര് താമസിക്കുന്നുണ്ട്. ശക്തമായ കാറ്റ് അടക്കം അസാധാരണ സാഹചര്യം ആണ് മുന്നിലുള്ളത്. അപകട സാധ്യത മുന്നിൽ കണ്ട് മുൻകരുതലെടുത്തണം. മേൽക്കൂര ശക്തമല്ലാത്ത വീടുകളിൽ താമസിപ്പിക്കുന്നവരെ മാറ്റി താമസിപ്പിക്കും. അപകട സാധ്യതയുള്ള മരങ്ങൾ മുറിച്ച് മാറ്റാൻ അടക്കം നടപടി എടുക്കുമെന്നും അദ്ദേഹം പറഞ്ഞു\nEnglish summary: pinarayi vijayan on Burevi cyclone


തിങ്കൾ, 04 ആഗസ്റ്റ് 2014 09:10\nഗ്ലാസ്‌ഗോ : ഇരുപതാം കോമണ്‍വെല്‍ത്ത് ഗെയിംസ് സ്‌കോട്ട്‌ലന്‍ഡിലെ ഗ്ലാസ്‌ഗോയില് സമാപിച്ചപ്പോള് 58 സ്വര്‍ണമടക്കം 172 മെഡലുകളുമായി ഇംഗ്ലണ്ട് ജേതാക്കളായി. 48 സ്വര്‍ണമടക്കം 136 മെഡല് നേടിയ ഓസ്‌ട്രേലിയയാണ് രണ്ടാം സ്ഥാനത്ത്. കാനഡയ്ക്കും ആതിഥേയരായ സ്‌കോട്ട്‌ലന്‍ഡിനും കൂടി പിന്നിലായി അഞ്ചാം സ്ഥാനത്താണ് ഇന്ത്യ. 15 സ്വര്‍ണമടക്കം 64 മെഡലുകളാണ് ഇന്ത്യയുടെ സമ്പാദ്യം.\nഗെയിംസിന്റെ അവസാനദിനം ബാഡ്മിന്റണ് പുരുഷ സിംഗിള്‍സില് പി. കശ്യപ് നേടിയ സ്വര്‍ണമെഡലായിരുന്നു ഇന്ത്യക്ക് ആഹ്ലാദിക്കാന് വക നല്‍കിയത്. ബാഡ്മിന്‍റണ് വനിതാ ഡബ്ള്‍സില് ജ്വാലാ ഗുട്ട-അശ്വനി പൊന്നപ്പ സഖ്യം ഫൈനലില് പരാജയപ്പെട്ട് വെള്ളികൊണ്ട് തൃപ്തിപ്പെട്ടു. പുരുഷ ഹോക്കിയിലും ഇന്ത്യക്ക് വെള്ളിയാണ് ലഭിച്ചത്. ഫൈനലില് ഇന്ത്യ ഓസ്‌ട്രേലിയയോട് തോല്‍ക്കുകയായിരുന്നു.\n2014-ല് ഡല്‍ഹിയില് നടന്ന ഗെയിംസില് 38 സ്വര്‍ണമടക്കം 101 മെഡല് നേടിയ ഇന്ത്യ രണ്ടാം സ്ഥാനത്തായിരുന്നു. 74 സ്വര്‍ണമുള്‍പ്പെടെ 177 മെഡല് നേടിയ ഓസ്‌ട്രേലിയയായിരുന്നു അന്ന് ജേതാക്കള്. ഇംഗ്ലണ്ട് ഇന്ത്യക്കും പിന്നിലായി മൂന്നാം സ്ഥാനത്തായിരുന്നു. അന്ന് ഇന്ത്യക്ക് ഏറെ മെഡലുകള് സമ്മാനിച്ച അമ്പെയ്ത്തും ടെന്നീസും ഗ്ലാസ്‌ഗോ ഗെയിംസില് ഉള്‍പ്പെടുത്തിയിരുന്നില്ല. ഒപ്പം ഷൂട്ടിങ്ങില് മെഡലുകളുടെ എണ്ണവും കുറച്ചിരുന്നു. ഇത്തവണ ഇന്ത്യക്ക് ഏറ്റവും അധികം മെഡലുകള് ലഭിച്ചത് ഗുസ്തിയില് നിന്നാണ്. അഞ്ച് സ്വര്‍ണമടക്കം 13 മെഡലുകള്. എന്നാല് ഏറെ പ്രതീക്ഷയുണ്ടായിരുന്ന ബോക്‌സിങ്ങില്‍നിന്ന് ഒരു സ്വര്‍ണം പോലും ലഭിച്ചില്ല. ഷൂട്ടിങ്ങിലും പ്രതീക്ഷിച്ച പ്രകടനം സാധ്യമായില്ല. നാല് സ്വര്‍ണമടക്കം 17 മെഡലാണ് ഷൂട്ടിങ്ങില് ലഭിച്ചത്. ഭാരോദ്വഹനത്തില് മൂന്നു സ്വര്‍ണമടക്കം 12 മെഡല് ലഭിച്ചു.\nഞായറാഴ്ച നടന്ന ബാഡ്മിന്റണ് ഫൈനലില് കശ്യപ് സിങ്കപ്പൂരിന്റെ ഡെറക് വോങ്ങിനെ ഒന്നിനെതിരെ രണ്ട് സെറ്റില് കീഴടക്കുകയായിരുന്നു. ഇന്ത്യയുടെ തന്നെ ഗുരുസായി ദത്തിനാണ് ഈയിനത്തില് വെങ്കലം. വനിതാ ഡബ്ള്‍സ് ഫൈനലില് ജ്വാല-അശ്വനി സഖ്യം മലേഷ്യയുടെ വൂന്-ഹൂ സഖ്യത്തോടാണ് തോറ്റത്. സ്‌കോര് 17-21, 21-23. ഹോക്കി ഫൈനലില് ഇന്ത്യ ഓസ്‌ട്രേലിയയോട് മടക്കമില്ലാത്ത നാല് ഗോളിന് തോല്‍ക്കുകയായിരുന്നു.\nഞായറാഴ്ച പുലര്‍ച്ചെ നടന്ന പുരുഷ വിഭാഗം ട്രിപ്പിള് ജംപില് ഇന്ത്യയുടെ അര്‍പീന്ദര് സിങ് വെങ്കലം നേടി. 21-കാരനായ അര്‍പീന്ദര് 17.17 മീറ്റര് ചാടിയാണ് വെങ്കലം നേടിയത്. ഇതോടെ ഗെയിംസ് അത്‌ലറ്റിക്‌സില് ഇന്ത്യയുടെ നേട്ടം ഒന്നു വീതം സ്വര്‍ണവും വെള്ളിയും വെങ്കലവുമായി.\nഅടുത്തവാരം അഞ്ചു ചിത…\nബാംഗ്ലൂര് ഡേയ്‌സ്: യൗവനത്തിന്റെ ആഘോഷക്കാഴ്ചയുമായ...\nഡെൽറ്റ വ്യാപനം ഉയരുന…\nന്യൂയോർക്ക്: ലോകം കീഴടക്കി കൊവിഡ്. രോഗബാധിതരുടെ എ...\nമേജര് മുകുന്ദിന് അന…\nചെന്നൈ: കശ്മീരിലെ ഷോപ്പിയാന് ജില്ലയിലെ കരേവ മാന്...


കേസിന്റെ ഭാവി ഇനി തെളിവുകൾ തീരുമാനിക്കട്ടെ: ദിലീപിന് ജാമ്യം കിട്ടിയ ശേഷമുള്ള പൾസറിന്റെ പ്രതികരണം! - മലയാളം ഇ മാഗസിൻ.കോം\nനടിയെ ആക്രമിച്ച കേസിന്റെ ഗൂഢാലോചന കുറ്റം ചുമത്തി അറസ്റ്റ് ചെയ്ത ദിലീപ് 85 ദിവസത്തെ ജയിൽ വാസത്തിനു ശേഷം ഒക്ടോബർ 3ന് ജാമ്യത്തിൽ ഇറങ്ങിയിരുന്നു. കർശന ജാമ്യ വ്യവസ്ഥകളോടെയാണ് ഹൈക്കോടതി ദിലീപിന് മൂന്നാം തവണ നൽകിയ അപേക്ഷയിൽന്മേൽ ജാമ്യം അനുവദിച്ചത്. അതിന്റെ നടപടിയായി ദിലീപ് തന്‍റെ പാസ്പോര്‍ട്ട് കോടതിയില് സമര്‍പ്പിച്ചു. ദിലീപിന് ജാമ്യം അനുവദിച്ച ഹൈക്കോടതിയുടെ ഉപാധികളില് ഒന്ന് ഏഴു ദിവസത്തിനകം പാസ്പോര്‍ട്ട് അങ്കമാലി കോടതിയില് ഹാജരാക്കണം എന്നതായിരുന്നു. ഇത് പാലിക്കുന്നതിനായി അങ്കമാലി ജുഡിഷ്യല് മജിസ്ട്രേറ്റു കോടതിയില് നേരിട്ടെത്തിയാണ് ദിലീപ് പാസ്പോര്‍ട്ട് സമര്‍പ്പിച്ചത് എന്നാണു വിവരം.\nദിലീപിന്‍റെ അഭിഭാഷകനായ രാമന്‍പിള്ളയുടെ സഹായി ഫിലിപ്പ് ടി. വര്‍ഗീസിന് ഒപ്പം അങ്കമാലി കോടതിയില് എത്തിയ ദിലീപ് മജിസ്ട്രേറ്റ് ലീനാ റിയാസിന് മുന്നില് പാസ്പോര്‍ട്ട് സമര്‍പ്പിക്കുകയായിരുന്നു.\nദിലീപിന് ജാമ്യം നല്‍കുന്ന വേളയില് കോടതി ചില വ്യവസ്ഥകള് കൂടി ഉള്‍പ്പെടുത്തിയിരുന്നു. വ്യവസ്ഥകള് ലംഘിക്കപ്പെട്ടാല് ജാമ്യം റെദ്ദ് ചെയ്യാന് കോടതിക്ക് അധികാരമുണ്ട്. ഇതിനാല് തന്നെ കോടതി പറഞ്ഞ എല്ലാ വ്യവസ്ഥകളും ദിലീപിന് അനുസരിക്കേണ്ടതുണ്ട്. ഫലത്തിൽ ദിലീപിന് ഇനി യാത്രാ വിലക്കാണ് സംഭവിച്ചിരിക്കുന്നത്. യു എ ഇ പോലെയുള്ള വിദേശ രാജ്യങ്ങളിലെ സ്ഥിരം സന്ദർശകനാണ് ദിലീപ്. കേസിൽ ഒരു തീരുമാനം ഉണ്ടാകുന്നതുവരെ അത്തരം യാത്രകൾ ഇനി സംഭവിച്ചേക്കില്ല.\nഇതേ സമയം ദിലീപിന് ജാമ്യം ലഭിച്ചതില് തനിക്ക് ഭയമില്ലെന്ന് നടി ആക്രമിക്കപ്പെട്ട കേസിലെ പ്രധാന പ്രതി പള്‍സര് സുനി മാധ്യമങ്ങളോട് പറഞ്ഞു. ഇനി കേസിന്റെ ഭാവി തെളിവുകൾ തീരുമാനിക്കട്ടെയെന്നും മുഖ്യപ്രതി പൾസർ സുനി വ്യക്തമാക്കി. മുതിർന്ന നടിയെ തട്ടിക്കൊണ്ടുപോകാൻ ശ്രമിച്ച കേസിൽ റിമാന്‍ഡ് കാലാവധി അവസാനിച്ചതിനെ തുടര്‍ന്ന് ഏറണാകുളം സി.ജെ.എം. കോടതിയില് ഹാജരാക്കാനായി സുനിയെ കൊണ്ടുവന്നപ്പോഴാണ് അയാള് മാധ്യമങ്ങളോട് ഇങ്ങനെ പറഞ്ഞത്. കേസിൽ നേരത്തേ സുനിക്ക് ജാമ്യം ലഭിച്ചെങ്കിലും തുടർനടപടി സ്വീകരിക്കാത്തതിനാൽ ജയിലിൽ കഴിയുകയാണ്.\nകേസിലെ പ്രധാന പ്രതിയായ പള്‍സര് സുനിയാണ് ദിലീപ് പറഞ്ഞിട്ടാണ് കൃത്യം നടത്തിയത് എന്ന് പോലീസിന് മൊഴി കൊടുത്തത്. പള്‍സര് സുനിയുടെ മൊഴിയുടെ അടിസ്ഥാനത്തിലാണ് ദിലീപിനെതിരെ അന്വേഷണം ആരംഭിച്ചതും ഒടുവില് ഗൂഢാലോചന കുറ്റം ചുമത്തി അറസ്റ്റ് ചെയ്തതും .


ചെറിയ കാര്യങ്ങളിലൂടെ പരിസ്ഥിതിയെ സംരക്ഷിച്ചൊരു വിദ്യാര്‍ത്ഥിനി | environmental Day\nമഷി തീര്‍ന്നാല് പേന വലിച്ചെറിയല്ലേ\nPublished: Jun 5, 2017, 01:00 AM IST\nപൊടിമറ്റം: ഉപയോഗശേഷം മഷി തീര്‍ന്നാല് പേന വലിച്ചെറിയികയാണ് പലരുടെയും പതിവ്. വലിച്ചെറിയുന്ന പ്ലാസ്റ്റിക് മാലിന്യത്തിന്റെ ദൂഷ്യങ്ങളെക്കുറിച്ച് നമ്മള് ചിന്തിക്കാറുമില്ല. പക്ഷെ പഠനം ആരംഭിച്ച കാലം മുതല് ഉപയോഗം കഴിഞ്ഞ പേനകള് സൂക്ഷിച്ച് മാതൃകയാവുകയാണ് കാഞ്ഞിരപ്പള്ളി പൊടിമറ്റത്തുള്ള ഐറിന് ബി. റോസ്(13) എന്ന പെണ്‍കുട്ടി. എ.കെ.ജെ.എം. സ്‌കൂളിലെ എട്ടാം ക്ലാസ് വിദ്യാര്‍ത്ഥിനിയായ മിടുക്കിയുടെ കൈയ്യില് ഉപയോഗം കഴിഞ്ഞ അഞ്ഞൂറിലധികം പേനകളാണ്ട്.\nപേനകളിലൂടെ പരിസ്ഥിതിക്കുണ്ടാകുന്ന ദോഷങ്ങളെക്കുറിച്ചുള്ള അറിവാണ് പേന ശേഖരിക്കുന്നതിന് പ്രചോദനമെന്ന് ഐറിന് പറയുന്നു. രണ്ട് രൂപ വിലയുളളത് മുതല് പാര്‍ക്കര് പേന വരെ ഐറിന്റെ ശേഖരണത്തിലുണ്ട്. മുന്‍പ് പ്രചാരത്തിലുണ്ടായിരുന്നതും ഇന്നില്ലാത്തതുമായ വ്യത്യസ്ഥമായ പേനകളും ഇക്കൂട്ടത്തിലുണ്ട്.\nഒന്നാം ക്ലാസിലെ സയന്‍സ് അധ്യാപകന് പ്ലാസ്റ്റിക്കിനെ പരിസ്ഥിതിയില് നിന്ന് എങ്ങനെ ഒഴിവാക്കമെന്ന ചോദ്യത്തില് നിന്നാണ് പേന കളയാതെ സൂക്ഷിക്കാന് തുടങ്ങിയത്. കൂട്ടുകാര് നാണയങ്ങളും സ്റ്റാമ്പുകളും ശേഖരിച്ചപ്പോള് പിന്നീട് ഉപയോഗം കഴിഞ്ഞ പേന ശേഖരിക്കാന് തുടങ്ങിയത്.\nഉപയോഗശൂന്യമായ പേനകള്‍കൊണ്ട് അലങ്കാര വസ്തുക്കള് ഉണ്ടാക്കാനാണ് ഐറിന്റെ പദ്ധതി. കളയുന്ന പ്ലാസ്റ്റിക്ക് വസ്തുക്കള് ഉപയോഗിച്ചുള്ള കൗതുകവസ്തുക്കളുടെ പ്രദര്‍ശനം നടത്താനുമാണ് ആഗ്രഹം. കൂടാതെ പേപ്പര് പേനകള് സ്‌കൂളുകള് വഴി നല്‍കിയാല് പ്ലാസ്റ്റിക് പേനകളുടെ ഉപയോഗം കുറയ്ക്കാനാകുമെന്നും ഐറിന് പറയുന്നു.\nവീട്ടിലേക്കുള്ള പച്ചക്കറി സ്വന്തമായി നട്ടുവളര്‍ത്തുന്നുമുണ്ട് ഐറിന്. വീടിനോട് ചേര്‍ന്ന് ചെറിയ പച്ചക്കറിത്തോട്ടവും ഐറിന് ഒരുക്കിയിട്ടുണ്ട്. അച്ഛന് ഒഴത്തില് ബെന്നിയും അമ്മ ജോത്സനയുമാണ് പ്രചോദനം. സഹോദരങ്ങളായ അനുഷയും ജിത്തുവും സഹായത്തിനുണ്ട്.


രാജ്യത്ത് കൊവിഡ് ബാധിതരുടെ എണ്ണം വര്‍ദ്ധിക്കുന്നു. 39 ലക്ഷം കടന്നുവെന്നാണ് കണക്ക്. പ്രതിദിന വര്‍ധന ഇന്നും എണ്‍പതിനായിരം കടക്കുമെന്നാണ് സൂചന. മഹാരാഷ്ട്രയില് ഇന്നലെയും റെക്കോര്‍ഡ് വര്‍ധനയാണ് രേഖപ്പെടുത്തിയത്. ഇന്നലെ 18,105പേര് രോഗബാധിതരായി.\nആന്ധ്രയില് 10,199ഉം പേര്‍ക്കും തമിഴ്നാട്ടില് 5,892 പേര്‍ക്കും രോഗം ബാധിച്ചു. ഡല്‍ഹിയില് ഇന്നലെ 2,737 പേരാണ് രോഗികളായത്.\nരാജ്യത്തെ കൊവിഡ് രോഗികളുടെ എണ്ണം തുടര്‍ച്ചയായ രണ്ടാം ദിവസവും എണ്‍പതിനായിരം കടന്നിരിക്കുന്നു. കഴിഞ്ഞ 24 മണിക്കൂറിനിടെ 83, 341 പുതിയ കൊവിഡ് കേസുകളാണ് ഇന്ത്യയില് റിപ്പോര്‍ട്ട് ചെയ്തത്.\n24 മണിക്കൂറിനുള്ളില് 1096 പേര് കൂടി മരിച്ചതോടെ ആകെ കൊവിഡ് മരണം 68472 ആയി.


കുടജാദ്രിയിലേക്ക് രണ്ടു പെണ്ണുങ്ങളുടെ യാത്ര..!! •Tech Travel Eat\nകുടജാദ്രിയിലേക്ക് രണ്ടു പെണ്ണുങ്ങളുടെ യാത്ര..!!\nവിവരണം – ഹർഷ പുതുശ്ശേരി.\n“കുടജാദ്രി” പണ്ട് ഒരു മലയാളം ആൽബം (കുടജാദ്രിയിൽ കുടചൂടുമാ …….) പാട്ടിൽ നിന്നാണ് ഞാനാ വാക്ക് ആദ്യായിട്ടു കേൾക്കുന്നത് .അന്ന് യാത്രകളോടും സ്ഥലങ്ങളോടും അത്ര കമ്പം ഇല്ലാത്തതുകൊണ്ട് അധികം ചിന്തിച്ചില്ല .പിന്നീട് വർഷങ്ങൾക്കിപ്പുറം എന്റെ മാമൻ വീട്ടിൽ വരുമ്പോളൊക്കെ കുടജാദ്രി പോയ വിശേഷങ്ങൾ പറയും . ജീപ്പ് യാത്ര , അമ്പലം , അത്രേം മനോഹരമായ സ്ഥലം അങ്ങനെ അങ്ങനെ അങ്ങനെ ..\nഅന്നാണ് മനസ്സിൽ ഒരു ചെറിയ സ്പാർക് കുടുങ്ങിയത് , അങ്ങനെയാണെങ്കിൽ അവിടെ ഒന്ന് പോണല്ലോ , അങ്ങനെയാണ് കഴിഞ്ഞ കുറെ മാസങ്ങളായി എന്റെ ഫേസ് ബുക്ക് വാൾ നിറയെ കുടജാദ്രി യാത്രയുടെ പോസുകൾ വന്നു തുടങ്ങിയത് . പോസ്റ്റോടു പോസ്റ്റ് എവിടെ നോക്കിയാലും കുടജാദ്രി കുടജാദ്രി ,കുടജാദ്രി ….. കുടജാദ്രിയിലെ മല , കുന്ന് , മഞ്ഞു, ജീപ്പ് ട്രെക്കിങ്ങ് , ഫുൾ ഓൺ .\nഞാൻ ആണെങ്കിൽ ഒരു യാത്രക്ക് പോവാനുള്ള ഗാപ് നോക്കി നിക്കായിരുന്നു. ജോലിയുടെയും മറ്റു പല തിരക്കുകൾക്കിടയിലും ജീവിതം ഇങ്ങനെ ഇഴയുന്നതിനിടയിൽ ഒരു യാത്രയൊക്കെ പോവുന്നത് നല്ലതാണല്ലോ. അങ്ങനെ യാത്ര പോവാൻ തീരുമാനിച്ചു , പക്ഷെ ആരുടെ കൂടെ പോവും എന്നതായിരുന്നു പ്രശ്‍നം. കൂടെയുള്ള ഭൂരിഭാഗം ആൾക്കാരും കോർപ്പറേറ്റ് ജോലിപണിക്കാർ ആയതുകൊണ്ടും , ശനിയാഴ്ച പ്രവർത്തി ദിവസം ആയതുകൊണ്ടും കൊറേ പേർ ഒഴിവായി . യാത്രകളൊക്കെ പോയിട്ടുള്ളത് എന്റെ ചങ്കു ചെങ്ങായിമാരുടെ കൂടെയാണ്. ഇത്തവണ ഏതെങ്കിലും ഒരു പെൺകൊച്ചിനേം കൂട്ടി പോവാനായിരുന്നു ആഗ്രഹിച്ചത്കൊ. റേ പേരോടൊക്കെ ചോദിച്ചു സത്യത്തിൽ ഞാൻ ഒരു സർവ്വേ നടത്തി എന്ന് പറയാം.\nചോദിച്ച എന്റെ സുഹൃത്തുക്കളായ കുറച്ചു പേർ ജോലി ബാധ്യതകൾ ഉള്ളതുകൊണ്ട് ഒഴിവായി (1 %) ബാക്കി ഏതാണ്ട് 99 % പെൺപിള്ളേരും വീട്ടിൽ സമ്മതിക്കില്ല , അച്ഛൻ സമ്മതിച്ചില്ല ,കാമുകൻ സമ്മതിക്കില്ല അറിയാത്ത സ്ഥലത്ത് എങ്ങനെയാ പോവാ എന്നൊക്കെ ഭീകരമായ കാര്യങ്ങൾ പറഞ്ഞു ഒഴിവായി . എന്റെ തീരുമാനത്തിൽ ഞാൻ അങ്ങനെ ഉറച്ചിരുന്നു. കൂട്ടിനു പറ്റിയ ഒരാളെ കിട്ടിയിരുന്നെങ്കിൽ എന്നാലോചിച്ചു നോക്കിയിരുന്നു. നോക്കിയിരുന്നു അവസാനം ഞാൻ ഒരു ഫേസ്ബുക് പോസ്റ്റ് ഇട്ടു. കൊറേ പേര് പ്രതികരിച്ചതിൽ നിന്നും എന്റെ എഫ്‌ബി സുഹൃത്തും കലാകാരിയുമായ പ്രിയ ചേച്ചി എന്നെ വിളിച്ചു. അങ്ങനെ പ്ലാൻ സെറ്റായി.\nസീൻ 1 – അങ്ങനെ കുടജാദ്രി പ്ലാൻ സെറ്റായി ,യാത്രക്ക് കൃത്യം ഒരാഴ്ച കൂടുതൽ ഒന്നും ആലോചിച്ചില്ല . സംഭവത്തിലെ ചില ട്വിസ്റ്റുകൾ പറയാം എന്റെ കൂടെ യാത്രക്ക് വന്ന ചേച്ചിയെ ഞാൻ നേരിൽ കണ്ടിട്ടില്ല , ഒരുപാട് കാലമായി തമ്മിൽ സൗഹൃദം ഉണ്ടെങ്കിലും നേരിൽ കാണാൻ സാധിച്ചിട്ടില്ല. അങ്ങനെ തമ്മിൽ നേരിൽ കാണാനും സൗഹൃദം പുതുക്കാനും യാത്ര അവസരമൊരുക്കി .\nയാത്രക്ക് ഒരുപാട് പ്രത്യേകതകൾ ഉണ്ടായിരുന്നു ആദ്യായിട്ടാണ് ഇങ്ങനെ ഒരു യാത്ര പോവുന്നത് , ആത്മ മിത്രങ്ങളുടെ കൂടെയുള്ള വളരെ പ്ലാൻഡ് യാത്രകളാണ് അധികവും പോയിട്ടുള്ളത് , അതും ഒരു ദിവസത്തെ പ്ലാൻ .പക്ഷെ ഇത്തവണ എല്ലാം വ്യത്യസ്തമായി ഒരു രാത്രിയും പകലും നീളുന്ന യാത്ര ,മുൻ ധാരണകളില്ലാത്ത സ്ഥലം ,നേരിൽ കാണാത്ത സുഹൃത്ത് , ഏറെ നാൾ കഴിഞ്ഞുള്ള ട്രെയിൻ യാത്ര അങ്ങനെ അങ്ങനെ ഒരുപാടുണ്ടായിരുന്നു പ്രത്യേകതകൾ .ഒരു ധാരണ ഉണ്ടാക്കാൻ കഴിഞ്ഞ ദിവസം യാത്ര പോയ എന്റെ സുഹൃത്തിനെ വിളിച്ചു കാര്യങ്ങൾ തിരക്കി അവൾ വിവരങ്ങൾ പറഞ്ഞു തന്നതനുസരിച്ചു യാത്ര പദ്ധതി തയ്യാറാക്കി .ശനിയാഴ്ച വൈകിട്ടത്തെ ട്രെയിൻ ,രാവിലെ മൂകാംബിക എത്തും എന്നിട്ട് ഏതാണ്ട് കറങ്ങി തിരിച്ചു തിരിച്ചു വരാനുള്ള സിമ്പിൾ പ്ലാൻ തയ്യാറാക്കി .\nസീൻ2-ശനി – എന്റെ പരിപാടികളെല്ലാം തീർത്തു ഞാൻ3മണിയോടെ വീട്ടിൽ നിന്നിറങ്ങി , യാത്രയെ കുറിച്ച് അനിയനോട് വിശദമായും അമ്മയുടെ സൂചിപ്പിക്കുകയും ചെയ്തിരുന്നു . ഇറങ്ങാൻ സമയമായപ്പോഴേക്കും എല്ലാരും യാത്രയാക്കാൻ വന്നു , എന്റെ പരിപാടിക്ക് കൊണ്ടുപോയി പോസ്റ്റ് ആക്കിയതുകൊണ്ടു ആരും കൂടുതൽ ഒന്നും ചോദിച്ചില്ല പ്രേത്യകിച് അച്ഛൻ ,’അമ്മ മാത്രം കൃത്യമായി ഫോൺ വിളിച്ചു കാര്യങ്ങൾ അപ്ഡേറ്റ് ചെയ്യാൻ പറഞ്ഞു. സീൻ മാസ്സ് ആക്കിയത് അമ്മുമ്മ ആണ്. ആരുടെ കൂടിയ പോണത് ?എങ്ങനെയാ പോണത്? കൂടെ പഠിക്കുന്നോര് ആണോ ?(ആ ചോദ്യത്തിന് ‘അമ്മ മറുപടി പറഞ്ഞു ഓൾ പടിക്കല്ല ജോലി ചെയ്യാണ് ), എന്തിലാ പോണത്? എപ്പളാ വരാ ?പരിചയമുള്ള ആൾക്കാർ ആണോ? വന്നിട്ട് വിശദായി പറയാന്നും പറഞ്ഞു ഞാൻ വീട്ടിൽ നിഞ്ഞിറങ്ങി. ചേച്ചി എറണാകുളത്തുനിന്നും കോഴിക്കോടെത്തി.\n5 :30 ഞങ്ങൾ രണ്ടുപേരും സ്റ്റേഷനിൽ എത്തി. നേരത്തെ ബുക്ക് ചെയ്യാൻ പറ്റാത്തതുകൊണ്ട് ജനറൽ ടിക്കറ്റ് എടുത്തു .6: 40 ന്റെ നേത്രാവതി എക്സ്പ്രസ്സ് , ട്രെയിൻ കൃത്യസമയത്തു വന്നു . നല്ല തിരക്കായിരുന്നു , ജനറലിൽ പോയിട്ട് റിസെർവഷനിൽ പോലും കാല് കുത്താൻ സ്ഥലമില്ല . കുറച്ചു നേരം ഞാനും ചേച്ചിയും അന്ധാളിച്ചു നിന്നു. മര്യാദക്ക് ടിക്കറ്റ് ബുക്ക് ചെയ്‌യായിരുന്നു എന്ന് അങ്ങോട്ടും ഇങ്ങോട്ടും പറഞ്ഞു. ടിടി പുറത്തു നിക്കുന്നുണ്ടായിരുന്നു. ആൾടെ അടുത്ത് പോയി നൈസ് ആയിട്ട് ടിക്കറ് ഉണ്ടോന്നു ചോദിച്ചു. നല്ലവനായ ടിടി ട്രെയ്നിലെ തിരക്ക് പ്രമാണിച്ചു റിസെർവഷനിൽ എവിടെങ്കിലും കയറു, നോക്കാം എന്ന് പറഞ്ഞു .\nഒരു വിധം ഓടി പിടിച്ചു സാമാന്യം ഭേദപ്പെട്ട ഒരു കംപാർട്മെന്റിൽ കയറി, നല്ല തിരക്ക് . താത്കാലികമായി ഒരു ചേട്ടന്റെ സീറ്റിൽ ഇരുന്നു. കണ്ണൂർ കഴിഞ്ഞപ്പോ ഏതാണ്ട് തിരക്ക് കഴിഞ്ഞു. ടിടി വീണ്ടും വന്നു. ടിക്കറ്റ് ഇല്ല, നിങ്ങൾ ജനറലിൽ പോണം എന്ന് പറഞ്ഞു. അങ്ങനെ ഞങൾ നടന്നു നടന്നു ജനറൽ കംപാർട്മെന്റ് എത്തി. ട്രെയിനിന്റെ ഏറ്റവും അവസാനത്തെ ഒരു കുഞ്ഞു ബോഗിയാണ് ലേഡീസ് കംപാർട്മെന്റ്. കണ്ണൂർ സ്റ്റോപ്പ് എത്തിയപ്പോ ഞങ്ങൾ ട്രെയിനിനും നിന്നും പുറത്തിറങ്ങി ലേഡീസ് കംപാർട്മെന്റിന്റെ മുന്നിൽ എത്തി.\nശോകം സീൻ , പ്ലാറ്റഫോമിന്റെ ഏഴയതുപോലുമല്ലായിരുന്നു കംപാർട്മെന്റ്. ഞാൻ ഒരു നിമിഷം സൗമ്യയെ ഓർത്തു . ഏറ്റവും അവസാനത്തെ ആളൊഴിഞ്ഞ കംപാർട്മെന്റ്, പ്ലാറ്റഫോമിൽ പോലുമില്ലാതെ നിർത്തിയിട്ടിരിക്കുന്ന ബോഗി. സ്‌ത്രികളെല്ലാം കഷ്ടപ്പെട്ടാണ് ഇറങ്ങുന്നത്. സ്റ്റെപ്പുകൾ വളരെ ഉയരത്തിലായിരുന്നു. ഞങ്ങൾ അവരെ ഇറങ്ങാൻ സഹായിച്ചു. കാരണം ആ കുറഞ്ഞ സമയത് അവർ ഇറങ്ങിട്ടു വേണമായിരുന്നു ഞങ്ങൾക്ക് കയറാൻ. ഒരുവിധം ട്രെയ്നിൽ കയറിപറ്റി. ഈ അനുഭവത്തിൽ നിന്നും സ്ത്രീ ജനങ്ങളോട്, യാത്ര ചെയ്യുന്ന കുട്ടികളോട് ഒരു കാര്യം മാത്രമേ പറയാൻ ഉള്ളൂ – സുരക്ഷ എന്നോ സൗകര്യം എന്നോ കരുതി തനിയെ ആണെങ്കിൽ,ഒറ്റക്കുള്ള ലേഡീസ് കംപാർട്മെന്റിൽ ഒരിക്കലൂം കയറരുത്. ജനറൽ കംപാർട്മെന്റിൽ കയറി ധൈര്യമായി തന്നെ ഇരിക്കുക. പേടിച്ച പേടമാൻ പോലെ ഞാൻ പാവമാണേ,ആരെങ്കിലും ഉപദ്രവിക്കുമോ എന്ന് കരുതി ഇരിക്കരുത്. ആണുങ്ങളിലും നല്ലവരുണ്ട് എന്ന് വിശ്വസിക്കുക. ധൈര്യപൂർവം ഇരിക്കുക. അമാനുഷികരായ ജീവികൾക്ക് ആക്രമിക്കാനുള്ള സാഹചര്യം ഒഴിവാക്കുക.\nസീൻ3-ഞായറാഴ്ച – കാസർഗോഡ് എത്തിയപ്പോഴേക്കും കംപാർട്മെന്റ് തിരക്കും കഴിഞ്ഞു ആളും ഒഴിഞ്ഞു അങ്ങനെ ട്രെയിൻ എടുത്തു .ഞങ്ങൾ ഭക്ഷണം കഴിഞ്ഞു ഉറങ്ങാനുള്ള തയ്യാറെടുപ്പുകൾ തുടങ്ങി . കുറച്ചു കഴിഞ്ഞു മംഗളൂരു സ്റ്റേഷനിൽ എത്തിയപ്പോൾ കുറച്ചു സുന്ദരി പെൺകുട്ടികൾ കയറി .ഇംഗ്ലീഷും കന്നടയും മാറി മാറി സംസാരിക്കുന്നുണ്ടായിരുന്നു .കുറെ കഴിഞ്ഞു എല്ലാരും ഉറക്കത്തിലായി. ആ കുട്ടികൾ അങ്ങോട്ടും ഇങ്ങോട്ടും മാറി മാറി ഇരിക്കുന്നുണ്ടായിരുന്നു ഓരോരുത്തർക്കും ഉറങ്ങാൻ അവർ അങ്ങോട്ടും ഇങ്ങോട്ടും സഹായിക്കുന്നുണ്ടായിരുന്നു. തിരുവന്തപുരത്തു എഞ്ചിനീയറിംഗ് കോളേജിൽ പഠിക്കുന്ന സമയത് ഞാനും കുറെ യാത്ര ചെയ്തിട്ടുണ്ട്. ഒരാൾക്ക് സീറ്റ് കിട്ടിയാൽ പിന്നെ സർവ അധികാരത്തോടെ ആ 10- 11 മണിക്കൂർ ഒരേ ഇരുപ്പാണ്. യാതൊരു വിധ ദയയും ദാക്ഷിണ്യവും ഉണ്ടാവില്ല, അതാണ് മലയാളികളുടെ പ്രത്യേക സ്വഭാവം.\nഅങ്ങനെ രണ്ടു മണിയാവാറായി. നല്ല ഉറക്കത്തിലായിരുന്ന എന്നെ ചേച്ചി വിളിച്ചു എണീപ്പിച്ചു നമ്മൾ എത്താറായിട്ടുണെന്നു പറഞ്ഞു. പിന്നെ സ്റ്റേഷൻ നോക്കി ഇരുന്നു. കുറച്ചു കഴിഞ്ഞു ബിജൂർ എന്ന സ്റ്റേഷൻ എത്തി. ഞങ്ങൾ ചാടി ഇറങ്ങി. അപ്പോഴേക്കും ഒരു ഗൈഡ് വന്നു പറഞ്ഞു ബൈന്ദൂർ സ്റ്റേഷൻ എടുത്തതാണ് ഇത് ബിജൂർ ആണെന്ന്. അങ്ങനെ തിരിച്ചു ട്രെയിനിൽ കേറി. ഞങ്ങൾ ഇറങ്ങിയ ഗ്യാപ്പിൽ ആ കുട്ടികൾ സ്ഥലം അഡ്ജസ്റ്റ് ചെയ്ത് ഉറങ്ങി തുടങ്ങിയിരുന്നു. ഒരു 10 മിനിട്ടിനുളിൽ ഏതാണ്ട്3ആയപ്പോഴേക്കും ബൈന്ദൂർ -മൂകാംബിക സ്റ്റേഷനിൽ എത്തി.\nഞങ്ങൾ ട്രെയിനിൽ നിന്നും സ്റ്റേഷന്റെ പുറത്തെത്തി. ആകെ ബഹളം ഓട്ടോക്കാർ ഒരു വശത്തു, ഓമ്നി വാൻ ഡ്രൈവേഴ്സ് വേറൊരു വശത്തു എല്ലാം 500- 700 റേഞ്ച് ആണ് . ഞങ്ങൾ കുറച്ചു സമയം നോക്കി നിന്നു. വേറെ ആൾക്കാർ വന്നാൽ ഒരുമിച്ച് പോവാന്നു കരുതി. അപ്പോഴാണ് രണ്ടു പെൺപിള്ളേർ ഇങ്ങോട്ട് വന്നു നിങ്ങൾ മൂകാംബികാക്കണോന്ന് ചോദിച്ചത്. ഞങ്ങൾടെ മനസ്സിൽ ലഡു പൊട്ടി. അങ്ങനെ ഞങ്ങൾ ഓട്ടോയിൽ പോകാന്നു കരുതിയപ്പോ വേറെ4ആണുങ്ങളും വന്നു. അങ്ങനെ എല്ലാരും ഓംനി വാനിൽ കയറി. ഒരാൾക്ക് 100 . ഏതാണ്ട്4മണി ആയപ്പോഴേക്കും മൂകാംബിക എത്തി.\nപബ്ലിക് ടോയ്‌ലെറ്റുകളുടെ കാര്യത്തിൽ എല്ലായിടത്തും സീൻ തന്നെയാണ്. കേരളമായാലും വേറെ സംസ്ഥാനമായാലും ശരി. മൂത്ര ശങ്ക അകറ്റാൻ ഒരു വഴിം ഇല്ലായിരുന്നു. അമ്പലത്തിന്റെ റസ്റ്റ് ഹൌസിൽ പോയപ്പോൾ വെള്ളമില്ലന്നായിരുന്നു മറുപടി. അവസാനം ഫ്രഷ് അവാൻ ഒരു റൂം എടുക്കാൻ തീരുമാനിച്ചു. ഫേസ്ബുക് എന്ന സോഷ്യൽ മീഡിയയുടെ വ്യാപ്തി മനസ്സിലാവാൻ ആ അവസരം ഉപയോഗപെട്ടു. റിസപ്ഷനിൽ നിന്ന ഒരു മലയാളി പയ്യൻ ഓർ ചേട്ടൻ എന്നോട് ഇങ്ങോട്ടു ചോദിച്ചു കോഴിക്കോട്ടുകാരി അല്ലേ? എനിക്കറിയാം ഞാൻ നിങ്ങളുടെ ഫേസ്ബുക് സുഹൃത്ത് ആണെന്ന് പറഞ്ഞു (ഞാൻ മനസ്സിൽ പറഞ്ഞു നല്ലതാ , അങ്ങനെ തന്നെ വേണം).\nഫ്രഷായി ഞങ്ങൾ പുറത്തിറങ്ങി. പുതുതായി പരിചയപ്പെട്ട കുട്ടികളും ഞങ്ങൾടെ കൂടെ കൂടി. അവരും ഞങ്ങളെ പോലെ തന്നെ ആയിരുന്നു. പ്രത്യേകിച്ച് പദ്ധതികൾ ഇല്ലാതെ യാത്ര ഒരു ആവേശം വന്നപ്പോ ഇറങ്ങി തിരിച്ചു. എല്ലാരും ജോലി ചെയ്യുന്നവർ , എല്ലാവരും സ്വകാര്യ കമ്പനിയിൽ തന്നെ. ട്രെക്കിങ്ങിനു പോകും മുൻപുള്ള സമയം ഞങ്ങൾ മൂകാംബിക ദേവിയെ ഒന്ന് കണ്ടു തൊഴുതു. നട തുറന്നിട്ടില്ലായിരുന്നു. ഭക്തർ അപ്പോഴേക്കും ക്യു നിന്ന് തുടങ്ങിയിരുന്നു. രാവിലെ ആയതുകൊണ്ടാണോ എന്തോ ഒട്ടും തിരക്കില്ലായിരുന്നു.\nദേവിയുടെ നടയിൽ നിറയെ കാളകളും പട്ടികളും ഉണ്ട്. അവരും ആരെയും ശല്യം ചെയ്യുന്നില്ല, അവരെയും ആരും ഉപദ്രവിക്കുന്നില്ല. ഒരു കാപ്പിയും കുടിച്ചു ഞങ്ങൾ യാത്രക്ക് തയ്യാറായി നിന്നു.5മണി മുതലാണ് കുടജാദ്രിക്കുള്ള ജീപ്പ് പുറപ്പെടുന്നത്. 8 പേരടങ്ങുന്ന ടീം ആയാണ് നമ്മൾ മല കയറുന്നത്. ഞങ്ങൾ ബാക്കി നാലു പേരെ നോക്കി കുറച്ചു സമയം ഇരുന്നു. അങ്ങനെ നാലുപേരെ കിട്ടി. ഒരു5:30 ആയപ്പോഴേക്കും ഞങ്ങൾ ജീപ്പിൽ യാത്ര പുറപ്പെട്ടു.\nകുടജാദ്രിക്ക് – 8 പേരടങ്ങുന്ന ആൾക്കാരുമായി ഞങ്ങൾ ജീപ്പിൽ പുറപ്പെട്ടു. ട്രെക്കിങ്ങ് ശരിക്കും ഒരു അനുഭവം തന്നെയാണ് . മലമുകളിലൂടെ പാമ്പുപോലെ ഇഴഞ്ഞു നീങ്ങുന്ന റോഡ്. പൊട്ടിപൊളിഞ്ഞും വളഞ്ഞും പുളഞ്ഞും കുഴിഞ്ഞും അതിലൂടെയുള്ള ജീപ്പ് യാത്ര ഒരു അനുഭവം തന്നെയാണ്. ഓഫ് റോഡ് ട്രെക്കിങ്ങ് എന്ന് കേട്ടിട്ടേ ഉള്ളായിരുന്നു. ശരിക്കും അനുഭവിച്ചറിഞ്ഞു. മെയിൻ റോഡിൽ നിന്നും മാറിയുള്ള യാത്രയാണ് ട്രെക്കിങ്ങ് അനുഭവം തരുന്നത്. കൊടജാദ്രി ടൌൺ വരെ യാത്ര സുഗമമാണ്. യാത്രക്കിടെ ലഘു ഭക്ഷണം കഴിക്കാൻ അതിനിടെ സമയം ഉണ്ട്. ഞങ്ങൾ പ്രത്യേകിച്ച് ഒന്നും കഴിച്ചില്ല അത്യാവശ്യത്തിനുള്ളത് കയ്യിൽ കരുതിയിരുന്നു.\nയാത്ര വീണ്ടും തുടങ്ങി.. മെയിൻ റോഡിൽ നിന്നും മാറി ദുർഘടമായ വഴികളിലേക്ക് ജീപ്പ് ഓടിത്തുടങ്ങി. യാത്ര പ്ലാൻ ചെയ്യും മുൻപ് കുടജാത്രിയെ കുറച്ചുക്കൂടി അടുത്തറിയാൻ ശ്രമിച്ചിരുന്നു. പക്ഷെ യാത്ര പ്ലാൻ ചെയ്ത ശേഷം ഒന്നും നോക്കിയിട്ടില്ല. എല്ലാം നേരിൽ കാണണം എന്നുള്ള തീരുമാനമായിരുന്നു. പിന്നെ ആകെക്കൂടി കണ്ടത് വിനീത് ശ്രീനിവാസന്റെ “അരവിന്ദന്റെ അതിഥികൾ ” എന്ന സിനിമ ആണ്. അങ്ങനെ ജീപ്പ് ഓടിക്കൊണ്ടേയിരുന്നു. മഞ്ഞു മൂടി തുടങ്ങിയിരുന്നു. സൂര്യോദയം വ്യക്തമായി കാണാൻ സാധിച്ചില്ല . അൾട്ടിട്യൂഡ് മാറുന്നതനുസരിച്ചു കാലാവസ്ഥ മാറി മാറി വരുന്നുണ്ടായിരുന്നു. മൂടൽ മഞ്ഞുണ്ടെങ്കിലും വലിയ തണുപ്പ് അനുഭവപ്പെട്ടില്ല . കൂടെ ഉണ്ടായിരുന്ന കുട്ടികളിൽ ഒരാൾ വാളും പരിചയുമൊക്കെ എടുത്തു. കണ്ടപ്പോ എനിക്കും ബുദ്ധിമുട്ടു തോന്നിയെങ്കിലും പ്രശ്ങ്ങളില്ലാതെ മുകളിൽ എത്താൻ സാധിച്ചു. അങ്ങനെ ഒന്നര മണിക്കൂർ നീണ്ട യാത്ര മുകളിൽ അവസാനിച്ചു.\nകുടജാദ്രിയെ കുറിച്ച് കൂടുതൽ പറയാം കർണാടകം സംസ്ഥാനത്ത ഷിമോഗ ജില്ലയിൽ വനങ്ങളോടുകൂടെ സ്ഥിതി ചെയ്യുന്ന മലനിരകളാണ് കുടജാദ്രി. കടൽ നിരപ്പിൽ നിന്നും 1, 343 മീറ്റർ മുകളിലാണ് സ്ഥിതിചെയ്യുന്നത്. കുടജാദ്രി എന്നാൽ കുടജാദ്രി പൂക്കളാൽ നിറഞ്ഞ കുന്നു എന്നാണർത്ഥം. കൊല്ലൂർ മൂകാംബിക അമ്പലത്തിൽ നിന്നും 21 km അകലെയാണ് കുടജാദ്രി മലനിരകൾ . കുടജാദ്രിയുടെ ഐതിഹ്യം കൊറെയുണ്ട് ഈ മലനിരയിൽ വെച്ചാണ് ശ്രീ മൂകാംബിക ദേവി മൂകാസുരനെ വധിച്ചത്. ദേവിയുടെ അമ്പലത്തിൽ നിന്നും മാറി ഏറ്റവും ഉയർന്ന കുന്നിലാണ് ശ്രീ ആദിശങ്കരന്റെ സർവജ്ഞ പീഠം ഉള്ളത്.\nഅങ്ങനെ അമ്പലവും സന്ദർശിച്ചു മുകളിലേക്ക് പീഠമായിരുന്നു ഞങ്ങളുടെ ലക്‌ഷ്യം. പൂത്തുലഞ്ഞു നിൽക്കുന്ന കുടജാദ്രി പൂക്കൾ, പടർന്നു പന്തലിച്ചു പച്ചപ്പിൽ കുളിച്ചു നിൽക്കുന്ന പേരറിയാത്ത ഒരായിരം പൂച്ചെടികൾ, സസ്യലതാതികൾ . അകെ മൊത്തം ഹരിതാഭയും , ഊഷ്മളതയും . മഞ്ഞു മൂടിയ വഴികളിലൂടെ ഞങ്ങൾ മുകളിലേക്ക് നടന്നു , കാമറ കൈയിൽ ഉണ്ടെങ്കിലും അന്തം വിട്ട അവസ്ഥ ആയിരുന്നു. ഇവിടെ തുടങ്ങണം എന്തെടുക്കണം എന്നറിയാത്ത അമ്പരപ്പ് . കാരണം ആ കുന്നു മൊത്തം ഫോട്ടോജനിക് ആയിരുന്നു. ആൾക്കാരുടെ ബഹളം ഇല്ലായിരുന്നു. എങ്ങും ശാന്തത അനുനുഭവപ്പെട്ടു . ഫോൺ ഒന്നിനും റേഞ്ച് ഇല്ലാത്തതുകൊണ്ട് ഒരു പ്രശ്നവും ഇല്ലായിരുന്നു .\n8: 30 ആയപ്പോഴേക്കും ഞങ്ങൾ ഏതാണ്ട് ലക്ഷ്യത്തിൽ എത്താനായി . മുകളിൽ എത്തുമ്പോൾ സ്വർഗം കണ്ടപോലെ , എങ്ങും പച്ചപുതച്ച മലനിരകൾ , ഇടയിലൂടെ ഊർന്നു വീഴുന്ന സൂര്യ കിരണങ്ങൾ ,പടർന്നു പന്തലിച്ചു ഒഴുകി പരക്കുന്ന മേഘവും , മൂടൽ മഞ്ഞും, പാറി പറന്നു നടക്കുന്ന തുമ്പികളും . ഇടയിലൂടെ നടന്നു നീങ്ങുന്ന ഞങ്ങളും . ഞാൻ സ്വയം മറന്ന നിമിഷങ്ങൾ ,മനസ്സ് ശരിക്കും സൂന്യമായി തോന്നി ഒന്നുമില്ലാണ്ടു ഞാൻ അവിടെ ലയിച്ചുപോയിരുന്നു .ഓരോ നിമിഷവും മനസ്സിൽ കൂടെ കടന്നു പോയി .\nസമയക്കുറവ് കാരണം പിന്നീട് യാത്ര അല്പം ധൃതിയിൽ ആക്കേണ്ടി വന്നു.9മണി അകുമ്പോളേക്കും തിരിച്ചെത്താൻ ഡ്രൈവർ നിർദേശിച്ചിരുന്നു . അതുകാരണം സർവഞ്ജ പീഠം കാണാൻ അല്പം ധൃതി കൂട്ടി. വഴി നീളെ മലയാളികൾ ആയിരുന്നു . പീഠത്തിലേക്കുള്ള യാത്രയിൽ ആ സിനിമയിലെ ബി ജി എം മനസ്സിൽ മുഴങ്ങിക്കൊണ്ടിരുന്നു. “ആനന്ദമേ …..സർവമാന്ദമേ…” കുടജാദ്രി പൂക്കൾ തീർത്ത വഴിയിലൂടെ നടന്നു നടന്നു സർവഞ്ജപീഠത്തിലെത്തി , ഒരല്പ നേരം ഇരുന്നു വിശ്രമിച്ചു . പിന്നീട് മലയിറങ്ങി താഴേക്ക്.\nഏതൊക്കെയോ മനസ്സിൽ നിന്നും എടുത്തുകളഞ്ഞു പുതിയ പോസിറ്റീവ് എനെർജിയുമായാണ് ഞാൻ തിരിച്ചിറങ്ങിയത്. ഒരു പ്ലാനിങ്ങുമില്ലാതെ ഒരിക്കലും കാണാത്ത കൂട്ടുകാരിയുടെ കൂടെ ഒറ്റക്കിറങ്ങി തിരിച്ച യാത്ര എനിക്ക് എന്തൊക്കെയോ നേടി തന്നപോലെ. സ്വയം മറന്നു സ്വയം കണ്ടെത്താൻ സാദിച്ചപോലെ. ഇനിയും പോകണം, ഒരു ദിവസം ആ ലോകത്തു പൂർണമായും ലയിച്ചു ഇല്ലാണ്ടാവണം.\nമനസ്സിലെ ബാധ്യതകൾ എടുത്തു കളയണം. മെഡിറ്റേഷൻ ആഗ്രഹിക്കുന്നവർക്ക് പോകാൻ പറ്റിയ ഏറ്റവും നല്ല സ്പോട് ആണ് കുടജാദ്രി. മനുഷ്യനിർമിതമായ ,മനുഷ്യന്റെ കല്പനകൾ വഴങ്ങുന്ന അമ്പലങ്ങളോ ഗോപുരങ്ങളോ അല്ല, പ്രകൃതി നമുക്കായി ഒരുക്കിയ ഒരിടം. ഇനിയും വരാമെന്ന ഉറപ്പോടെയാണ് ഞങ്ങൾ അവിടം വിട്ടിറങ്ങിയത്. കയറി ചെന്നപ്പോഴും, തിരിച്ചിറങ്ങിയപ്പോഴും വൻ മരങ്ങളിൽ തട്ടിയ കാറ്റ് എന്തോ പറഞ്ഞതായി തോന്നി.\nതിരികെ ജീപ്പിലേക്ക്.. കയറ്റത്തേക്കാൾ മാരകമായിരുന്നു ഇറക്കം. കുലുങ്ങിയും കലങ്ങിയും ഞങ്ങൾ മലമുകളിൽ നിന്നും താഴേക്ക് . സമയം ഉച്ചയോടടുക്കുകയായിരുന്നു.. സൂര്യൻ തെളിഞ്ഞു തുടങ്ങിയിരുന്നു.


ബംഗളുരുവില് നിന്ന് സര്‍ക്കാര് പാസോടെ തിരികെയെത്തിയ വിദ്യാര്‍ഥിയെ അകത്തുകയറ്റാതെ ഗേറ്റ് പൂട്ടി ഗുണ്ടായിസം; കുട്ടി മൂന്നു മണിക്കൂര് പെരുമഴയില് (വീഡിയോ)\n3 Jun 2020 4:15 AM GMT\nതൃശൂരിലെ അരണാട്ടുകരയിലുള്ള ഫ്‌ളാറ്റില് ക്വാറന്റൈനിലിരിക്കാന് വന്ന വിദ്യാര്‍ത്ഥിയെ അകത്ത് കയറ്റാതെ ഫ്‌ളാറ്റുടമകള് ഗുണ്ടായിസം കാട്ടിയെന്ന് ആരോപണം. ഒടുവില് മന്ത്രി വി.എസ് സുനില് കുമാറിന്റെയും പോലീസിന്റെയും ഇടപെടലിനെ തുടര്‍ന്ന് ബലമായി വിദ്യാര്‍ത്ഥിയെ അകത്തു കയറ്റുകയായിരുന്നു. സ്വന്തം വീടുകളിലേക്ക് മറ്റു സ്ഥലങ്ങളില് നിന്ന് തിരിച്ചു വരുന്നവര്‍ക്ക് നേരെ തുടരുന്ന അപ്രഖ്യാപിത വിലക്കിന്റെ ബാക്കിയാണ് ഈ സംഭവമെന്നാണ് സോഷ്യല് മീഡിയയില് ഇക്കാര്യങ്ങള് ഷെയര് ചെയ്തവര് പറയുന്നത്.\nബംഗളുരുവില് പഠിക്കുന്ന വിദ്യാര്‍ത്ഥി സര്‍ക്കാര് പാസോടു കൂടിയാണ് തൃശൂരിലെ ഫ്‌ളാറ്റിലെത്തിയത്. വിദ്യാര്‍ത്ഥി കോവിഡ് രോഗിയുമല്ല. മറിച്ച് ഇതര സംസ്ഥാനങ്ങളില് നിന്ന് എത്തുവന്നര് പാലിക്കേണ്ട നിര്‍ബന്ധിത ക്വാറന്റൈന്റെ ഭാഗമായാണ് വീട്ടിലെത്തിയത്. എന്നാല് ഗേറ്റ് പൂട്ടിയിട്ടാണ് മറ്റ് ഫ്‌ളാറ്റ് ഉടമകള് എന്ന് കരുതുന്നവര് ആക്രോശിക്കുന്നത്. പാസ് കാണിക്കാനും ഇവര് ആവശ്യപ്പെടുന്നുണ്ട്. എന്നാല് നിയമപ്രകാരം പാസെടുത്ത് സര്‍ക്കാര് അനുമതിയോടെ എത്തുമ്പോള് എന്തിനാണ് ഫ്‌ളാറ്റിലെ മറ്റുള്ളവരുടെ അനുമതിക്കായി കാത്തു നില്‍ക്കേണ്ടത് എന്ന് വിദ്യാര്‍ത്ഥിയുടെ കുടെ വന്നവര് ചോദിക്കുന്നു. എന്നാല് അതൊക്കെയുണ്ടാവും എന്നാണ് വിദ്യാര്‍ത്ഥിയെ പുറത്തു നിര്‍ത്തിയവര് പറയുന്നത് എന്നത് വീഡിയോയില് കേള്‍ക്കാം.\nമൂന്നു മണിക്കുറോളമാണ് കൊടുംമഴയത്ത് വിദ്യാര്‍ത്ഥിക്ക് പുറത്തു നില്‍ക്കേണ്ടി വന്നത്. ഒടുവില് പോലീസും മന്ത്രി വി.എസ് സുനില് കുമാറും സ്ഥലത്തെത്തുകയും പോലീസ് ബലമായി ഗേറ്റ് തുറന്ന് വിദ്യാര്‍ത്ഥിയെ അകറ്റ് കയറ്റുകയുമായിരുന്നു. നേരെത്തെ വിദേശത്ത് തിരിച്ചെത്തിയ ദമ്പതികള് ക്വാറന്റൈനില് കഴിയുന്ന വീട് പുറത്തു നിന്ന് താഴിട്ടു പൂട്ടിയ റസിഡന്റസ് അസോസിയേഷന് ഭാരവാഹികളുടെ നടപടി ഏറെ വിവാദമായിരുന്നു. ഒടുവില് പോലീസ് അസോസിയേഷന് ഭാരവാഹികള്‍ക്കെതിരെ കേസെടുക്കുകയും ചെയ്തിരുന്നു.\nലോക്ഡൗണില് ഇളവ് വരുത്തിയയോടെ വിദേശത്തു നിന്നും മറ്റ് സംസ്ഥാനങ്ങളില് നിന്നും മറ്റും നിരവധി പേര് കേരളത്തിലേക്ക് തിരികെ വരുന്നുണ്ട്. എന്നാല് ഇത്തരത്തിലുള്ള സമീപനം മറ്റുള്ളവര് സ്വീകരിക്കുമ്പോള് ഇവര് എങ്ങോട്ടു പോകുമെന്ന ചോദ്യമാണ് ഇപ്പോള് ഉയര്‍ന്നിട്ടുള്ളത്.


നമ്പൂതിരിപ്പാട്ടിലെ പരിണയം - Sayahna\nപഞ്ചുവോട് എനിക്ക് സ്വകാര്യമായി ഒരു കാര്യം പറവാനുണ്ട്.\nപഞ്ചു അത് എനിക്കു സാധിപ്പിച്ചു തരണം.\nപാടുള്ളതാണെങ്കില് സാധിപ്പിക്കുന്നതിന് അടിയന് എന്താണു വിരോധം?\nഅരുളിചെയ്തു കേട്ടാല് നിശ്ചയിക്കാം.\nപഞ്ചുവിന്‍റെ മരുമകള് കല്യാണിയോടുകൂടി എനിക്ക് ഇന്നു രാത്രി സംബന്ധം തുടങ്ങി നാളെ പുലരാന് നാലഞ്ചുള്ളപ്പോള് അവളേയും കൊണ്ട് ഇല്ലത്തേക്കു പോണം. ഇന്ദുലേഖയ്ക്ക് എന്നോടു ലേശം ഭ്രമമില്ലാ. ഇന്ദുലേഖ എന്‍റെ ഭാര്യയായി ഇരിക്കില്ലെന്ന് ഇന്നു തീര്‍ച്ചയായി പറഞ്ഞു. കല്യാണിക്കുട്ടിയെ ഞാന് ഇന്നു രാവിലെ കണ്ടു. എനിക്കു ബോദ്ധ്യമായി. പഞ്ചു ഇതിനു സമ്മതിക്കണം. അല്ലെങ്കില് ഞാന് വലിയ വ്യസനത്തിലും അവമാനത്തിലും ആവും. സംബന്ധം ഇന്നു രാത്രിതന്നെ വേണം. അതിനു സംശയമില്ല.\nപഞ്ചുമേനോന് ഇതു കേട്ടപ്പോള് വല്ലാതെ ആശ്ചര്യപ്പെട്ടു. കുറെ നേരം ഒന്നും മിണ്ടാതെ നിന്നു. പിന്നെ ഒന്നു ചിറിച്ചു. എന്നിട്ട് ഇങ്ങിനെ പറഞ്ഞു\nഇത് ഇത്ര ബദ്ധപ്പെട്ടു നിശ്ചയിപ്പാന് പ്രയാസമല്ലെ. അടിയന് ആലോചിച്ചു പറയാം.\nവയ്യാ. അതൊന്നും വയ്യാ. പഞ്ചു എന്നെ അവമാനിക്കരുത്. പഞ്ചു എന്നെ മാനമാക്കി അയയ്ക്കണം. എനി ഒട്ടും താമസിക്കരുത്. ഞാന് വളരെ അവമാനത്തിലായിരിക്കുന്നു. പഞ്ചു നിവൃത്തിച്ചു തരണം.\nഅടിയന് അന്വേഷിച്ച് ആലോചിച്ച് പറയാം.\nഅന്വേഷിക്കാന് ഒന്നുമില്ല. പഞ്ചു സമ്മതിച്ചാല് സകലം നടക്കും.\nഅടിയന് വേഗം ഇങ്ങുതന്നെ വിടകൊള്ളാം.\nഎന്നാല് ഇതു സ്വകാര്യമായിരിക്കട്ടെ. ഞാന് പോയതിന്‍റെ ശേഷമെ ആളുകള് ഇതിനെക്കുറിച്ചു പുറത്ത് അറിയാവൂ.\nസ്വകാര്യമായിട്ടു തന്നെ അടിയന് വെച്ചിട്ടുള്ളൂ.\nപഞ്ചുമേനോന് മാളികയില് നിന്ന് പതുക്കെ താഴത്തിറങ്ങി. ഇതെന്തൊരു കഥാ! എന്താണ് ഇവിടെ ചെയ്യേണ്ടത് എന്നു വിചാരിച്ചും കൊണ്ടു തന്റെ അറയില് പോയി ഇരുന്നു വിചാരിച്ചതു താഴെക്കാണിക്കുന്നു. “ഇന്ദുലേഖയ്ക് സംബന്ധം തുടങ്ങാന് വരുത്തീട്ടു കല്യാണിക്കുട്ടിയെ സംബന്ധം കഴിച്ചു കൊണ്ടുപോയി. ഇത് ഒരു പരിഹാസമായി തീരുമോ? എന്താണു പരിഹാസമായി തീരാന്? പരിഹാസം ഉണ്ടെങ്കില് അതു നമ്പൂതിരിപ്പാടിനെപ്പറ്റിയെ ഉണ്ടാവുകയുള്ളൂ. ഇന്ദുലേഖയ്ക്ക് ഈ വങ്കന് നമ്പൂതിരിപ്പാട്ടിനെ വേണ്ട എന്നു പറഞ്ഞു. പിന്നെ നമ്പൂതിരിപ്പാട് കല്യാണിക്കുട്ടിയെ സംബന്ധം ചെയ്ത് കൊണ്ടു പോയി. ഇതില് ഇന്ദുലേഖയ്ക്ക് ഒരു അവമാനവും ഇല്ല, കല്യാണിക്കുട്ടിക്കും ഒരവമാനം ഇല്ല. വിഡ്ഢിയാണെങ്കിലും അദ്ദേഹം വലിയ ഒരാളല്ലെ. മഹാ ധനികന്! ഇന്ദുലേഖാ ഉണ്ടായിരുന്നെങ്കില് ഈ ജന്മം കല്യാണിക്ക് ഈ ബന്ധം ഉണ്ടാകയില്ല. പിന്നെ ഈ തറവാട്ടിലേക്കു തന്നെ നമ്പൂതിരിപ്പാട്ടിലെ സംബന്ധം മാനമായിട്ടുള്ളതല്ലെ. അതുകൊണ്ട് ഇതു സമ്മതിക്കുന്നതാണ് നല്ലത് എന്നു തോന്നുന്നു. ഏതായാലും അനുജന് ശങ്കരനോട് ഒന്നു അന്വേഷിക്കണം.” എന്നിങ്ങനെ വിചാരിച്ച് ഉറച്ചു ഭാര്യയെ വിളിച്ചു.\nഎന്താണ്, ഞാന് പറഞ്ഞത് ശരിയായില്ലേ?\n(ചിറിച്ചും കൊണ്ട്) ശരി തന്നെ, ശരി തന്നെ. ശങ്കരനോട് ഒന്നിത്രത്തോളം വരാന് ഒരാളെ അയയ്ക്കൂ.\nഅയയ്ക്കാം. സംബന്ധം ഇന്നു നടക്കുമോ?\n(ചിറിച്ചുംകൊണ്ട്) ഇന്നുതന്നെ, അതിന് എന്തു സംശയം?\nവേഗം കുഞ്ഞിക്കുട്ടി അമ്മ ശങ്കരമേനവനെ വിളിക്കാന് ആളെ അയച്ചു. കുഞ്ഞിക്കുട്ടി അമ്മ പഞ്ചുമേനവന് ദ്വയാര്‍ത്ഥമായി പറഞ്ഞ വാക്ക്, ഇന്ദുലേഖയെ സംബന്ധിച്ചാണെന്ന് നേരെ ധരിച്ച് ഇന്ദുലേഖയ്ക്ക് അന്നു രാത്രിയാണു സംബന്ധം എന്ന് അവിടെയുള്ള എല്ലാ വാലിയക്കാരോടും ദാസികളോടും കണ്ടവരെല്ലാവരോടും പറഞ്ഞു. പിന്നെ വര്‍ത്തമാനം ക്ഷണേന എങ്ങും പ്രചുരമായി. ശങ്കരമേനവനെ അന്വേഷിച്ചു കാണായ്ക കൊണ്ടു പഞ്ചുമേനവന് തന്നെ അയാളെ അന്വേഷിപ്പാന് പൂവള്ളി വീട്ടില് പോയി. ആ സമയം ശങ്കരശാസ്ത്രി പഞ്ചുമേനവനെ കാണാന്‍വേണ്ടി പൂവരങ്ങിലേക്ക് ചെന്നു. നാട്ടില് പോവാന് യാത്ര ചോദിപ്പാനാണ് ചെന്നത്. ശങ്കരശാസ്ത്രി നിത്യം രാമായണ പാരായണത്തിന്നു പഞ്ചുമേനവനാല് നിയമിക്കപ്പെട്ട ശാസ്ത്രികളാകുന്നു. ശങ്കരശാസ്ത്രി ഇന്ദുലേഖയുടെ സംബന്ധ വര്‍ത്തമാനം കേട്ടതിനാല് ഉണ്ടായ കഠിന വിഷാദം കൊണ്ടോ? – അതല്ല, വല്ല കാര്യം ഉണ്ടായിട്ടോ എന്നറിഞ്ഞില്ല അന്നു തന്നെ നാട്ടിലേക്ക് ഒന്നു പോവണമെന്ന് ഉറച്ച, യാത്ര ചോദിക്കാനാണ് പൂവരങ്ങില് ചെന്നത്. ചെന്നപ്പോള് പുറത്തു കണ്ടതു കുഞ്ഞിക്കുട്ടി അമ്മയെയാണ്.\nമൂപ്പര് പൂവള്ളിയിലേക്ക് എറങ്ങി. ഇന്ദുലേഖയുടെ സംബന്ധം ഇന്നു രാത്രി നിശ്ചയിച്ചിരിക്കുന്നു. ശാസ്ത്രികള് എന്താണ് ഒന്നും ഉത്സാഹിക്കാത്തത്? ഇങ്ങട് ഇന്നു കണ്ടതേ ഇല്ല.\nഎനിക്കു ശരീരത്തിനു നല്ല സുഖമില്ല. ഞാന് ഇപ്പോള്‍ത്തന്നെ നാട്ടിലേക്കു പോവുന്നു. നിലാവസ്തമിക്കുമ്പോഴേക്കു നുമ്മളുടെ ഊട്ടുപുരയില് എത്തി കിടക്കാമെന്നു വിചാരിക്കുന്നു.\nഇന്ന് ഇന്ദുലേഖയുടെ സംബന്ധ ദിവസം; പോവരുത്.\nഎന്നു പറഞ്ഞാല് നിവര്‍ത്തി ഇല്ല. എനിക്ക് ഇപ്പോള് തന്നെ പോവണം. മൂപ്പരോട് നിങ്ങള് പറഞ്ഞാല് മതി. ഞാന് ഏഴെട്ടു ദിവസത്തിലധികം മടങ്ങിവരും. ഇവിടെ ഞാന് വരുന്നതുവരെ പാരായണത്തിന്നും മറ്റും അണ്ണാത്തര വാദ്ധ്യാരെ ശട്ടം ചെയ്തിട്ടുണ്ട്. ഞാന് പോവുന്നു.\nഎന്നാല് അങ്ങിനെയാവട്ടെ. ഞാന് പറഞ്ഞേക്കാം. ശാസ്ത്രികള് പൂവരങ്ങില് നിന്ന് മടങ്ങി അമ്പലത്തില് വന്ന്, പിറ്റേ ദിവസത്തെ വണ്ടി കയറാന് ഒരു വ്യവഹാരകാര്യമായി അടിയന്തിരമായി പോവുന്ന രണ്ടു നമ്പൂതിരിമാരോടു കൂടി രാത്രി ഏഴുമണി സമയം പുറപ്പെടുവാന് നിശ്ചയിച്ചു ചെമ്പാഴിയോട്ടു നിന്നു തീവണ്ടി സ്റ്റേഷനിലേക്കു നല്ലവണ്ണം നാലരക്കാതം വഴിയുണ്ട്. നല്ല ചന്ദ്രിക ഉണ്ടായിരുന്നതിനാല് പകുതി വഴി രാത്രിതന്നെ നടക്കാമെന്നുറച്ചു.\nപഞ്ചുമേനോന് ശങ്കരമേനവനെ അന്വേഷിച്ചു കണ്ടുകിട്ടുമ്പോഴേക്കും നേരം ഏകദേശം ആറുമണി സമയമായിരിക്കുന്നു.\nനീ എവിടെയായിരുന്നു ശങ്കരാ?\nഞാന് പുതുതായി തൈവെക്കുന്ന പറമ്പില് പോയിരുന്നു. ആ ഉണ്ണിക്കിട്ടയെ പറമ്പ് ഏല്പിച്ചതു നന്നായില്ല. കിള മഹാ അമാന്തം. തൈകള് വളരെ അടുത്തു വെച്ചിരിക്കുന്നു.\nഅതെല്ലാം പിന്നെ പറയാം. നിണക്ക് ഒരു വര്‍ത്തമാനം കേള്‍ക്കണോ?\nആ നമ്പൂതിരിപ്പാട്ടിലേക്ക് നുമ്മടെ കല്യാണിക്കുട്ടിയെ സംബന്ധം ചെയ്തു കൊണ്ടു പോവണം പോല്.\nഎന്നെ ഇപ്പോള് വിളിച്ചു പറഞ്ഞു.\nഅമ്മാമന് എന്തു മറുപടി പറഞ്ഞുവോ?\nഞാന് ഒന്നും തീര്‍ച്ച പറഞ്ഞില്ലാ. നിന്നോട് അന്വേഷിച്ചിട്ട് ആവാം എന്നു നിശ്ചയിച്ചു. ഗോവിന്ദപ്പണിക്കരെ ഒന്നു വരുത്തണ്ടെ – ആളെ അയക്കു..\nഗോവിന്ദപ്പണിക്കര് ഇന്നലെ പൊല്പായികളത്തിലേക്കു പോയിരിക്കുന്നു. ഗോവിന്ദന് കുട്ടിയും കൂടെ പോയിരിക്കുന്നു. അവിടെ സമീപം നായാട്ടു നിശ്ചയിച്ചിട്ടുണ്ടത്രെ. നാളെയ്ക്കേ അവര് മടങ്ങിയെത്തുകയുള്ളൂ.\nഇയ്യാളുടെ നായാട്ടു ഭ്രാന്ത് കുറെ അധികം തന്നെ! ആ കുട്ടിയെ എന്തിനു വലിച്ചു കൊണ്ടുപോയി? ഗോവിന്ദന് കുട്ടിയും മാധവന്‍റെ മാതിരി തന്നെ ആയി എന്നു തോന്നുന്നു. അസത്തു കുട്ടികളെ ഇങ്കിരീയസ്സു പഠിപ്പിച്ചതിന്‍റെ ഫലം. ആട്ടെ, ഈ സംബന്ധത്തെക്കുറിച്ചു നീ എന്തു വിചാരിക്കുന്നു?\nഅമ്മാമന് എങ്ങിനെ ഇഷ്ടമോ അതുപോലെ.\nനമ്പൂതിരിപ്പാട് വിഡ്ഢിയാണെങ്കിലും വലിയ ഒരാളല്ലെ? അദ്ദേഹത്തിന്‍റെ സംബന്ധം നുമ്മടെ തറവാട്ടിലേക്കു വളരെ ഭൂഷണമായിരിക്കും. അതിനു സംശയമില്ലാ. പിന്നെ ഈ കുമ്മിണിയമ്മയുടെ വര്‍ഗ്ഗത്തില് ഈ സംബന്ധമാകുന്നതില് മാത്രമെ എനിക്കു സുഖക്കേടുള്ളൂ.\nഅതു വിചാരിക്കാനില്ല. ആ പെണ്ണു സാധുവാണ്.\nആണ്‍കുട്ടികളാണ് വികൃതികള്. ആട്ടെ, എന്നാല് ശങ്കരനു സമ്മതമായോ?\nഅമ്മാമന് ഇഷ്ടപ്പെടുന്നതു പോലെ ചെയ്യുന്നത് എനിക്കു സമ്മതമാണ്.\nഎന്നാല് നീ ഒന്നു നമ്പൂതിരിപ്പാട്ടിലെ അടുക്കെ പോയി വിവരം അറിയിക്കണം.\nഇന്നുതന്നെ നടക്കണം എന്നാണോ നിശ്ചയിച്ചത്?\n(ചിറിച്ചും കൊണ്ട്) അങ്ങിനെയാണ് നമ്പൂതിരിപ്പാടു പറഞ്ഞത്. അങ്ങിനെ ആയിക്കോട്ടെ. ഭാരം തീരട്ടെ – ഇന്നു നടന്നാല് നാളെ രാവിലെ ഇവിടുന്നു പോവുമല്ലോ. ഇന്നുതന്നെ ആയ്ക്കോട്ടെ, അല്ലേ?\nഅങ്ങിനെ തന്നെ. ഞാന് കേശവന് നമ്പൂതിരിയോട് പറഞ്ഞയക്കാം – അതല്ലേ നല്ലത്?\nവളരെ സ്വകാര്യമായിട്ടാണ് എന്നോട് നമ്പൂതിരിപ്പാട് ഈ കാര്യം പറഞ്ഞത്. കേശവന് നമ്പൂതിരിയോട് ഇപ്പോള് പറയണ്ട. പക്ഷേ, നമ്പൂതിരിപ്പാട്ടിലെ കൂടെയുള്ള ഗോവിന്ദന് എന്നവനെ വിളിച്ചു പറഞ്ഞയച്ചോ.\nപഞ്ചുമേനവന്‍റെ കല്പന പ്രകാരം ശങ്കരമേനോന് പടിമാളികയുടെ ചുവട്ടില് പോയി ഗോവിന്ദനെ വിളിച്ചു വിവരം പറഞ്ഞു. ഗോവിന്ദന് ഉടനെ നമ്പൂതിരിപ്പാടിരിക്കുന്ന അകത്തു ചെന്നു; നേരം രാത്രി ഏഴുമണിയായിരിക്കുന്നു. നമ്പൂതിരിപ്പാട് നരി എര കാത്തു കിടക്കുമ്പോലെ പടിമാളികമുകളില് തന്നെ ഇരിക്കുന്നു.\nഎന്താണ് ഗോവിന്ദാ! എല്ലാം ശട്ടമായോ?\nറാന്. സകലം ശട്ടമായി. എനി നീരാട്ടു കുളിക്ക് എഴുന്നള്ളാന് താമസിക്കണ്ട. ഈ കാര്യം എല്ലാവര്‍ക്കും സമ്മതമായിരിക്കുന്നു. എന്നാലും ആരോടും ഇവിടുന്ന് അരുളിചെയ്തു പോവരുത്. ഇന്ദുലേഖയ്ക്കാണു സംബന്ധം ഇന്നു രാത്രി എന്ന് എല്ലാവരോടും അടിയന് പ്രസിദ്ധമാക്കിയിരിക്കുന്നു.\nഎനി അതു പറഞ്ഞാല് വിശ്വസിക്കുമോ?\nനീരാട്ടുകുളി കഴിഞ്ഞ ഉടനെ മഠത്തില്‍വച്ചു ബ്രാഹ്മണര്‍ക്കു ദക്ഷിണ കൊടുത്തുകളഞ്ഞാല് മതി. ദക്ഷിണ കഴിഞ്ഞാല് ആളുകള് പിരിയും പുറത്തേക്ക് എല്ലാം ഇന്ദുലേഖയ്ക്കാണ് സംബന്ധം നടന്നത് എന്ന് അവര് ശ്രുതിപ്പെടുത്തുകയും ചെയ്യും.\nമിടുക്കന് തന്നെ നീ – മിടുമിടുക്കന്! അപ്പോള് കറുത്തേടവും ചെറുശ്ശേരിയും ഈ വിവരം അറഞ്ഞില്ലേ?\nഇതുവരെ അറിഞ്ഞിട്ടില്ലാ. എന്തോ ചില സംശയങ്ങള് ഉണ്ടെന്നു തോന്നുന്നു. സൂക്ഷ്മം ഒന്നും അറിയില്ലാ. വേഗം നീരാട്ടുകുളി കഴിഞ്ഞു ദക്ഷിണ കഴിയട്ടെ.\nഅമ്പലത്തിലോ മറ്റോ പോയിരിക്കുന്നു. അടിയന് കണ്ടില്ലാ.\nകറുത്തേടമോ? കറുത്തേടത്തോട് ഞാന് ഇവിടെത്തന്നെ ഇരിക്കണമെന്ന് പറഞ്ഞിരുന്നു.\nഇപ്പോള് ഉറങ്ങി എണീട്ടു തെക്കേ അറയില് ഇരുന്നു മുറുക്കുന്നു.\nഎന്നാല് നോക്കു കുളിക്കാന് പോവുക.\nഎന്നും പറഞ്ഞ് ഗോവിന്ദനെക്കൊണ്ടു ചങ്ങലവട്ടയും പിടിച്ചു നമ്പൂതിരിപ്പാട് താഴത്തിറങ്ങി. കൂടെ കേശവന് നമ്പൂതിരിയും പുറപ്പെട്ടു. അമ്പലത്തിന്‍റെ ഉമ്മറത്തായപ്പോള് ശങ്കരശാസ്ത്രികളും രണ്ടു നമ്പൂതിരിമാരും കൂടി ഏഴുമണിക്ക് അത്താഴവും കഴിച്ചു തീവണ്ടി സ്റ്റേഷനിലേക്കു പുറപ്പെട്ടു മിറ്റത്തു നില്ക്കുന്നതു കണ്ടു. അതില് ഒരു നമ്പൂരിയെ നമ്പൂതിരിപ്പാട്ടിലേക്ക് പരിചയമുണ്ടായിരുന്നു. അദ്ദേഹവും ശാസ്ത്രികളും മറ്റേ നമ്പൂരിയും നമ്പൂതിരിപ്പാട്ടിലെ കണ്ടപ്പോള് വഴിതെറ്റി അല്പം ഓച്ഛാനിച്ചു നിന്നു.\nഓ–ഹോ! കിള്ളിമങ്ങലം എപ്പഴെത്തി? എങ്ങട്ടാണ് ഇപ്പോള് ഈ അസമയത്തു യാത്ര?\nഞാന് അടിയന്തിരമായി കോടതിയില് ഒരു കാര്യമായി പോവുകയാണ്. വയ്യിട്ട് ഇവിടെ എത്തി. നാളത്തെ വണ്ടിക്കു പോയി കോടതിയില് ഹാജരാകേണ്ട കാര്യമാണ്. അല്ലെങ്കില് ഇവിടുത്തെ കാണാതെ പുറപ്പെടുകയില്ലായിരുന്നു. സന്തോഷമായി. വന്ന വിവരവും മറ്റും ഞാന് അറിഞ്ഞിരിക്കുന്നു. സന്തോഷമായി. ഞാന് ഉടനെ അങ്ങട്ടു വന്നു കണ്ടുകൊള്ളാം.\nകിള്ളിമങ്ങലം ഇന്ദുലേഖയെ കണ്ടിട്ടുണ്ടോ?\nഎന്നാല് എനി മനയ്ക്കല് വന്നാല് കാണാം. ഞാന് പുലര്‍ച്ചയ്ക്ക് പുറപ്പെടും.\nഇന്ദുലേഖാ കൂടെ തന്നെ. എനി അതിനു സംശയമുണ്ടോ?\nഅങ്ങനെ തന്നെയാണു വേണ്ടത്. ഇവിടുത്തെ ഭാഗ്യം വേറെ ആര്‍ക്കും സിദ്ധിച്ചിട്ടില്ലാ. ഞാന് ഉടനെ മനയ്ക്കല് വന്നു കണ്ടു കൊള്ളാം.\nഈ സംഭാഷണം കഴിഞ്ഞ ഉടനെ ശാസ്ത്രികളും നമ്പൂതിരിമാരും കൂടി സത്രത്തിലേക്കു പുറപ്പെട്ടു. തീവണ്ടി സ്റ്റേഷനിലേക്കുള്ള പകുതി വഴി അര്‍ദ്ധരാത്രി സമയമാവുമ്പോഴെക്കു നടന്നു. പൂവള്ളി വക സത്രത്തില് കയറിക്കിടന്ന് ഉറങ്ങുകയും ചെയ്തു.\nനമ്പൂതിരിപ്പാട് ക്ഷണത്തില് കുളികഴിഞ്ഞു ബ്രാഹ്മണരെ മഠത്തില് വിളിച്ചു ദക്ഷിണ തുടങ്ങി. ഇരുന്നൂറു പേര്‍ക്കു ദക്ഷിണ കഴിഞ്ഞ ഉടനെ ആളുകള് എല്ലാം പിരിഞ്ഞു.\nചെറുശ്ശേരി അപ്പോഴേയ്ക്ക് എത്തി. അദ്ദേഹം അതുവരെ പൂവരങ്ങില് ഇന്ദുലേഖയുടെ മാളികമുകളില് സംസാരിച്ചു കൊണ്ട് ഇരുന്നിരുന്നു. ശങ്കരമേനവന് നമ്പൂതിരിപ്പാട്ടിനെ വിവരം അറിയിക്കാന് ഗോവിന്ദനോടു പറഞ്ഞ ഉടനെ പൂവള്ളി വീട്ടില് വന്നു കല്യാണിക്കുട്ടിയുടെ അമ്മ കുമ്മിണി അമ്മയോടു വിവരം അറിയിച്ച്, എല്ലാം ശട്ടം ചെയ്തോളാന് പറഞ്ഞു. ഈ വിവരം കേട്ടപ്പോള് കുമ്മിണിയമ്മക്ക് ബഹു സന്തോഷമായി. ഉടനെ പാര്‍വ്വതി അമ്മയെ അറിയിച്ചു. പാര്‍വ്വതി അമ്മയ്ക്ക് ഇതു കേട്ടപ്പോള് രണ്ടു പ്രകാരത്തില് സന്തോഷമുണ്ടായി. വിവരം ഇന്ദുലേഖയെ ഉടനെ അറിയിക്കേണമെന്നു നിശ്ചയിച്ചു. ക്ഷണത്തില് പാര്‍വ്വതി അമ്മ ഇന്ദുലേഖയുടെ മാളികയില് കയറിച്ചെന്നു. ചെല്ലുമ്പോള് ഇന്ദുലേഖ ചെറുശ്ശേരി നമ്പൂതിരിയുമായി സംസാരിച്ചു കൊണ്ടിരിക്കുന്നു. പാര്‍വ്വതി അമ്മ കടന്നു വരുന്നതു കണ്ട ഉടനെ ഇന്ദുലേഖ എഴുന്നീറ്റ് അടുത്തു ചെന്നു. സ്വകാര്യം ഒന്നു പറവാനുണ്ട്. എന്നു പാര്‍വ്വതി അമ്മ പറഞ്ഞു. രണ്ടാളും കൂടി അറയിലേക്കു പോയി.\nഇന്ദുലേഖാ ഒരു വിശേഷം കേട്ടുവോ?\nനമ്പൂതിരിപ്പാട് നുമ്മടെ കല്യാണിക്കുട്ടിക്ക് ഇന്നു രാത്രി സംബന്ധം തുടങ്ങാന് നിശ്ചയിച്ചിരിക്കുന്നുവത്രെ.\nഇന്ദുലേഖാ വല്ലാതെ ചിറിച്ചു പോയി. കുറെനേരം ചിറിച്ചു. ശ്വാസം നേരെ വന്നതില് പിന്നെ.\nനിങ്ങളോട് ആരു പറഞ്ഞു?\nഎന്ത്, ശങ്കരന് ജ്യേഷ്ഠന് പൂവള്ളി വന്നു പറഞ്ഞു. അവിടെ കട്ടിലും കിടക്കയും പടിഞ്ഞാറ്റകത്തു കൊണ്ടു പോയി ഇട്ട് അറ വിതാനിക്കുന്ന തിരക്കായിരിക്കുന്നു. അമ്മാമന് പുറത്തു തന്നെ ഇരിക്കുന്നുണ്ട്. വിളക്കും മറ്റും അറയില് നിന്ന് എടുക്കാന് പറഞ്ഞു.\nകല്യാണിക്കുട്ടിയെ ഈ വിവരം അറിയിച്ചുവോ?\nപറഞ്ഞിട്ടില്ലാ. അവളെ ഞാന് കണ്ടില്ലാ. ജ്യേഷ്ഠത്തി പറഞ്ഞിരിക്കുമോ എന്നറിഞ്ഞില്ല. ജ്യേഷ്ഠത്തിക്കു വളരെ സന്തോഷമുള്ളതുപോലെ തോന്നി.\nകഷ്ടം! ആ പെണ്ണിന് സംബന്ധം തുടങ്ങുന്ന വിവരം അവളെ അറിയിച്ചിട്ടു വേണ്ടേ? ആട്ടെ, നിങ്ങള് പൊയ്ക്കോളിന്. ഞാന് പുറത്തിരിക്കുന്ന ആ നമ്പൂതിരിയെ പറഞ്ഞയിച്ചിട്ട് ഉടനെ പൂവള്ളി വരാം.\nപാര്‍വ്വതി അമ്മ പോയ ഉടനെ ഇന്ദുലേഖ പുറന്തളത്തില് വന്നു ചെറുശ്ശേരി നമ്പൂതിരിയുടെ മുഖത്തു നോക്കി ഒന്നു ചിരിച്ചു.\nതിരുമനസ്സിന്ന് ഒരു വര്‍ത്തമാനം കേട്ടുവോ? നമ്പൂതിരിപ്പാടു വലിയച്ഛന്‍റെ മരുകള് കല്യാണിക്കുട്ടിക്ക് ഇന്നു രാത്രി സംബന്ധം തുടങ്ങുന്നുവത്രെ.\n(ചിറിച്ചും കൊണ്ട്) ദൈവാധീനം! കല്യാണിക്കുട്ടിയേയും കിട്ടിയില്ലെങ്കില് വൃഷളി അമ്മുവെ എങ്കിലും നിശ്ചയമായി സംബന്ധം ഉണ്ടാവും. കഷ്ടം! ബുദ്ധിക്കു വ്യവസ്ഥയും തന്‍റേടവും ഇല്ലാഞ്ഞാല് ഒരു മനുഷ്യനെ എന്തിനു കൊള്ളാം! ഈ കേട്ട വര്‍ത്തമാനം ശരിയാണെങ്കില് യാത്ര പുലര്‍ച്ചെ ഉണ്ടാകുമെന്നു തോന്നുന്നു. മാധവന് എത്തുമ്പോഴേക്ക് ഞാന് ഇവിടെ വരാം. മദിരാശിക്ക് വന്ന പിറ്റേദിവസം തന്നെ യാത്രയാണെങ്കില് വിവരത്തിന് എനിക്ക് എഴുത്തയ്ക്കണം. ഞാന് മദിരാശിക്ക് എത്തിക്കോളാം. ഇന്ദുലേഖയ്ക്കും മാധവനും മേല്‍ക്കുമേല് ശ്രേയസ്സുണ്ടാവട്ടെ.\nഎന്നും പറഞ്ഞ് ചെറുശ്ശേരി അവിടെ നിന്നും എറങ്ങി മഠത്തില് എത്തുമ്പോഴേയ്ക്ക് നമ്പൂതിരിപ്പാട് ദക്ഷിണ കൊടുത്തു കഴിഞ്ഞിരിക്കുന്നു. ഊണു കഴിഞ്ഞു നമ്പൂതിരിപ്പാട് മുറുക്കാന് മഠത്തിന്റെ കോലാമ്മല് ഇരുന്നു.\nകേശവന് നമ്പൂതിരിക്ക് ആകപ്പാടെ വല്ലാതെ ഒരു പരിഭ്രമമായി. ദക്ഷിണയും മറ്റും കൊടുക്കുന്നത് കണ്ടതു കൊണ്ടും നമ്പൂതിരിപ്പാടു കിള്ളിമങ്ങലത്തു നമ്പൂതിരിയോടു പറഞ്ഞ വാക്കുകള് ഓര്‍ത്തും ഉച്ചയ്ക്കു പാട്ടും മറ്റും നടന്ന അവസ്ഥ വിചാരിച്ചും ഇന്ദുലേഖയുടെ സംബന്ധം അന്നു തന്നെ ഉണ്ടാവും എന്നു വിചാരിച്ചുവെങ്കിലും പിന്നെയും ഒരു പരിഭ്രമം! പരിഭ്രമത്തിനു കാരണം എന്താണെന്ന് ഈ ശുദ്ധാത്മാവിനു തന്നെ നിശ്ചയമില്ലാ. നമ്പൂതിരിപ്പാട് ഇന്ദുലേഖയുടെ മാളികയില് നിന്നു പകല് രണ്ടു മണിക്ക് എറങ്ങിയ മുതല് നമ്പൂതിരിപ്പാട്ടിലെ കല്പനപ്രകാരം ടി മാളികയില് നിന്ന് ഒരു ദിക്കിലും കേശവന് നമ്പൂതിരി പോകയോ യാതൊരു വര്‍ത്തമാനവും അറികയോ ഉണ്ടായിട്ടില്ല. നമ്പൂതിരിപ്പാടു മുറുക്കാന് കോലാമ്മല് ഇരുന്ന ഉടനെ കേശവന് നമ്പൂതിരി ചെറുശ്ശേരി നമ്പൂതിരിയെ കൈകൊണ്ട് മാടിവിളിച്ച് അകത്തേക്കു കൊണ്ടു പോയി.\nഎന്താണു ചെറുശ്ശേരി, ഇതു കഥ? എനിക്ക് ഒന്നും മനസ്സിലായില്ലല്ലൊ. ചെറുശ്ശേരി ഇത്രനേരം എവിടെയായിരുന്നു?\nഞാന് ഇന്ദുലേഖയുടെ മാളികമേല് ഉണ്ടായിരുന്നു.\nഎന്താണ്, ഇന്നു സംബന്ധം ഉണ്ടെന്നു പറഞ്ഞു ദക്ഷിണയും മറ്റും ഉണ്ടായി. ഇന്ദുലേഖയ്ക്ക് സമ്മതമായി എന്നു തോന്നുന്നു.\nഇന്നു സംബന്ധം ഉണ്ട് – അതു നിശ്ചയം. പക്ഷേ, ഇന്ദുലേഖയ്ക്കല്ല.\nഈ വാക്കു കേട്ടപ്പോള് കേശവന് നമ്പൂതിരിയുടെ ജീവന് ഒന്നു ഞെട്ടി ബോധക്ഷയം പോലെ തോന്നി. അവിടെ തന്നെ കുത്തിരുന്നു. കുടിപ്പാന് വെള്ളം വേണമെന്നു പറഞ്ഞു. ഒരു കിണ്ടി വെള്ളം കുടിച്ചു. തന്നെ പടിമാളികയില്‍തന്നെ ഇരുത്തിയതിന്റെ കാരണവും, പഞ്ചുമേനവനും നമ്പൂതിരിപ്പാടുമായി സ്വാകാര്യം പറഞ്ഞതിന്റെ സംഗതിയും മനസ്സിലായി. തന്‍റെ ഭാര്യ ലക്ഷ്മിക്കുട്ടി പോയി എന്നു നിശ്ചയിച്ച്, പ്രാണവേദന സഹിപ്പാന് പാടില്ലാതെ ചെറുശ്ശേരിയുടെ മുഖത്തേക്ക് ഒന്നു നോക്കി. കേശവന് നമ്പൂതിരി കുറെ ഒന്നു പഠിക്കണം എന്നു ചെറുശ്ശേരിക്കു നല്ല താല്പര്യം ഉണ്ടായിരുന്നു.\nഎന്താണു മുഖത്തു നോക്കുന്നത്? ഈ ഏഷാകൃതിയൊക്കെ കറുത്തേടം തന്നെ ഉണ്ടാക്കിയതല്ലേ!\nഈ ചോദ്യം കേട്ടപ്പോള് കേശവന് നമ്പൂതിരിക്ക് സംശയം എല്ലാം തീര്‍ന്നു.\nഞാന് ഇതൊന്നും ഓര്‍ത്തില്ലാ. ചെറുശ്ശേരി! ഞാന് മഹാ സാധുവാണ്. എന്റെ ഗ്രഹപ്പിഴയ്ക്ക് എനിക്ക് ഇതെല്ലാം തോന്നി. ഞാന് എനി ഇവിടെ ഒരു നിമിഷം താമസിക്കുകയില്ലാ. ഇപ്പോള് ഈ നിമിഷം ഞാന് ഇല്ലത്തേക്കു പോവും. എനി ഈ ദിക്കില് ഈ ജന്മം വരികയുമില്ലാ. ഞാന് പുറപ്പെടട്ടെ?\nനമ്പൂതിരിയോടു യാത്ര ചോദിക്കാതെ പോവാന് പാടുണ്ടോ?\nഈ ജന്മം ഈ നമ്പൂതിരിയോടു ഞാന് സംസാരിക്കില്ലാ. ഈ ജന്മം ഞാന് മൂര്‍ക്കില്ലാത്ത മനയ്ക്കല് കടക്കുകയും ഇല്ല. ഞാന് ഈ നമ്പൂതിരിയുടെ കുടിയാനല്ല. ഇയാളുടെ ആശ്രയം വേണ്ടെന്നുവെച്ചാല് എനിക്കു കഴിയില്ലെന്നു വന്നിട്ടില്ല. ഇത്ര വികൃതിയും ദുഷ്ടനും ആണ് ഇയാള് എന്നു ഞാന് മുമ്പ് അറിഞ്ഞില്ലാ.\nഇന്ദുലേഖയുടെ സംബന്ധകാര്യം കൊണ്ട് ഉത്സാഹിക്കണമെന്നു പണ്ട് എന്നോടു കറുത്തേടം പറഞ്ഞതും ഞാന് കഴിയില്ലെന്നു പറഞ്ഞതും ഇപ്പോള് ഓര്‍മ്മയുണ്ടോ?\nഓര്‍മ്മയുണ്ട്. ചെറുശ്ശേരി ബുദ്ധിമാനല്ലേ. ചെറുശ്ശേരിയുടെ ബുദ്ധിയില് നൂറില് ഒരംശം ബുദ്ധി എനിക്കുണ്ടായിരുന്നുവെങ്കില് ഈ ആപത്ത് ഒന്നും എനിക്കു വരുന്നതല്ലായിരുന്നു.\nആട്ടെ, താങ്കള്‍ക്ക് ആവശ്യമില്ലാതെ കാര്യത്തില് പ്രവേശിച്ചാല് ഇങ്ങിനെയെല്ലാം വ്യസനിക്കേണ്ടി വരുമെന്ന് ഇപ്പോള് ബോദ്ധ്യമായോ?\nനല്ല ബോദ്ധ്യമായി ചെറുശ്ശേരീ! ഞാന് എനി പോവുന്നു. ഈ സംബന്ധവും കണ്ടുംകൊണ്ട് ഇവിടെ ഇരിക്കില്ലാ. ഞാന് വാലിയക്കാരെ വിളിക്കട്ടെ.\nഎന്താണ് ഈ സംബന്ധം കണ്ടാല് കറുത്തേടത്തിന് വിരോധം?\nനല്ല ശിക്ഷ – ശിക്ഷ ശിക്ഷ! ബുദ്ധി തന്നെപ്പോലെ ഇല്ലെങ്കിലും ഞാന് അത്ര ശപ്പനാണെന്നു താന് വിചാരിക്കേണ്ട. ഞാന് ഈ സംബന്ധം നടക്കുന്ന ദിവസം ഇവിടെ താമസിക്കുന്നതു ബഹുയോഗ്യത, അല്ലേ?\nഇത് എന്തു കഥയാണു ഹേ! – നമ്പൂതിരി കല്യാണിക്കുട്ടിക്കു സംബന്ധം തുടങ്ങുന്ന സമയം കറുത്തേടം ഇവിടെ നിന്നാല് കുറുത്തേടം ശപ്പനായിപ്പോവുമോ?\nകേശവന് നമ്പൂതിരി വല്ലാതെ ആശ്ചര്യപ്പെട്ടു വായ പിളര്‍ന്നു പോയി.\nകല്യാണിക്കുട്ടിക്കോ? കല്യാണിക്കുട്ടിക്കാണു സംബന്ധം?\nശിവ! ശിവ! നാരായണാ! ഞാന് വല്ലാതെ അന്ധാളിച്ചു! ശിവ! ശിവ! ചെറുശ്ശേരി എന്നെ കഠിനമായി വ്യസനിപ്പിച്ചു.\nഞാന് ഒന്നും വ്യസനിപ്പിച്ചിട്ടില്ലാ. കറുത്തേടം വെറുതെ വ്യസനിച്ചതാണ്. അതിനു ഞാന് എന്തു ചെയ്യട്ടെ? ഇന്ന ആള്‍ക്കാണു സംബന്ധം എന്നു ഞാന് പറഞ്ഞുവോ? എന്നോടു കറുത്തേടം ചോദിച്ചുവോ? – ഇല്ലാ, ഇന്ദുലേഖയ്ക്ക് അല്ലാ സംബന്ധം എന്നല്ലേ ഞാന് പറഞ്ഞുള്ളൂ. വെറുതെ അന്ധാളിച്ചു. കറുത്തേടത്തിന്റെ ഭാര്യയ്ക്കാണെന്നു വിചാരിച്ചു വ്യസനിച്ചാല് ഞാന് എന്തു ചെയ്യും?\nകേശവന് നമ്പൂതിരിയുടെ ജീവന് നേരെയായി. രണ്ടുപേരും കൂടി നമ്പൂതിരിപ്പാട് ഇരിക്കുന്നിടത്തേക്കു ചെന്നു.\nഉടനെ നമ്പൂതിരിപ്പാടും ചെറുശ്ശേരി നമ്പൂതിരിയും കേശവന് നമ്പൂതിരിയും മറ്റും പൂവരങ്ങിലേക്ക് വന്നു. കുറേനേരം പഞ്ചുമേനോനുമായി അങ്ങട്ട് എഴുന്നെള്ളാം, പഞ്ചുമേനോന് പറഞ്ഞ പ്രകാരം നമ്പൂതിരിപ്പാട്, ചെറുശ്ശേരി നമ്പൂതിരി, കേശവന് നമ്പൂതിരി, തന്റെ ഭൃത്യ വര്‍ഗ്ഗങ്ങള് ഇവരെല്ലാവരോടും കൂടി പൂവള്ളി വീട്ടിലേക്കു പോയി. സാധാരണ സമ്പ്രദായപ്രകാരം നമ്പൂതിരിപ്പാടു കാല് കഴുകി അകത്തേക്കു കടന്നു പടിഞ്ഞാറ്റ അറയില് അതിവിശേഷമായി വിരിച്ച പട്ടുകിടക്കയില് കിടന്നു. ആ അകത്തിന്റെ കിഴക്കേ വാതില് അടച്ചു. അപ്പോള് ആ വീട്ടില് ഉള്ള സ്ത്രീകളെല്ലാം കൂടി തിക്കിത്തിരക്കി പടിഞ്ഞാറ്റയുടെ പടിഞ്ഞാറെ വാതിലില് കൂടി ഒരു ജീവനുള്ള പന്നിയേയോ മറ്റോ പിടിച്ചു കൂട്ടിലാക്കുന്നതുപോലെ സാധു കല്യാണിക്കുട്ടിയെ പിടിച്ചു തിരക്കി തള്ളി പടിഞ്ഞാറ്റയില് ഇട്ടു. പടിഞ്ഞാറെ വാതിലും ബന്ധിച്ചു. സംബന്ധവും കഴിഞ്ഞു. ഗോവിന്ദന് അതിജാഗ്രതയോടെ ഹമാലന്മാരേയും മറ്റും ശട്ടം ചെയ്തു. പല്ലക്ക്, മഞ്ചല് മുതലായതു രാത്രി തന്നെ എടുത്തു പുറത്തു വെപ്പിച്ച് ലേശം ഉറങ്ങാതെ നിന്നു. വഴിയില് വെച്ചോ മറ്റോ ആരെങ്കിലും ചോദിച്ചാല് ഇന്ദുലേഖയെതന്നെയാണു സംബന്ധം ചെയ്തുകൊണ്ടു പോവുന്നത് എന്നു പറയണം എന്നു നമ്പൂതിരിപ്പാട്ടിലെ കൂടെയുള്ള ശേഷം എല്ലാവരോടും താക്കീതു ചെയ്തു ഭദ്രമായി ഉറപ്പിച്ചു. വെളിച്ചാവാന് ഒരു പത്തുനാഴിക ഉള്ളപ്പോള് തന്നെ പടിഞ്ഞാറ്റയിലെ വാതുക്കല് ചെന്നുനിന്ന് ഗോവിന്ദന് ചുമച്ചും ഒച്ച ഇട്ടും നമ്പൂതിരിപ്പാട്ടിലെ ഉണര്‍ത്തി. ഉടനെ വീട്ടില് എല്ലാവരും ഉണര്‍ന്നു. പൂവരങ്ങില് നിന്നു പഞ്ചുമേനവനും കേശവന് നമ്പൂതിരിയും വന്നു. പെണ്ണിനെ പിടിച്ച് ഒരു പല്ലക്കില് ഇട്ടു പൂട്ടി. നമ്പൂതിരിപ്പാട് അദ്ദേഹത്തിന്‍റെ പല്ലക്കില് കേറി. കേശവന് നമ്പൂതിരി അനുയാത്ര ചെയ് വാന് നിശ്ചയിച്ച് ഒരു മഞ്ചലിലും ചെറുശ്ശേരി ചിറിച്ചും കൊണ്ടു തന്റെ മഞ്ചലിലും കയറി, ആട്ടും തുപ്പും നിലവിളിയുമായി പുറപ്പെട്ടു പോവുകയും ചെയ്തു.\nRetrieved from "http://ml.sayahna.org/index.php?title=നമ്പൂതിരിപ്പാട്ടിലെ_പരിണയം&oldid=12841"


Emalayalee.com - അങ്കമാലി ഡയറീസ്: തെലുങ്കു പതിപ്പിന്റെ ട്രെയിലര് പുറത്തിറങ്ങി\nഅങ്കമാലി ഡയറീസ്: തെലുങ്കു പതിപ്പിന്റെ ട്രെയിലര് പുറത്തിറങ്ങി\nലിജോ ജോസ് പെല്ലിശേരി ചിത്രം അങ്കമാലീസ് ഡയറിയുടെ തെലുങ്കു പതിപ്പിന്റെ ട്രെയിലര് പുറത്തിറങ്ങി. ഫലക്‌ദുമ നാസ് എന്ന പേരിലാണ് ചിത്രം റീമേക്ക് ചെയ്‌തിരിക്കുന്നത്. വിശ്വാക് സെന്നാണ് ചിത്രത്തിന്റെ സംവിധാനം. ചിത്രത്തില് പെപ്പയെന്ന പ്രധാന കഥപാത്രമായും വിശ്വാക് എത്തുന്നു. ട്രെയിലറിന് മികച്ച സ്വീകാര്യതയാണ് സമൂഹമാധ്യമങ്ങളില് നിന്നും കിട്ടുന്നത്.\nമലയാളം ട്രെയിലറിന് സമാനമായ രീതിയിലാണ് തെലുങ്കു പതിപ്പിന്റെ ട്രെയിലറും അണിയറ പ്രവര്‍ത്തകര് ഒരുക്കിയിരിക്കുന്നത്. സലോനി മിശ്ര, ഹര്‍ഷിത ഗൗര്, പ്രശാന്തി ഉട്ടേജ്, തരുണ് ഭാസ്‌ക്കര് എന്നിവരാണ് മറ്റു താരങ്ങള്. സംഗീതം വിവേക് സാഗര്.\nഅങ്കമാലി ഡയറീസ് വിജയമായ സമയത്ത് മറ്റു ഭാഷകളിലുള്ള സംവിധായകര് ചിത്രം റീമേക്ക് ചെയ്യാനായി താല്‍പ്പര്യം പ്രകടിപ്പിച്ചിരുന്നു. നാല് ഭാഷകളില് ചിത്രത്തിന്റെ റീമേക്ക് അവകാശം വിറ്റു പോയിട്ടുണ്ട്. അങ്കമാലി ഡയറാസിന്റേതായി ആദ്യം വരുന്ന റീമേക്ക് കൂടിയാണ് ഫലക് നുമ ദാസ്. ചിത്രത്തിന്റെ മറാഠി റീമേക്കിന്റെ പേര് കോലാപൂര് ഡയറീസ് എന്നാണ്.


Bee Sting : തേനീച്ച കൂട്ടില് പരുന്തിന്‍റെ പരാക്രമം; വയനാട്ടില് തേനീച്ചയുടെ കുത്തേറ്റ് വയോധികൻ മരിച്ചു | man dies due to bee sting in wayanad\nസംഭവ സമയം ഇതുവഴി ബൈക്കിൽ പോവുകയായിരുന്ന നാദാപുരം സ്വദേശി കൃഷ്ണദാസിനും തേനീച്ചയുടെ ആക്രമണത്തിൽ പരിക്കേറ്റിട്ടുണ്ട്.\nPanamaram, First Published Dec 6, 2021, 6:58 AM IST\nവയനാട് (Wayanad) പനമരം ചോമാടിയിൽ തേനീച്ചയുടെ (Honey Bee) കുത്തേറ്റ് (Bee Sting) വയോധികൻ മരിച്ചു. ചോമാടി മുട്ടത്തിൽ സ്വദേശി യാക്കോബാണ് മരിച്ചത്. മരത്തിന് മുകളിലെ തേനീച്ച കൂടിൽ പരുന്ത് കൊത്തിയതിന് പിന്നാലെ തേനീച്ചകൾ ഇളകി യാക്കോബിനെ കുത്തി പരിക്കേൽപ്പിക്കുകയായിരുന്നു. യാക്കോബിനെ മീനങ്ങാടി സർക്കാർ ആശുപത്രിയിലെത്തിച്ചെങ്കിലും ജീവൻ രക്ഷിക്കാനായില്ല. സംഭവ സമയം ഇതുവഴി ബൈക്കിൽ പോവുകയായിരുന്ന നാദാപുരം സ്വദേശി കൃഷ്ണദാസിനും തേനീച്ചയുടെ ആക്രമണത്തിൽ പരിക്കേറ്റിട്ടുണ്ട്.\nതേനീച്ചക്കൂട് പരുന്ത് റാഞ്ചി: കുത്തേറ്റ് രണ്ട് ആടുകൾ ചത്തു, മൂന്ന് പേർക്ക് പരിക്ക്\nപള്ളിക്കൽ പരുത്തിക്കോട് തേനീച്ചക്കൂട് പരുന്ത് റാഞ്ചിയതോടെ കുത്തേറ്റ് രണ്ട് ആടുകൾ ചത്തു. മൂന്ന് പേർക്ക് പരിക്കേറ്റു. രുത്തിക്കോട് അരിമ്പ്രത്തൊടി മലയിൽ ഫാത്തിമയുടെ വീട്ടിൽ വളർത്തുന്ന അഞ്ച് ആടുകൾക്ക് നേരെയാണ് തേനീച്ചയുടെ ആക്രമണമുണ്ടായത്. ആടുകളെ കെട്ടിയ പറമ്പിലെ തേനീച്ചക്കൂട് പരുന്ത് റാഞ്ചിയതോടെ ഇവ പറമ്പിലേക്ക് ഇളകിയെത്തുകയായിരുന്നു. ആടുകളുടെ കരച്ചിൽ കേട്ട് ഫാത്തിമയും സഹോദരൻ ബഷീറും ഓടിച്ചെല്ലുമ്പോൾ ആടുകളെ തേനീച്ചക്കൂട്ടം പൊതിഞ്ഞു നിൽക്കുന്നതാണ് കണ്ടത്. തലയിൽ ഹെൽമറ്റിട്ട് വന്ന ബഷീർ തൊട്ടടുത്ത തോട്ടിലേക്ക് ആട്ടിൻ കുട്ടികളെ എടുത്തിട്ട് രക്ഷപ്പെടുത്തുകയായിരുന്നു.\nകടന്നല്‍ക്കൂടിളക്കി പരുന്തിന്‍റെ ആക്രമണം; വെളിയന്നൂരില് കുത്തുകൊണ്ട് വലഞ്ഞ് നാട്ടുകാര്\nപരുന്ത് കടന്നല്‍ക്കൂട് ഇളക്കിയതിന് പുറകേ ആശുപത്രിയിലായത് രണ്ട് പേര്. കോട്ടയം വെളിയന്നൂരിലാണ് സംഭവം. വെളിയന്നൂർ കവലയുടെ സമീപം പുരയിടത്തിലെ വലിയ ആഞ്ഞിലിമരത്തിലുണ്ടായ കടന്നല്‍ക്കൂട്ടിനെ പരുന്ത് ആക്രമിച്ചിരുന്നു. കൂടിളകിയതോടെ കടന്നലുകള് നാട്ടുകാര്‍ക്ക് നേരെ തിരിഞ്ഞു. വെളിയന്നൂർ ജംക്‌ഷനു സമീപത്തും കുഴിപ്പാനിമല ഭാഗത്തുമാണ് കടന്നലുകള് പറന്നെത്തിയത്. ഭിന്നശേഷിക്കാരിയായ യുവതി ഉൾപ്പെടെ2പേർക്ക് കടന്നലിന്‍റെ ആക്രമണത്തില് പരിക്കേറ്റു. പരിക്കേറ്റ മുപ്പതുകാരിയായ ജയ്മോളെ മെഡിക്കല് കോളേജ് ആശുപത്രിയില് പ്രവേശിപ്പിച്ചു.\nവീട്ടുമുറ്റത്ത് നില്‍ക്കുകയായിരുന്ന യുവതിക്കാണ് കടന്നല്‍ക്കുത്തേറ്റത്. ജയ്മോളെ കടന്നല് ആക്രമിക്കുന്നത് കണ്ട് രക്ഷിക്കാനെത്തിയ ഓട്ടോ ഡ്രൈവറേയും കടന്നലുകള് ആക്രമിച്ചു. ഓട്ടോ ഡ്രൈവറായ ഷാജിയുടെ മുഖത്തും ശരീര ഭാഗങ്ങളിലും കുത്തേറ്റത്. ജയ്മോളുടെ മുഖത്തും ശരീരത്തിലും കടന്നല് കുത്തേറ്റിട്ടുണ്ട്. ഈ മേഖലയില് കടന്നലിന്‍റെ ആക്രമണം ഉണ്ടാവുന്നത് ആദ്യ സംഭവമല്ല. ഏതാനും ദിവസങ്ങള്‍ക്ക് മുന്‍പ് ഈ മേഖലയില് തന്നെ അതിഥി തൊഴിലാളികള് ഉള്‍പ്പെടെ ആറ് പേര്‍ക്ക് കടന്നലാക്രമണത്തില് പരിക്കേറ്റിരുന്നു.\nതൃശൂർ അന്തിക്കാട് പുത്തൻപീടികയിൽ കടന്നൽകൂട്ടം നിരവധി പേരെ കുത്തി പരിക്കേൽപ്പിച്ചു. കുത്തേറ്റ വയോധികൻ കുളത്തിൽ ചാടി രക്ഷപ്പെട്ടു. ചൂൽ കൊണ്ട് കടന്നലിനെ അടിച്ചാണ് വയോധികനെ രക്ഷപ്പെടുത്തിയത്. കടന്നൽ കൂട് വവ്വാൽ റാഞ്ചിയതോടെയാണ് കടന്നൽക്കൂട്ടം ഇളകിയത്. കുത്തേറ്റ് പ്രാവുകളും ചത്തു. രാവിലെ 7.30 ഓടെയായിരുന്നു സംഭവം. സമീപത്തെ മരണവീട്ടിൽ വന്നവരെയാണ് കടന്നൽകൂട്ടം ആക്രമിച്ചത്.


ന്യൂഡല്‍ഹി: കോണ്‍ഗ്രസ് പാര്‍ലമെന്‍ററി പാര്‍ട്ടി യോഗങ്ങളുടെ ഉള്ളടക്കം മാധ്യമങ്ങളോട് പറഞ്ഞതിന് മുന് കേന്ദ്രമന്ത്രി ശശി തരൂരിന് സോണിയ ഗാന്ധിയുടെ ശാസന. തന്‍െറ അതൃപ്തി കോണ്‍ഗ്രസ് അധ്യക്ഷ സോണിയ ഗാന്ധി തരൂരിനെ നേരിട്ട് അറിയിച്ചു.\nപാര്‍ലമെന്‍റ് സമ്മേളന നടപടികള് തടസ്സപ്പെടുത്തുന്നത് ശരിയല്ലന്ന് കഴിഞ്ഞ ദിവസം നടന്ന കോണ്‍ഗ്രസ് എം.പിമാരുടെ യോഗത്തില് തരൂര് അഭിപ്രായപ്പെട്ടിരുന്നു. എന്നാല്, വളരെ ഗുരുതരമായ ആരോപണം നേരിടുന്ന മന്ത്രിമാര് രാജിവെക്കണമെന്ന ആവശ്യത്തിലുറച്ച് പാര്‍ലമെന്‍റ് സ്തംഭിപ്പിക്കാനാണ് കോണ്‍ഗ്രസ് തീരുമാനം. തന്റെ വേറിട്ട അഭിപ്രായം യോഗത്തിനുശേഷം തരൂര് ടി.വി ചാനല് റിപ്പോര്‍ട്ടര്‍മാരോട് പറയുകയും ചെയ്തു.\nചൊവ്വാഴ്ച രാവിലെ നടന്ന പാര്‍ട്ടി എം.പിമാരുടെ അനൗപചാരിക യോഗത്തിന് സോണിയയും തരൂരും എത്തിയിരുന്നു. ഈ സന്ദര്‍ഭത്തിലാണ് തരൂരിനെ സോണിയ അതൃപ്തി അറിയിച്ചത്. യോഗത്തിലെ ചര്‍ച്ചകള് മാധ്യമങ്ങളുമായി പങ്കുവെച്ചില്ല, തന്‍െറ കാഴ്ചപ്പാട് സ്വകാര്യ സംഭാഷണത്തില് പറയുകയാണ് ചെയ്തതെന്ന് തരൂര് വിശദീകരിച്ചു. പാര്‍ട്ടിക്ക് ദോഷകരമായി ഒന്നും ചെയ്തിട്ടില്ലന്നും അദ്ദേഹം കൂട്ടിച്ചേര്‍ത്തു. എന്നാല്, അത് സോണിയ ഗാന്ധിക്ക് സ്വീകാര്യമായില്ല.\nകുടുംബ സംഗമ രജിസ്‌ട്രേഷന് വെബ്‌സൈറ്റ് ഉദ്ഘാടനം ചെയ്തു


ട്രംപിന്റെ കുടിയേറ്റ നയത്തിനെതിരെ നിയമ നടപടിക്കൊരുങ്ങി ആപ്പിള് | Reporter Live\nBy Web Desk\tFebruary 1, 2017 8:03 pm A+ A-\nന്യുയോര്‍ക്ക് : അമേരിക്കന് പ്രസിഡന്റായി ഡൊണള്‍ഡ് ട്രംപ് സ്ഥാനമേറ്റതിന് പിന്നാലെ തികച്ചും വിവാദപരമായ തീരുമാനങ്ങളാണ് ഇതുവരെ കൈക്കോണ്ടിട്ടുള്ളത്. ട്രംപ് തെരഞ്ഞെടുപ്പ് സമയത്ത് ജനങ്ങള്‍ക്ക് നല്‍കിയ വാഗ്ദാനങ്ങള് പാലിക്കുന്ന തരത്തിലാണ് മുന്നോട്ട് പോകുന്നത്. എഴു രാജ്യങ്ങളില് നിന്നുള്ള പൗരന്‍മാരെ നിരോധിക്കുവാന് അമേരിക്ക ഇറക്കിയ ഉത്തരവിന്, ലോകമെമ്പാടും കടുത്ത വിമര്‍ശനമാണ് ഉയര്‍ന്നു വരുന്നത്.\nഅമേരിക്ക അതിഷ്ഠിതമായി പ്രവര്‍ത്തിക്കുന്ന ലോകത്തിലെ പ്രമുഖ സ്മാര്‍ട്ട് ഫോണ് നിര്‍മ്മാതാവായ ആപ്പിളാണ് അമേരിക്കയുടെ നയത്തിനെതിരെ ആദ്യം തന്നെ രംഗത്തെത്തിയിരിക്കുന്നത്. അമേരിക്ക പുതുതായി നടപ്പാക്കുന്ന കുടിയേറ്റ നിയമത്തിനെതിരെ നിയമ നടപടി സ്വീകരിക്കുവാനാണ് കമ്പനിയുടെ തീരുമാനം.\nരാജ്യത്തെ മറ്റ് പ്രമുഖ കമ്പനികളെ പോലെ പ്രസിഡന്റിന്റെ നയം ഞങ്ങളില് ആശങ്കയാണ് ഉണ്ടാക്കുന്നത്. മറ്റ് രാജ്യങ്ങളില് നിന്നുള്ള പ്രഗത്ഭരായ സാങ്കേതിക പ്രവര്‍ത്തകരാണ് ആപ്പിളിനെ ആഴത്തില് വേരിറങ്ങുവാന് സഹായകമാകുന്നത്. കുടിയേറ്റ നിയമം പ്രാവര്‍ത്തികമാകുന്നത് വഴി കമ്പനിക്ക് അവരുടെ സേവനം നഷ്ടപ്പെടുന്ന സാഹചര്യം ഉണ്ടാകുമെന്നും ആപ്പിളിന്റെ സിഇഒ ടിം കുക്ക് അഭിപ്രായപ്പെട്ടു. കമ്പനിയുടെ നൂറു കണക്കിന് തൊഴിലാളികളെയാണ് നിയമം സാരമായി ബാധിക്കുവാന് പോകുന്നത്.\nവൈറ്റ് ഹൗസിലെ മുതിര്‍ന്ന ഉദ്യോഗസ്ഥരുമായി ഈ സാഹചര്യം മറികടക്കുന്നതുമായി ബന്ധപ്പെട്ട് ചര്‍ച്ചകള് നടത്തി വരുന്നതായും ആപ്പിള് പ്രതിനിധികള് അറിയിച്ചു.\nFeb 1, 2017 8:03 pm\n‘നിരവധി ക്രിസ്തുമതക്കാര് കൊല്ലപ്പെട്ടിട്ടുണ്ട്; ഈ ഭീതി ഇനിയും തുടരാന് നമ്മള് അനുവദിക്കരുത്’: ഡൊണാള്‍ഡ്…\n‘ഇന്ത്യ യഥാര്‍ത്ഥ സുഹൃത്തും പങ്കാളിയും ‘; മോദിയെ അമേരിക്ക സന്ദര്‍ശിക്കാന് ഡൊണള്‍ഡ് ട്രംപ്…


ചായക്കട കൊണ്ട് പാവപ്പെട്ട കുട്ടികളെ പഠിപ്പിച്ച് മാലിക് : പ്രശംസയുമായി വിവിഎസ് ലക്ഷ്മൺ - Positive Headline\nചായക്കട കൊണ്ട് പാവപ്പെട്ട കുട്ടികളെ പഠിപ്പിച്ച് മാലിക് : പ്രശംസയുമായി വിവിഎസ് ലക്ഷ്മൺ\nചായക്കടയിലെ വരുമാനത്തിന്റെ 80 ശതമാനവും ഉപയോഗിച്ചു കഴിഞ്ഞ മൂന്നു വര്‍ഷമായി 40 പാവപ്പെട്ട കുട്ടികളെ പഠിപ്പിക്കുന്ന മാലിക്കിന്റെ പ്രചോദനാത്മകമായ ജീവിതമാണു വിവിഎസ് ലക്ഷ്മണ് തന്റെ ട്വിറ്ററിലൂടെ പങ്കു വച്ചത്.\nകാണ്‍പൂരിലെ ഷാര്‍ദ നഗര് തെരുവോരത്തെ ഒരു ചായക്കട തിരക്കി നിരവധി പേരാണു കഴിഞ്ഞയാഴ്ചകളില് ഇവിടെ എത്തുന്നത്. എന്താ ഇവിടുത്തെ ചായക്ക് ഇത്ര പ്രത്യേകത എന്നാണോ?ചായ അന്വേഷിച്ചല്ല, മറിച്ച് ചായക്കടക്കാരന് മുഹമ്മദ് മഹ്ബൂബ് മാലിക്കിനെ തിരക്കിയാണ് ഇക്കണ്ട ജനമൊക്കെ എത്തുന്നത്. മുന്‍ക്രിക്കറ്റര് വിവിഎസ് ലക്ഷ്മണിന്റെ ട്വിറ്ററില് പരാമര്‍ശിക്കപ്പെട്ടതോടെയാണു 29കാരന് മാലിക്ക് പ്രദേശത്തെ ഒരു ചെറിയ സെലിബ്രിറ്റിയായത്.\nആറു സഹോദരങ്ങളുള്ള വീട്ടില് ജനിച്ച മാലിക്കിന്റെ വീട്ടിലെ ഏക വരുമാനക്കാരന് പിതാവായിരുന്നു. പിതാവിന്റെ തുച്ഛ വരുമാനം കൊണ്ട് എല്ലാവരുടെയും വയര് നിറയ്ക്കാന് തന്നെ തികയുന്നുണ്ടായിരുന്നില്ല. അപ്പോ പിന്നെ വിദ്യാഭ്യാസത്തിന്റെ കാര്യം പറയണോ. വലിയ ബുദ്ധിമുട്ടുകള് സഹിച്ചു പത്താം ക്ലാസ് വരെ പഠിക്കാനേ മാലിക്കിനു സാധിച്ചുള്ളൂ.\nജീവിക്കാനായി പിതാവിനൊപ്പം ചായക്കടയില് മാലിക്കു ജോലി തുടങ്ങി. സമീപ പ്രദേശങ്ങളിലെ പല പാവപ്പെട്ട കുട്ടികളും പഠിക്കാന് പോകാതെ ചുറ്റിത്തിരിയുന്നതും ഭിക്ഷയെടുക്കുന്നതും അങ്ങനെയാണ് മാലിക്കിന്റെ ശ്രദ്ധയില്‍പ്പെട്ടത്. അവരില് പലര്‍ക്കും അമ്മമാര് മാത്രമേയുണ്ടായിരുന്നുള്ളൂ. കുട്ടികള്‍ക്കു ഭക്ഷണം കണ്ടെത്താന് തന്നെ വിഷമിക്കുന്ന ഈ അമ്മമാര്‍ക്ക് അവരെ സ്‌കൂളിലേക്കു വിടുന്നതൊക്കെ അചിന്ത്യമായിരുന്നു.\nആ കുട്ടികളില് തന്നെ കണ്ട മാലിക്ക് അങ്ങനെ അവരെ പഠിപ്പിക്കാന് തീരുമാനിക്കുകയായിരുന്നു. പഠിക്കാന് അവസരം ലഭിച്ചിരുന്നെങ്കില് തനിക്കു തെരുവോരത്തെ ചായക്കടക്കാരനായി ഒതുങ്ങാതെ രാജ്യത്തിനായി വലുതായി എന്തെങ്കിലും ചെയ്യാന് കഴിഞ്ഞേനെ എന്നു മാലിക് ചിന്തിക്കുന്നു. തനിക്കു കിട്ടാതെ പോയ അവസരം പാവപ്പെട്ട കുട്ടികള്‍ക്ക് നല്‍കാന് തീരുമാനമെടുക്കുന്നത് അങ്ങനെയാണ്.\nആദ്യം മാലിക് ബസ്തിയിലും ഗുരുദേവ് ടാക്കീസിലും കാന്‍ഷിറാം കോളനിയിലും കോച്ചിങ് കേന്ദ്രങ്ങള് തുടങ്ങി 350ഓളം കുട്ടികളെ സൗജന്യമായി പഠിപ്പിക്കാന് തുടങ്ങി. പ്രതിദിനം രണ്ടു മണിക്കൂര് കുട്ടികളെ പഠിപ്പിക്കാന് 2000 രൂപ ശമ്പളം ശമ്പളത്തില് അധ്യാപകരെയും മാലിക് നിയമിച്ചു. പക്ഷേ, രണ്ടു മണിക്കൂര് ക്ലാസു കൊണ്ട് കുട്ടികളുടെ സ്വഭാവത്തിലൊന്നും വലിയ മാറ്റങ്ങള് വരുത്താന് കഴിഞ്ഞില്ല. അങ്ങനെയാണു സ്വന്തമായി ഒരു സ്‌കൂള് മാലിക് തുടങ്ങിയത്.\nസുഹൃത്തിന്റെ നിര്‍ദ്ദേശപ്രകാരം 2017ല് മാ തുജ്‌ഹേ സലാം ഫൗണ്ടേഷന് എന്ന പേരില് ഒരു എന്‍ജിഒ ഇതിനായി ആരംഭിച്ചു. അഞ്ചു ടീമംഗങ്ങളും വോളന്റിയര്‍മാരുമായി ഈ ഫൗണ്ടേഷനാണ് 40 കുട്ടികള്‍ക്ക് സൗജന്യമായി ഗുണനിലവാരമുള്ള വിദ്യാഭ്യാസം നല്‍കുന്നത്. യൂണിഫോം, ഷൂസ്, സോക്‌സ്, ബാഗ്, മറ്റ് സ്റ്റേഷനറി വസ്തുക്കള് തുടങ്ങിയവയെല്ലാം സൗജന്യമായിട്ടു കുട്ടികള്‍ക്കു നല്‍കുന്നു. വാടക കെട്ടിടത്തില് പ്രവര്‍ത്തിക്കുന്ന ഈ സ്‌കൂള് നടത്താനുള്ള പണം മാലിക് കണ്ടെത്തുന്നതു തന്റെ ചായക്കടയിലെ വരുമാനത്തില് നിന്നാണ്.\nപുലര്‍ച്ചെ അഞ്ചു മണിക്കുണരുന്ന മാലിക്ക് അഞ്ചര മുതല് ഏഴര വരെ ചായക്കടയില് പണിയെടുക്കും. ഏഴരയാകുമ്പോള് കട പിതാവിനെ ഏല്‍പ്പിച്ചു സ്‌കൂളിലേക്ക് തിരിക്കും. ഉച്ചയ്ക്ക് ശേഷം 2.30യ്ക്ക് സ്‌കൂളില് നിന്നു മടങ്ങി വീണ്ടും മൂന്നു മുതല് രാത്രി 11 വരെ ചായക്കട നടത്തും. ചായക്കടയില് നിന്നു പ്രതിദിനം 500 രൂപയെങ്കിലും സ്‌കൂളിനു വേണ്ടി മിച്ചം പിടിക്കാന് ശ്രമിക്കാറുണ്ട്.\nസമ്പാദിക്കുന്ന പണം മുഴുവന് ഇത്തരത്തില് സേവനത്തിനായി ചെലവാക്കുന്നതു കണ്ട് അയല്‍ക്കാരൊക്കെ ആദ്യം മാലിക്കിനെ വിമര്‍ശിച്ചു. ഇതു ഭ്രാന്താണെന്ന് വരെ ചിലര് പറഞ്ഞു. പക്ഷേ, പതിയെ പലരും മാലിക്കിനെ അഭിനന്ദിക്കാന് തുടങ്ങിയപ്പോള് ഈ പറഞ്ഞവര് തന്നെ വാക്കു മാറ്റി. വിവിഎസ് ലക്ഷ്മണിന്റെ ട്വിറ്റര് പരാമര്‍ശം വന്നതോടെ നിരവധി പേര് കാണാനെത്തുന്നുണ്ട്.\nഎന്‍ജിഒയെ രജിസ്റ്റര് ചെയ്യാനും 80ജി സര്‍ട്ടിഫിക്കറ്റ് നേടാനുമുള്ള ശ്രമത്തിലാണ് ഈ ചായക്കടക്കാരന് ഇപ്പോള്. നാലാം ക്ലാസു വരെ ഡിവിഷനുകളില് 40 പേരെ മാത്രമേ ഇപ്പോള് പഠിപ്പിക്കാന് സാധിക്കുന്നുള്ളൂ. കൂടുതല് കഠിനാധ്വാനം ചെയ്തു പത്താം ക്ലാസ് വരെ 200 വിദ്യാർഥികളെ തന്റെ സ്‌കൂള് വഴി സൗജന്യമായി പഠിപ്പിക്കണമെന്നാണു മാലിക്കിന്റെ ആഗ്രഹം.


'ടേക്ക് എ ബ്രേക്ക്' ഫീച്ചര് ആഗോള തലത്തില് അവതരിപ്പിച്ച് ഇന്‍സ്റ്റാഗ്രാം; ഇന്ത്യയിലും ലഭ്യം - Three 60 News Stream\nHome Latest News 'ടേക്ക് എ ബ്രേക്ക്' ഫീച്ചര് ആഗോള തലത്തില് അവതരിപ്പിച്ച് ഇന്‍സ്റ്റാഗ്രാം; ഇന്ത്യയിലും ലഭ്യം\nഇൻസ്റ്റാഗ്രാമിൽ പുതിയ ടേക്ക് എ ബ്രേക്ക് ഫീച്ചർഅവതരിപ്പിച്ചു. ഇൻസ്റ്റാഗ്രാമിൽ സമയം ചിലവഴിക്കുന്നതിന് ഇടവേളയെടുക്കാൻ ഓർമിപ്പിക്കുന്ന സംവിധാനമാണിത്. നിശ്ചിത സമയ പരിധിയിൽ ഇൻസ്റ്റാഗ്രാമിൽ സ്ക്രോൾ ചെയ്യുമ്പോൾ ഇൻസ്റ്റാഗ്രാം ഒരു ഇടവേളയെടുക്കാൻ ഓർമിപ്പിക്കും.\nഇത് താൽപര്യമുള്ളവർക്ക് തിരഞ്ഞെടുക്കാനാവുന്ന സംവിധാനമായാണ് ഒരുക്കിയിരിക്കുന്നത്. 10 മിനിറ്റ്, 20 മിനിറ്റ്, 30 മിനിറ്റ് ഓപ്ഷനുകളാണ് ഇതിലുള്ളത്. തിരഞ്ഞെടുത്ത സമയപരിധി കഴിഞ്ഞാൽ സ്ക്രീനിൽ ഒരു റിമൈന്റർ പ്രത്യക്ഷപ്പെടും. ഇതിൽ ഇൻസ്റ്റാഗ്രാമിൽ ഇടവേളയെടുക്കാനും മറ്റ് പ്രവർത്തികൾ നിർദേശിക്കുകയും ചെയ്യും.\nയുഎസ്, യുകെ, അയർലണ്ട്, കാനഡ, ന്യൂസീലൻഡ്, ഓസ്ട്രേലിയ എന്നിവിടങ്ങളിലാണ് ഇത് ആദ്യമായി അവതരിപ്പിച്ചത്. ഇപ്പോൾ ഇത് ഇന്ത്യയുൾപ്പടെയുള്ള രാജ്യങ്ങളിലും ലഭ്യമാക്കിയിട്ടുണ്ട്.


അകറ്റി നിർത്തുന്നവർക്കുള്ള മറുപടി ഇങ്ങനെ നൽകാം | Gossip | Success Tips | Career Guru\nആരെങ്കിലും മെനഞ്ഞ കഥകൾകൊണ്ട് അപമാനിക്കപ്പെടുന്നവരോട്; അകറ്റി നിർത്തുന്നവർക്കുള്ള മറുപടി ഇങ്ങനെ നൽകാം\nമനോരമ ലേഖകൻ June 22, 2022 09:22 AM IST\nആരെങ്കിലുമൊക്കെ മെനഞ്ഞ കഥകൾമൂലം അന്തസ്സും അഭിമാനവും നഷ്ടപ്പെട്ടു ജീവിക്കുന്ന അനേകരുണ്ട്.\nഒരിക്കൽ മണ്ടനെന്നു മുദ്ര കിട്ടിയാൽ പിന്നെ എന്തും പറയാനും പ്രവർത്തിക്കാനുമുള്ള അവകാശമുണ്ട്.\nകെണിയിലകപ്പെട്ട സിംഹത്തിന്റെ കരച്ചിൽ കേട്ടാണ് ആട്ടിൻകുട്ടി എത്തിയത്. സിംഹം ചോദിച്ചു: എന്നെ രക്ഷിക്കാമോ? തന്നെ ഉപദ്രവിക്കില്ല എന്ന വ്യവസ്ഥയിൽ ആട്ടിൻകുട്ടി സിംഹത്തെ തുറന്നുവിട്ടു. പുറത്തെത്തിയ ഉടനെ സിംഹത്തിന്റെ മട്ടുമാറി. തന്നെ തിന്നാനൊരുങ്ങിയ സിംഹത്തോട് ആട് കരഞ്ഞപേക്ഷിച്ചു. വിവരമറിഞ്ഞ് മൃഗങ്ങളെല്ലാം എത്തി. എല്ലാവർക്കും കാര്യം മനസ്സിലായെങ്കിലും ആരും ഒന്നും മിണ്ടിയില്ല. സിംഹത്തെ പിണക്കുന്നതു ബുദ്ധിയല്ലെന്ന് എല്ലാവർക്കുമറിയാം. അവസാനം കഴുത പറഞ്ഞു: ഇവിടെ എന്താണു നടന്നതെന്ന് എനിക്കു മനസ്സിലായില്ല. കാണിച്ചുതരണം. സിംഹം കൂട്ടിനകത്തു കയറി. പുറത്തുനിന്ന് കൂട് പൂട്ടാനാവശ്യപ്പെട്ടു. അവരങ്ങനെ ചെയ്തപ്പോൾ സിംഹം പറഞ്ഞു: ഇവിടെനിന്നു ഞാൻ കരഞ്ഞപ്പോൾ ആട്ടിൻകുട്ടി എന്നെ രക്ഷിച്ചു. കഴുത പറഞ്ഞു: ഇനി ഈ കൂട് തുറക്കാൻ പോകുന്നില്ല. ആരും നിന്നെ രക്ഷിക്കുകയുമില്ല.\nആ ധാരണ അപകടകരമാണ്; ഒരിക്കൽ ഒപ്പമുണ്ടായിരുന്നവയെല്ലാം അവസാനം വരെ കാണണമെന്നില്ല\nമുൻവിധികളിലൂടെ മുദ്രകുത്തപ്പെടുന്നവരാണ് പിന്നീട് അദ്ഭുതങ്ങൾ സമ്മാനിക്കുന്നത്. കഴുത വിഡ്ഢിയും സിംഹം രാജാവുമാണെന്നതു ജീവശാസ്ത്രപരമായി തെളിയിക്കപ്പെട്ടതാണോ? അതോ പഴഞ്ചൊല്ലുകളുടെ പുനരാവർത്ത നത്തിലൂടെ ഉറച്ചതാണോ? വംശവും വർഗവും അടിസ്ഥാനമാക്കിയുള്ള ഒരു വിലയിരുത്തലും നിഷ്പക്ഷമല്ല. സങ്കുചിതമനോഭാവവും സ്ഥാപിത താൽപര്യങ്ങളും ഊട്ടിയുറപ്പിക്കുക മാത്രമാണ് അവയുടെ ലക്ഷ്യം.\nആരെങ്കിലുമൊക്കെ മെനഞ്ഞ കഥകൾമൂലം അന്തസ്സും അഭിമാനവും നഷ്ടപ്പെട്ടു ജീവിക്കുന്ന അനേകരുണ്ട്. അന്യരെ അകാരണമായി അപമാനിച്ച് തങ്ങളുടെ സിംഹാസനം ഉറപ്പിക്കുന്നവരുമുണ്ട്. അകറ്റി നിർത്തുന്നവർക്കുള്ള മറുപടി അവസരത്തിനൊത്തുയരുക എന്നതാണ്. ഒരിക്കൽ മണ്ടനെന്നു മുദ്ര കിട്ടിയാൽ പിന്നെ എന്തും പറയാനും പ്രവർത്തിക്കാനുമുള്ള അവകാശമുണ്ട്. ആ ആനുകൂല്യത്തിലൂടെ നടന്ന് തന്റേടവും തനിമയും നിലനിർത്തണം. മറ്റാരും ഒന്നും ചെയ്യാനാകാതെ മാറിനിൽക്കുന്ന ചില സന്ദർഭങ്ങൾ രൂപപ്പെടും. അവിടെ മികവു തെളിയിക്കണം.\nContent Summary : Best Ways To Handle Gossip\nവൈദ്യുതി വാഹന നിർമാണ മേഖലയിൽ ജോലി കണ്ടെത്താം; കാത്തിരിക്കുന്നത് വൻ അവസരങ്ങൾ...\nമാനേജ്മെന്റ് പിജി കോഴ്സുകൾ പഠിക്കാം ‘നിക്മാറി’ൽ; അപേക്ഷ ജൂലൈ3വരെ\nകുറഞ്ഞ ഫീസിൽ പിജിഐഎംഇആറിൽ നിന്ന് നേടാം പാരാമെഡിക്കൽ ബിരുദം: അപേക്ഷ ജൂലൈ7വരെ\nഅകാരണമായി അവഗണന കാട്ടുന്നവരോട്; ആ തിരിച്ചറിവുണ്ടാകാൻ വൈകരുത്...\nസംസ്കൃതത്തിൽ പ്രാവീണ്യം നേടാം; അധ്യാപനം മുതൽ ഗവേഷണം വരെ തൊഴിലവസരങ്ങളനവധി\nക്ലാറ്റ് പരീക്ഷയിൽ 19–ാം റാങ്ക്, പരീക്ഷയിലെ വെല്ലുവിളികൾ മനസിലാക്കിയതിങ്ങനെ: കെവിൻ പറയുന്നു\nന്യൂസീലൻഡിലെ ‘നിയമം കയ്യിലെടുത്ത്’ അലീന അഭിലാഷ്; പഠിച്ചത് സൈക്കോളജിയും ക്രിമിനോളജിയും\nhttps-www-manoramaonline-com-education-career-guru 32s9aisjohicpaoc4naii75kph video-component


നടൻ കൃഷ്ണകുമാർ ബിജെപി അംഗത്വം സ്വീകരിച്ചു; അവസരം ലഭിച്ചാൽ തെരഞ്ഞെടുപ്പിൽ മത്സരിക്കുമെന്ന് താരം | Malayali Manasu\nHome Kerala നടൻ കൃഷ്ണകുമാർ ബിജെപി അംഗത്വം സ്വീകരിച്ചു; അവസരം ലഭിച്ചാൽ തെരഞ്ഞെടുപ്പിൽ മത്സരിക്കുമെന്ന് താരം\nനടൻ കൃഷ്ണകുമാർ ബിജെപി അംഗത്വം സ്വീകരിച്ചു; അവസരം ലഭിച്ചാൽ തെരഞ്ഞെടുപ്പിൽ മത്സരിക്കുമെന്ന് താരം\nനടൻ കൃഷ്ണകുമാർ ബിജെപി അംഗത്വം സ്വീകരിച്ചു. ദേശീയ പ്രസിഡന്റ് ജെ പി നഡ്ഡയിൽ നിന്നാണ് കൃഷ്ണകുമാർ ബിജെപി അംഗത്വം സ്വീകരിച്ചത്. കെ സുരേന്ദ്രനും ചടങ്ങിൽ സംബന്ധിച്ചു. നഡ്ഡയിൽ നിന്ന് അംഗത്വം സ്വീകരിക്കാൻ കഴിഞ്ഞതിൽ സന്തോഷമുണ്ടെന്ന് കൃഷ്ണകുമാർ പറഞ്ഞു\nഅധികാര സ്ഥാനത്ത് നിന്ന് മാറിനിൽക്കില്ല. ജനസേവനത്തിന് പദവികൾ സഹായകരമാണ്. നിയമസഭാ തെരഞ്ഞെടുപ്പിൽ മത്സരിക്കാൻ അവസരം ലഭിച്ചാൽ സ്വീകരിക്കുമെന്നും കൃഷ്ണകുമാർ പറഞ്ഞു.\nPrevious articleരാജ്യത്തെ ഏറ്റവും പ്രായം കുറഞ്ഞ വനിതാ പൈലറ്റായി കാശ്മീരിൽ നിന്നുള്ള ആയേഷ അസീസ്\nNext articleറോഷൻ ആൻഡ്രൂസ്- ദുൽഖർ സൽമാൻ‑ബോബിസഞ്ജയ് കൂട്ട് കെട്ടിലെ ആദ്യ ചിത്രത്തിന്റെ ഷൂട്ടിംഗ് ആരംഭിച്ചു


ഭാരത് ആശുപത്രിയിലെ ഒരു വിഭാഗം നഴ്സുമാരുടെ സമരം ഒത്തു തീര്‍ന്നു,bharath hospital strike endedkeralaonlinenews.com | Malayalam news, kerala news, onlinenews,\nഭാരത് ആശുപത്രിയിലെ ഒരു വിഭാഗം നഴ്സുമാരുടെ സമരം ഒത്തു തീര്‍ന്നു\nUpdated: Friday 24 November 2017 07:48:46 PM\nകോട്ടയം: കരാര് പുതുക്കണമെന്നാവശ്യപ്പെട്ട് ഭാരത് ആശുപത്രിയിലെ ഒരു വിഭാഗം നഴ്സുമാര് നടത്തിയ സമരം ഒത്തു തീര്‍ന്നു. ലേബര് കമ്മിഷണറുടെ മധ്യസ്ഥതയില് ആശുപത്രി മാനേജ്മെന്റും നഴ്സുമാരുടെ പ്രതിനിധികളും തമ്മില് നടത്തിയ ചര്‍ച്ചയിലാണ് ധാരണയായത്. ഇരു കൂട്ടരും നല്‍കിയിരിക്കുന്ന കേസുകള് പിന്‍വലിക്കാനും തീരുമാടനമായി\nകരാര് പുതുക്കി നല്‍കാത്തതിനെതിരെ കഴിഞ്ഞ മൂന്നു മാസമായി ആശുപത്രിയിലെ ഒരു വിഭാഗം നഴ്സുമാര് സമരം നടത്തുകയായിരുന്നു. പല തവണ ആശുപത്രി മാനേജ്മെന്റും നഴ്സുമാരും തമ്മില് ചര്‍ച്ച നടത്തിയിരുന്നെങ്കിലും സമരം ഒത്തു തീര്‍പ്പാക്കുന്നതില് ധാരണയായിരുന്നില്ല. ഇതിനിടെയാണ് വെള്ളിയാഴ്ച വീണ്ടും ചര്‍ച്ച നടത്തിയത്.\nസമരം അവസാനിപ്പിക്കുന്നതിന് ധാരണയില് എത്തിയ കാര്യങ്ങള്. സമരം ചെയ്ത എല്ലാ നഴ്സുമാരും തിങ്കളാഴ്ച മുതല് ജോലിയില് പ്രവേശിക്കും. എന്നാല് ഡിസംബര് 31 വരെ ജോലിയില് തുടരാന് കഴിയുകയുള്ളൂ.ഈ സമയത്തിനുള്ള എല്ലാവര്‍ക്കും സമര കാലത്തെ ഉള്‍പ്പടെയുള്ള ശമ്പളം നല്‍കും. പിന്നെ ഓരോത്തരുടെയും പ്രവര്‍ത്തിപരിചയം വച്ചുള്ള സര്‍ട്ടിഫിക്കേറ്റും നല്‍കും.\nസമരം വെള്ളിയാഴ്ച 116 ദിവസത്തിലും നിരാഹാരസമരം 38 ദിവസത്തിലും എത്തിയിരുന്നു. രാത്രിയോടെ സമരം അവസാനിപ്പിച്ചു എങ്കിലും ശനിയാഴ്ച രാവിലെ തിരുനക്കരയിലെ സമര പന്തലില് ചേരുന്ന യോഗത്തോടെയെ ഔദ്യോഗികമായി സമരം അവസാനിച്ചതായി പ്രഖ്യാപിക്കുകയുള്ളൂ. സമരം തീര്‍ന്നു എങ്കിലും ഡിസംബര് 31ന് ശേഷം സമരം ചെയ്ത 59ഓളം നഴ്സുമാര് എന്തു ചെയ്യും എന്നുള്ള ചോദ്യം ഉയരുകയാണ്.\nലേബര് കമ്മിഷണര് ബൈജുവിന്റെ നേത്യത്വത്തിലായിരുന്നു ചര്‍ച്ച. ആശുപത്രി മാനേജ്മെന്റിനെ പ്രതിനിധീകരിച്ച് ഡോ.വിനോദ് വിശ്വനാഥന്, ഡോ.സ്മിത വിശ്വനാഥന്, ഡോ.സുനില്, ബി.ഗോപകുമാര് എന്നിവര് പങ്കെടുത്തു. സമരം ചെയ്യുന്ന നഴ്സുമാരുടെ സംഘടനയായ യു.എന്.എയെ പ്രതിനിധീകരിച്ച് ജാസ്മിന്‍ഷാ,സുജനപാല് ആശുപത്രി ഭാരവാഹികളായ ബിന്‍സി, ശ്രുതി എസ്.നായര് എന്നിവരും ചര്‍ച്ചയില് പങ്കെടുത്തു\nRead more topics: bharath hospital ,strike, ended\nbharath hospital strike ended


ലോകകപ്പില് അഫ്ഗാനിസ്ഥാന് ഇന്ത്യക്കെതിരെ 225 റണ്‍സിന്റെ വിജയലക്ഷ്യം\nസതാംപ്ടണ്: ലോകകപ്പില് അഫ്ഗാനിസ്ഥാന് ഇന്ത്യക്കെതിരെ 225 റണ്‍സിന്റെ വിജയലക്ഷ്യം. ഇന്ത്യ 50 ഓവറില് എട്ട് വിക്കറ്റ് നഷ്ടത്തില്224 റണ്‍സ് നേടി. 63 പന്തില് 67 റണ്‍സെടുത്ത ക്യാപ്റ്റന് വിരാട് കോഹ്ലിയും 68 പന്തുകളില് 52റണ്‍സെടുത്ത കേദാര് ജാദവുമാണ് ഇന്ത്യയെ ഭേദപ്പെട്ട സ്കോറിലെത്തിക്കാന് പ്രധാന പങ്കു വഹിച്ചത്.\nവിജയ് ശങ്കര് 29(41 പന്തില്), കെ.എല്. രാഹുല് 30(53), എം.എസ് ധോനി 28(52)എന്നിവര് കാര്യമായ സംഭാവനകളില്ലാതെമടങ്ങി. രോഹിത് ശര്‍മ 1(10 പന്തില് ), മുഹമ്മദ് ഷമി 1(രണ്ട്), കുല്‍ദീപ് യാദവ് 1(ഒരു പന്തില്), ബുംറ 1(ഒരു പന്തില്), ഹര്‍ദ്ദിക് പാണ്ഡ്യ 7(ഒമ്ബത് പന്തില്)എന്നിങ്ങനെ പരിതാപകരമായിരുന്നു ബാറ്റിങ് നിരയുടെ സംഭാവന. ടോസ് നേടിയ ഇന്ത്യബാറ്റിങ് തെരഞ്ഞെടുക്കുകയായിരുന്നു. തുടക്കം മുതല് തന്നെ ഇന്ത്യയുടെ സ്കോര് ബോര്‍ഡ് ഇഴഞ്ഞു നീങ്ങുകയായിരുന്നു.\nപരിക്കേറ്റ് ഭുവനേശ്വറിെന്‍റ അഭാവം നിഴലിക്കുമെങ്കിലും മുഹമ്മദ് ഷമി തിരിച്ചെത്തുന്നതോടെ പ്രശ്നം പരിഹരിക്കാനാകുമെന്നാണ് ഇന്ത്യയുടെ പ്രതീക്ഷ. പേസര് ജസ്പ്രിത് ബുംറ തന്നെയാണ് മറ്റൊരായുധം. കുല്‍ദീപ് യാദവ് പാക് ടീമിെനതിരെ മികച്ച പ്രകടനം പുറത്തെടുത്തതും പ്രതീക്ഷയേകുന്നു. ടൂര്‍ണമെന്‍റിലെ ദക്ഷിണാഫ്രിക്കക്കെതിരായ ഇന്ത്യയുടെ ആദ്യ മത്സരത്തില് യുസ്വേന്ദ്ര ചഹല് നാല് വിക്കറ്റെടുത്തത് ഇതേ ഗ്രൗണ്ടിലാണ്.\nസൗരവ് ഗാംഗുലി ബിസിസിഐ പ്രസിഡന്‌റാകും ; അമിത് ഷായുടെ മകന് ജയ് ഷാ സെക്രട്ടറി , അനുര...\nസൗരവ് ഗാംഗുലി ബിസിസിഐയുടെ പുതിയ പ്രസിഡന്‍റായേയ്ക്കും\nഇരട്ടസെഞ്ചുറിയിലേക്ക് സഞ്ജു എത്തിയത് ഒരു സിംഗിളിലൂടെ !\nവിജയ് ഹസാരെ ഏകദിന ക്രിക്കറ്റ് ;സഞ്ജു സാംസണ് ഇരട്ട സെഞ്ചുറി\nഅഴിമതി ആരോപണം; ടി സി മാത്യുവിനെ കേരള ക്രിക്കറ്റ് അസോസിയേഷന്‍റെ പ്രാഥമിക അംഗത്വത്തി...\n‘സുഹൃത്തുക്കളെ, ഞാന് സുഖമായി ഇരിക്കുന്നു , മരിച്ചിട്ടില്ല; ആ വാർത്തകൾ വ്യാജം’: സോ...\nഹര്‍ദിക് പാണ്ട്യയുടെ ശസ്ത്രക്രിയ വിജയകരമായി പൂര്‍ത്തിയായി\nകൊല്‍ക്കത്തയുടെ മുഖ്യ ഉപദേഷ്ട്ടാവായി മുന് ഓസ്‌ട്രേലിയന് താരം ഡേവിഡ് ഹസിയെ നിയമിച്ചു\nക്രിക്കറ്റ് അഡ്വൈസറി കമ്മിറ്റിയില് നിന്ന് കപില് ദേവിന് പിന്നാലെ ഗെയ്ക്‌വാദും രാജ...


കായ്പ്പോള, ഇഫ്താർ വിഭവങ്ങളിൽ ഏറെ പ്രിയപ്പെട്ടത്; രശ്മി സോമൻ | Kaipola\nകായ്പ്പോള, ഇഫ്താർ വിഭവങ്ങളിൽ ഏറെ പ്രിയപ്പെട്ടത്; രശ്മി സോമൻ\nമനോരമ ലേഖകൻ May 14, 2020 07:01 AM IST\nറമദാൻ ദിവസങ്ങളിൽ നോമ്പ്തുറ വിഭവങ്ങൾ കഴിക്കാൻ ഏറ്റവും ഇഷ്ടമുള്ള താരമാണ് രശ്മി സോമൻ, മുൻ വർഷങ്ങളിൽ കടകളിൽ നിന്ന് ഇഷ്ടവിഭവങ്ങൾ മേടിച്ച് കഴിച്ച് തടി കൂടുന്ന സമയവും. എപ്പോഴും കടയിൽ നിന്നും മേടിച്ചു കഴിക്കാൻ പറ്റില്ലല്ലേ, അതു കൊണ്ട് രുചികരമായ ചില വിഭവങ്ങളുടെ രുചിക്കൂട്ട് മനസിലാക്കി തയാറാക്കാനും പഠിച്ചു. ഇപ്പോൾ ലോക്ഡൗൺ സമയത്ത് ഏറ്റവും പ്രിയപ്പെട്ട കായ്പോള വളരെപ്പെട്ടെന്ന് തയാറാക്കുന്ന വിഡിയോയാണ് രശ്മി തയാറാക്കിയിരിക്കുന്നത്. വളരെ കുറച്ച് ചേരുവകൾ കൊണ്ട് പെട്ടെന്ന് തയാറാക്കാം.\nനേന്ത്രപ്പഴം – 3\nപഞ്ചസാര – മധുരത്തിന് അനുസരിച്ച്\nഏലയ്ക്ക –2എണ്ണം\nകശുവണ്ടിപ്പരിപ്പ്, ഉണക്ക മുന്തിരി\nഏത്തപ്പഴം തൊലികളഞ്ഞ് ചെറുതായി നുറുക്കി എടുക്കുക.\nമിക്സിയുടെ ജാറിൽ മുട്ടയും2സ്പൂൺ പഞ്ചസാരയും ചേർത്ത് നന്നായി അടിച്ച് എടുക്കാം.\nകശുവണ്ടിപ്പരിപ്പും ഉണക്കമുന്തിരിയും നെയ്യിൽ വറുത്ത് മാറ്റിവയ്ക്കാം. പഴം നുറുക്കിയത് നെയ്യിൽ മൂപ്പിച്ച് എടുക്കാം. ഇതിലേക്ക് കുറച്ച് പഞ്ചസാരയും ചേർക്കാം. ഒരു ബൗളിലേക്ക് മാറ്റി തണുത്തതിനു ശേഷം മുട്ട അടിച്ചത് ചേർക്കാം. കശുവണ്ടിയും ഉണക്കമുന്തിരിയും ഇതിലേക്ക് ചേർത്ത് യോജിപ്പിച്ച് എടുക്കാം.\nതയാറാക്കിയ കായ്പ്പോള കൂട്ട് നെയ് പുരട്ടിയ ഫ്രൈ പാനിലേക്ക് മാറ്റുക. ഒരു ദോശക്കല്ലിനു മുകളിൽ ഇത് വേവിക്കാൻ വയ്ക്കാം. തീ കുറച്ച് 20 മിനിറ്റ് വേവിക്കണം. ശേഷം ഇത് മറിച്ചിട്ട് അഞ്ച് മിനിറ്റുകൂടി വേവിക്കണം\nEnglish Summary: Kaipola, also known as banana cake or steamed plantain cake, is one of the most authentic Malabar dishes.


ശ്രീലങ്കൻ പര്യടനം: ആദ്യ ട്വൻ്റി ട്വൻ്റിയിൽ ഇന്ത്യയ്ക്ക് ജയം | Malayali Manasu\nHome Kerala ശ്രീലങ്കൻ പര്യടനം: ആദ്യ ട്വൻ്റി ട്വൻ്റിയിൽ ഇന്ത്യയ്ക്ക് ജയം\nശ്രീലങ്കൻ പര്യടനം: ആദ്യ ട്വൻ്റി ട്വൻ്റിയിൽ ഇന്ത്യയ്ക്ക് ജയം\nശ്രീലങ്കയ്ക്കെതിരായ ട്വൻ്റി ട്വൻ്റി പരമ്പരയിലെ ആദ്യ മത്സരത്തിൽ ഇന്ത്യയ്ക്ക് വിജയം. 38 റൺസിനാണ് ഇന്ത്യയുടെ ജയം. ഇന്ത്യ ഉയർത്തിയ 165 റൺസ് വിജയലക്ഷ്യം പിന്തുടർന്ന ശ്രീലങ്ക 126 റൺസിൽ വീണു. ഇന്ത്യയ്ക്കായി സൂര്യകുമാർ യാദവ് അർദ്ധ സെഞ്ച്വറിയുമായി തിളങ്ങി. മൂന്ന് മത്സര പരമ്പരയിൽ ഇന്ത്യ മുന്നിലെത്തി (1-0).\nഇന്ത്യ 164/5 (20)\nശ്രീലങ്ക 126 (18.3)\nടോസ് നേടിയ ശ്രീലങ്ക ഇന്ത്യയെ ബാറ്റിംഗിനയച്ചു. ആദ്യ അന്താരാഷ്ട്ര ട്വൻ്റി ട്വൻ്റി മത്സരത്തിനിറങ്ങിയ പൃഥ്വി ഷാ നേരിട്ട ആദ്യ പന്തിൽ തന്നെ പുറത്തായി. സൂര്യകുമാർ യാദവ് 50(34), ക്യാപ്റ്റൻ ശിഖാർ ധവാൻ 46(36), സഞ്ജു സാംസൺ 27(20) എന്നിവരുടെ ബാറ്റിംഗ് കരുത്തിലാണ് ഇന്ത്യ ഭേദപ്പെട്ട സ്കോർ നേടിയത്. അവസാന ഓവറുകളിൽ റൺസ് അടിച്ചെടുക്കാൻ ഇന്ത്യൻ ബാറ്റ്സ്മാൻമാർക്ക് കഴിഞ്ഞില്ല. ലങ്കയ്ക്കായി ചമീര,ഹസരങ്ക എന്നിവർ രണ്ട് വിക്കറ്റ് വീതം വീഴ്ത്തി.\nശ്രീലങ്കയ്ക്കും മികച്ച തുടക്കമല്ല ലഭിച്ചത്. ഓപ്പണർ ഫെർണാണ്ടോ 26(23) പിടിച്ചു നിൽക്കാൻ ശ്രമിച്ചു. പൊരുതിക്കളിച്ച അസലങ്കയെ 46(26) ദീപക് ചഹാർ മടക്കിയതോടെ ലങ്കയുടെ പ്രതീക്ഷകൾക്ക് മങ്ങലേറ്റു. പിന്നീട് തുടരെ വിക്കറ്റുകൾ വീഴ്ത്തി ഇന്ത്യൻ ബൗളർമാർ വിജയം ഉറപ്പിച്ചു. ഇന്ത്യയ്ക്കായി ഭുവനേശ്വർ കുമാർ നാലും ദീപക് ചഹാർ രണ്ടും വിക്കറ്റെടുത്തു.\nPrevious articleജീവിതം വഴിമുട്ടിയ പെണ്‍കുട്ടിക്ക് തുണയായി ജില്ലാ കളക്ടര്\nNext articleഡിറ്റക്ടീവ് ചമഞ്ഞ് 25 ലക്ഷം രൂപ തട്ടിയ കേസിൽ മുഖ്യപ്രതി പിടിയിൽ.


സൂക്ഷിക്കുക! വെറുംവയറ്റിലെ കാപ്പികുടിക്ക് വലിയ വിലനൽകേണ്ടി വരും - Janayugom Online\nHome / Life Style / Health / സൂക്ഷിക്കുക! വെറുംവയറ്റിലെ കാപ്പികുടിക്ക് വലിയ വിലനൽകേണ്ടി വരും\nസൂക്ഷിക്കുക! വെറുംവയറ്റിലെ കാപ്പികുടിക്ക് വലിയ വിലനൽകേണ്ടി വരും\nPosted on December 09, 2017, 2:49 pm\nവെറുംവയറ്റിലെ കാപ്പികുടിശീലം മാറ്റിയില്ലെങ്കിൽ ആരോഗ്യം നശിക്കുമെന്ന പുതിയ മുന്നറിയിപ്പു നൽകുകയാണ് ഗവേഷകർ. കാപ്പി കുടിക്കരുതെന്നല്ല, മറിച്ച് ഒഴിഞ്ഞ വയറിൽ കാപ്പി കുടിക്കരുതെന്നാണ് ഇവർ പറയുന്നത്. ഇത് വയറിൽ ആസിഡ് ഉൽപ്പാദനം കൂട്ടുമത്രേ. ഡികോഫിനേറ്റഡ് കാപ്പിയാണ് കുടിക്കുന്നതെങ്കിലും ആസിഡ് ഉൽപ്പാദനം കൂടുമെന്നാണ് ഗവേഷകർ പറയുന്നത്.\nനിങ്ങളുടെ ദഹനേന്ദ്രിയ വ്യവസ്ഥ സെൻസിറ്റീവ് ആണെങ്കിൽ സ്റ്റൊമക് ലൈനിങിന് കേടുവരുത്തി ദഹനം നടക്കാത്ത അവസ്ഥ സംജാതമാക്കുകയും നെഞ്ചെരിച്ചിലിനു കാരണമാകുകയും ചെയ്യും. ഒഴി‍ഞ്ഞ വയറിലെ കാപ്പികുടി ശീലം ഹൃദയമിടിപ്പ് കൂട്ടുകയും അസ്വസ്ഥത ഉണ്ടാക്കുകയും ഉത്കണ്ഠാരോഗങ്ങൾക്കുള്ള സാധ്യത കൂട്ടുകയും ചെയ്യും.\nമലശോധന സുഗമമാക്കുന്നതിനു വേണ്ടിയാണ് കാലി വയറിൽ കാപ്പി കുടിക്കുന്നതെങ്കിൽ ഈ ശീലം മാറ്റി പകരം വെള്ളം കുടിക്കുന്നതാകും ആരോഗ്യത്തിനു നല്ലത്. ഇനി അതല്ല രാവിലെ കാപ്പി കുടിച്ചേ മതിയാകൂ എന്നാണെങ്കിൽ അതിനു മുന്നേ ഒരു ഗ്ലാസ്സ് വെള്ളം കുടിക്കുക. ഇത് വയറിലെ ആസിഡ് നില കുറയ്ക്കും.\nനാട്ടുകാരെ പറ്റിക്കുന്ന ഗ്‌ളാമര് ദേരയല്ലിത്, വഴിയോരത്ത് പാവങ്ങളെ സേവിക്കുന്ന അസാധാരണ ദേര\nThomas / Oct 2


(Dileep എന്ന താളിൽ നിന്നും തിരിച്ചുവിട്ടതു പ്രകാരം)\n(1968-10-27) ഒക്ടോബർ 27, 1968 (52 വയസ്സ്)\nഒരു മലയാള ചലച്ചിത്ര നടനാണ് ദിലീപ്. യഥാർത്ഥ പേര് ഗോപാലകൃഷ്ണൻ പത്മനാഭൻ പിള്ള. 1968 ഒക്ടോബർ 27-ന് ആലുവയ്ക്കടുത്ത് ദേശത്ത് പത്മനാഭൻ പിള്ളയുടെയും സരോജയുടെയും മൂത്ത മകനായി ജനിച്ചു. ആലുവ വിദ്യാധിരാജ വിദ്യാഭവൻ (പത്താം ക്ലാസ്സ് 1985) തുടർന്ന് ആലുവ യു.സി. കോളജ് (പ്രീ-ഡിഗ്രി, തേഡ് ഗ്രൂപ്പ് - 1987 ), എറണാകുളം മഹാരാജാസ് കോളജ് (ബി.എ. എക്കണോമിക്‌സ് ,1990 ) എന്നിവിടങ്ങളിൽ വിദ്യാഭ്യാസം നേടി. വെള്ളരിപ്രാവിന്റെ ചങ്ങാതി എന്ന ചിത്രത്തിലെ അഭിനയത്തിനു കേരള സർക്കാരിന്റെ മികച്ച നടനുള്ള 2011-ലെ പുരസ്കാരം ഇദ്ദേഹത്തിനു ലഭിച്ചു. സിനിമയിലെത്തുന്നതിന് മുന്നേ ഇദ്ദേഹം അറിയപ്പെടുന്ന മിമിക്രി കലാകാരനായിരുന്നു, സൗണ്ട് തോമ, ശൃംഗാരവേലൻ, തിളക്കം, കല്യാണരാമൻ എന്നീ സിനിമകൾക്ക് വേണ്ടി ആദ്ദേഹം ഗാനങ്ങളും ആലപിച്ചിട്ടുണ്ട്\n== ആദ്യ കാലം == വിദ്യാർത്ഥിയായിരിക്കേ മിമിക്രിയിലൂടെയാണ് ദിലീപ് കലാ രംഗത്ത് എത്തിയത്. കലാഭവൻ ട്രൂപ്പിൽ മിമിക്രി കലാകാരനായി തിളങ്ങി.. പിൽക്കാലത്ത് സിനിമയിൽ സഹസംവിധായകനായും പ്രവർത്തിച്ചു. കമൽ സംവിധാനം ചെയ്ത എന്നോടിഷ്ടം കൂടാമോ (1992) എന്ന ചിത്രത്തിൽ ചെറിയൊരു വേഷം ചെയ്തു കൊണ്ട് ചലച്ചിത്ര അഭിനയ രംഗത്ത് തുടക്കം കുറിച്ചു.പിന്നീട് സഹനടനായും കോമഡി വേഷങ്ങൾ ചെയ്തും വളർന്നു.\n2 നായക പദവിയിൽ\nപ്രൊഫസർ ഡിങ്കൻ 3D\nവിക്കിമീഡിയ കോമൺസിലെ Dileep എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=ദിലീപ്&oldid=3602221" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 04:02,5ജൂലൈ 2021.


ഒരിക്കല് അനാഥനായിരുന്നു, എന്നാലിന്ന് സ്വിറ്റ്‌സര്‍ലണ്ട് എം.പി. – Sophia Times\nപഴയ ഓര്‍മ്മകള് സൗകര്യപൂര്‍വ്വം മറക്കുന്നവരുടെ കാലത്ത് പഴയതൊന്നും വിസ്മരിക്കാതെ മറ്റുള്ളവര്‍ക്ക് മാതൃകയായി മാറുകയാണ് നിക്കൗളസ് സാമുവല് ഗുഗര്. അനാഥമായൊരു ബാല്യവും ക്്‌ളേശം നിറഞ്ഞ യൗവ്വനവും ഹൃദയത്തിലേറ്റിയതുകൊണ്ടാണ് ഇന്ന് അദേഹത്തെ സിറ്റ്‌സര്‍ലണ്ട് ജനത സ്‌നേഹിക്കുന്നതും അവരുടെ ജനപ്രതിനിധിയാക്കിയാക്കി മാറ്റിയതും..\nഉഡുപ്പിയിലെ ലെബാര്‍ഡ് മെമ്മോറിയല് ആശുപത്രിയില് 1970 മെയ് ഒന്നിന് അനസൂയ എന്ന മലയാളിയായ ബ്രാഹ്മണ സ്ത്രി ഒരു ആണ്‍കുഞ്ഞിന് ജന്മം നല്‍കി. അധികം വൈകാതെ ഈ കുഞ്ഞിനെ നന്നായി നോക്കുന്ന ആരെയെങ്കിലും ഏല്പിക്കണമെന്ന് ഡോക്ടറോട് നിര്‍ദേശിച്ച് ആ ചോരക്കുഞ്ഞിനെ ഉപേക്ഷിച്ച് ആ അമ്മ പോയി. ഏതായാലും കുഞ്ഞിന് ഭാഗ്യമുണ്ടായിരുന്നു. ആ സമയത്താണ് നെട്ടൂര് ടെക്‌നിക്കല് ട്രെയിനിംഗ് ഫൗണ്ടേഷനില് പഠിപ്പിച്ചിരുന്ന ജര്‍മ്മന് ദമ്പതികളായ ഫ്രിറ്റ്‌സും ഭാര്യ എലിസബത്തും മലേറിയ രോഗത്തിന് ചികിത്സ തേടി അവിടെയെത്തുന്നത്. അവര് ആ കുഞ്ഞിനെ ദത്തെടുത്തു. ആ കുഞ്ഞാണ്് ഇന്ന് സ്വിറ്റ്‌സര്‍ലാണ്ടിലെ പ്രൊട്ടസ്റ്റന്റ് ക്രിസ്ത്യന് പാര്‍ട്ടിയുടെ എം.പി യായ നിക്കൗളസ് സാമുവല് ഗുഗര്.\nകുഞ്ഞിനെ ദത്തെടുത്ത ദമ്പതികള് രണ്ടുവര്‍ഷം ആ കുഞ്ഞിന്റെ അമ്മ മടങ്ങിവരുമെന്ന് ഓര്‍ത്ത് കാത്തിരുന്നു. ഒടുവില് ഒരു പത്രപരസ്യവും നല്‍കി.പക്ഷേ, ആ അമ്മ വന്നില്ല. ഒടുവില് അവര് കുഞ്ഞുമായി സ്വിറ്റ്‌സര്‍ലാണ്ടിലെ ഥൂണ് എന്ന പട്ടണത്തിലേയ്ക്ക് പോയി. അവിടെ നിക് വളര്‍ന്നു. മെക്കാനിക്കല് എഞ്ചിനിയറിംഗില് ബിരുദം നേടി. സെക്കോളജിയിലും ബിസിനസ് മാനേജ്‌മെന്റിലും ഉപരിപഠനം നടത്തി. ഇന്ന് അദ്ദേഹം സ്വിറ്റ്‌സര്‍ലാണ്ടില് അറിയപ്പെടുന്ന പ്രഭാഷകനും വ്യവസായ സംരംഭകനുമാണ്. സ്വിറ്റ്‌സര്‍ലണ്ടിലെ പോപ്പുലറായ സിന്‍ജി എന്ന ഇഞ്ചിനീര് പാനീയം അദ്ദേഹത്തിന്റെ സ്വന്തം ബ്രാന്‍ഡാണ്. 2002 ല് അദ്ദേഹം രാഷ്ട്രീയത്തിലിറങ്ങി. 2017 ല് എം.പിയായി.\nസ്വിറ്റ്‌സര്‍ലാണ്ടുകാരി ബിയാട്രീസ് നിക്കിന്റെ ഭാര്യ. ആദ്യ മകള്‍ക്ക് പിറന്നപ്പോള് അമ്മയുടെ ഓര്‍മ്മയ്ക്കായി അമ്മയുടെ പേര് തന്നെ നല്‍കി-അനസൂയ. അദ്ദേഹത്തിന് രണ്ട് ആണ്‍കുട്ടികളും കൂടിയുണ്ട്. ലെ ആന്ത്രോയും മി ഹറാബിയും.


ആശുപത്രി കിടക്കയില് കാല് ചങ്ങലയ്ക്കിട്ട വയോധികൻ; ആ ചിത്രം ഫാ. സ്റ്റാന് സ്വാമിയുടേതല്ല| Viral image of an elderly man tied toahospital bed is not Fr Stan Swamy – News18 Malayalam\nഉത്തര്‍പ്രദേശിലെ ഇറ്റാ ജില്ലയിലെ ആശുപത്രിയില് ചികിത്സയില് കഴിയുന്ന ഒരു കൊലക്കേസ് പ്രതിയുടെ ചിത്രമാണിത്.\nഫാദർ സ്റ്റാൻ സ്വാമിയുടേത് എന്ന പേരിൽ സോഷ്യൽ മീഡിയയിൽ പ്രചരിക്കുന്ന ചിത്രം\nന്യൂഡൽഹി: മനുഷ്യാവകാശ പ്രവര്‍ത്തകന് ഫാദർ സ്റ്റാന് സ്വാമി മരണത്തില് ഒട്ടേറെ പേരാണ് അനുശോചനവുമായി രംഗത്തെത്തിയത്. ഇതിനിടയില് സ്റ്റാന് സ്വാമിയുടേതെന്ന പേരില് സമൂഹമാധ്യമങ്ങളില് ഒരു ചിത്രം വൈറലായിരിക്കുകയാണ്. ആശുപത്രിക്കിടക്കയില് കാല് ചങ്ങല കൊണ്ട് ബന്ധിച്ച, ഓക്‌സിജന് മാസ്‌ക് ധരിച്ച ഒരു വയോധികന്റേതാണ് ചിത്രം. എന്നാല് ഈ ചിത്രം ഫാ സ്റ്റാന് സ്വാമിയുടേതല്ലെന്ന് ദേശീയ മാധ്യമങ്ങൾ റിപ്പോർട്ട് ചെയ്യുന്നു.\nAlso Read- കൊച്ചി നാവികസേനാ ആസ്ഥാനത്ത് സുരക്ഷാ ജീവനക്കാരന് വെടിയേറ്റ് മരിച്ച നിലയില്\nഉത്തര്‍പ്രദേശിലെ ഇറ്റാ ജില്ലയിലെ ആശുപത്രിയില് ചികിത്സയില് കഴിയുന്ന ഒരു കൊലക്കേസ് പ്രതിയുടെ ചിത്രമാണിത്. ബാബുറാം ബല്‍വാന് സിങ് എന്നാണ് ഈ വയോധികന്റെ പേര്. ഈ വയോധികന്റെ ചിത്രം മെയ് മാസത്തില് ദേശീയ മാധ്യമങ്ങളില് വാര്‍ത്തയാവുകയും സംഭവം വിവാദമാവുകയും ചെയ്തിരുന്നു. യുപി ജയില് അഡീഷണല് ഡയറക്ടര് ജനറല് ആനന്ദ് കുമാര് അന്ന് തന്നെ വാര്‍ഡന് അശോക് യാദവിനെ സസ്‌പെന്‍ഡ് ചെയ്യാന് ഉത്തരവിട്ടിരുന്നു. ഈ വര്‍ഷം ഫെബ്രുവരിയില് കൊലപാതക്കേസിലാണ് വയോധികൻ ജയിലായത്. ശ്വാസ തടസ്സം ഉണ്ടായതിനെ തുടര്‍ന്ന് ഇദ്ദേഹത്തെ ആശുപത്രിയില് പ്രവേശിപ്പിക്കുകയായിരുന്നു.\nതിങ്കളാഴ്ച ഉച്ചയ്ക്ക് ഒന്നരയോടെയാണ് ഫാദർ സ്റ്റാന് സ്വാമി മരണപ്പെട്ടത്. മെയ് 30 മുതല് ബാന്ദ്ര ഹോളി ഫാമിലി ആശുപത്രിയില് കോവിഡാനന്തര ചികില്‍സയിലായിരുന്നു സ്റ്റാന് സ്വാമി. ആരോഗ്യനില മോശമായതിനെത്തുടര്‍ന്ന് വെന്റിലേറ്ററില് പ്രവേശിപ്പിച്ചതിന് പിന്നാലെയാണ് മരണം. കോടതി സ്റ്റാന് സ്വാമിയുടെ ജാമ്യാപേക്ഷ പരിഗണിക്കാനിരിക്കെയാണ് മരണം. കോടതി നടപടികൾ പുരോഗമിക്കുന്നതിനിടെ അഭിഭാഷകരാണ് ഫാദറിന്റെ മരണം കോടതിയെ അറിയിച്ചത്.\n2018 ജനുവരി 1നാണ് പൂനെയിലെ ഭീമ കോറേഗാവില് നടന്ന എല്‍ഗര് പരിഷത്ത് സംഗമത്തില് മാവോയിസ്റ്റ് ബന്ധമാരോപിച്ചാണ് ഫാ. സ്റ്റാന് സ്വാമി ഉള്‍പ്പെടെയുള്ള മനുഷ്യാവകാശ പ്രവര്‍ത്തകരെ അറസ്റ്റുചെയ്തത്. ജയിലില് തുടരുന്നതിനിടെ കോടതി ഇടപെടലിനെ തുടര്‍ന്ന് മേയ് 28നാണ് സ്റ്റാന് സ്വാമിയെ ആശുപത്രിയിലേക്ക് മാറ്റിയത്. ജൂലൈ ആറ് വരെ ആശുപത്രിയില് തുടരാനും കോടതി അനുവദിച്ചിരുന്നു. ഇതിനിടെയാണ് ആരോഗ്യ നില മോശമായതും മരണം സംഭവിച്ചതും.\nആശുപത്രിയിലേക്ക് മാറ്റിയപ്പോള് ബന്ധുക്കളെ തിരിച്ചറിയാന് പോലും കഴിയാത്ത സാഹചര്യത്തിലായിരുന്നു സ്റ്റാന് സ്വാമി എന്നാണ് റിപ്പോര്‍ട്ടുകള്. ജാമ്യം നല്‍കിയില്ലെങ്കില് താന് ജയിലില് കിടന്ന് മരിക്കുമെന്ന് നേരത്തെ സ്റ്റാന് സ്വാമി കോടതിയില് പറഞ്ഞിരുന്നു.\nAlso Read- 'മുകേഷിനെ ഫോൺ വിളിച്ചത് ഇനിയും ജനിച്ചിട്ടില്ലാത്ത എന്റെ ബന്ധു ബാസിത്'; ഷാഫി പറമ്പില് എംഎൽഎ\nFirst published: July 06, 2021, 10:01 IST


ആശുപത്രിയിൽ റൗണ്ട്സിനിടെ ഡോക്ടർ കുഴഞ്ഞുവീണു മരിച്ചു | During rounds at hospital doctor collapsed and died | Madhyamam\ndate_range 11 Jun 2021 4:03 AM GMT\nആശുപത്രിയിൽ റൗണ്ട്സിനിടെ ഡോക്ടർ കുഴഞ്ഞുവീണു മരിച്ചു\nഡോ. എസ്.വി. അൻസാരി\nകണ്ണൂർ: ആശുപത്രിയിൽ രോഗികളെ പരിശോധിക്കുന്നതിനിടെ ഡോക്ടർ കുഴഞ്ഞുവീണു മരിച്ചു. ജില്ലയിലെ പ്രശസ്ത ശിശുരോഗ വിദഗ്ധനും മെഡ് ക്ലിനിക് ഉടമയുമായ കക്കാട് കോർജാൻ സ്കൂളിന് സമീപത്തെ 'മിലനി'ൽ ഡോ. എസ്.വി. അൻസാരിയാണ് (59)  മരിച്ചത്.\nവ്യാഴാഴ്ച രാവിലെ രോഗികളെ പരിശോധിക്കുന്നതിനിടെ സ്വകാര്യ ആശുപത്രിയിൽ വെച്ച് കുഴഞ്ഞുവീഴുകയായിരുന്നു. ഉടൻ അത്യാഹിത വിഭാഗത്തിലെത്തിച്ചെങ്കിലും മരിച്ചു. ഹൃദയാഘാതമാണ് മരണകാരണമെന്ന് ഡോക്ടർമാർ അറിയിച്ചു.\nപരേതരായ പിഡിയാട്രിക് ഡോക്ടറും റഷീദ് ക്ലിനിക് ഉടമയുമായ ഡോ. എ.കെ. കാദർകുഞ്ഞ്, സീരേ വീട്ടിൽ കുഞ്ഞാമിന ദമ്പതികളുടെ മകനാണ്. ഭാര്യ: ഡോ. സവിത അൻസാരി. മക്കൾ: ഡോ. ജസീം അൻസാരി (ബംഗളൂരു), ഡോ. ഹൈബ അൻസാരി (കൊല്ലം). മരുമക്കൾ: ഫഹദ്, ഡോ. ഷമീന. സഹോദരങ്ങൾ: ഡോ. ഹാരിസ്, ഡോ. അഷറഫ്, റഷീദ, ജമീല.\nTAGS:Doctor death Collapsed Death Kannur\nNews Summary - During rounds at hospital doctor collapsed and died


ശിശുദിനാഘോഷം; എം.എസ്.സി.എൽ.പി.എസ് മൈലപ്ര\nYou are at:Home»News»Kerala»Local»Pathanamthitta»ശിശുദിനാഘോഷം; എം.എസ്.സി.എൽ.പി.എസ് മൈലപ്ര\nമൈലപ്ര: ചാച്ചാജിയുടെ ഓർമ്മയിൽ ഈ വർഷവും എം.എസ്.സി.എൽ.പി.എസ്. മൈലപ്ര ശിശുദിനാഘോഷം സംഘടിപ്പിച്ചു. നഴ്‌സറിയിലേയും, എൽ.പി വിഭാഗത്തിലേയും കുട്ടികൾ മൈലപ്ര ടൗണിൽ വർണാഭമായ ശിശുദിന റാലിയും നടത്തി.\nപിറ്റിഎ പ്രസിഡന്റ് സജി മുട്ടലിന്റെ അധ്യക്ഷതയിൽ കൂടിയ യോഗം ഫാ. സിനു വർഗ്ഗീസ് പുതുപ്പറമ്പിൽ ഉത്‌ഘാടനം ചെയ്തു. എംപിറ്റിഎ പ്രസിഡന്റ് ജെസ്സി ബേബി, സ്കൂൾ ഹെഡ്മിസ്ട്രസ് കെ.എം. ഗ്രേസമ്മ, സിസിലി എബ്രഹാം, ജൂലി എം.ജെ, മാക്സിം മാത്യു, അഞ്ജു സൂസൻ ജോൺ, നിജാ ബാബു, നഴ്‌സറി ഹെഡ്മിസ്ട്രസ് മിനി എന്നിവർ പ്രസംഗിച്ചു.\nസ്വതന്ത്ര ഇന്ത്യയുടെ ആദ്യത്തെ പ്രധാനമന്ത്രിയായിരുന്ന ജവഹര്‍ലാല് നെഹ്‌റുവിന്റെ ജന്മദിനമാണ് നവംബര് 14. 1889 നവംബര് 14-നാണ് അദ്ദേഹം ജനിച്ചത്. ചാച്ചാജിയുടെ സ്മരണയില് രാജ്യത്തെ കുട്ടികള് ശിശുദിനം ആഘോഷിക്കുന്നു. കുട്ടികള് സ്‌നേഹത്തോടെ ചാച്ചാജി എന്നു വിളിക്കുന്ന നെഹ്‌റു ലോകം മുഴുവന് പ്രസിദ്ധി നേടിയിരുന്നു. കുട്ടികളോട് ഇടപഴുകാന് ഒരുപാട് ഇഷ്ടമുള്ള വ്യക്തിയായിരുന്നു ചാച്ചാജി. പൂക്കളെയും പ്രകൃതിയെയും സ്നേഹിച്ചിരുന്ന നെഹ്‌റു ധരിക്കുന്ന വസ്ത്രത്തില് റോസാ പൂവ് എന്നുമുണ്ടാകുമായിരുന്നു. കുട്ടികളുടെ ഭാവിക്കായി അദ്ദേഹം ഏറെ കരുതലോടെ പ്രവര്‍ത്തിച്ചു. വിദ്യാഭ്യാസം എല്ലാ കുട്ടികള്‍ക്കും ഒരുപോലെ നല്‍കാന് ചാച്ചാജി ശ്രമിച്ചു. പ്രാഥമിക വിദ്യാഭ്യാസം പൂര്‍ണ്ണമായും സൗജന്യമാക്കി.\nPrevious Articleവിദേശരാജ്യങ്ങളില് ശിക്ഷയനുഭവിക്കുന്നവര്‍ക്ക് നോര്‍ക്ക റൂട്ട്‌സ് വഴി നിയമസഹായം\nNext Article കലക്ക വെള്ളത്തിൽ മീൻ പിടിക്കാൻ പലരും ശ്രമിക്കുന്നു; ശബരിമല വിഷയത്തിൽ ഹൈക്കോടതി


സംസ്ഥാനത്ത് നാലിടത്ത് സൂര്യാഘാതം; രണ്ട് മരണം?\n24 March 2019 9:32 AM GMT\nസംസ്ഥാനത്ത് ചൂട് കൂടിയേക്കുമെന്ന് മുന്നറിയിപ്പിന് നിലനിൽക്കെ സംസ്ഥാനത്ത് പലയിടത്തും ആളുകൾക്ക് സൂര്യഘാതം ഏറ്റെതായി റിപ്പോർട്ട്. തിരുവനന്തപുരം പാറശ്ശാലയ്ക്ക് അടുത്ത വാവ്വക്കരയിലെ ഒരാൾ കുഴഞ്ഞ് വീണ് മരിച്ചത് സൂര്യാഘാതമാണെന്നാണ് ഡോക്ടര്‍മാരുടെ പ്രാഥമിക നിഗമനം. ഇന്ന് ഉച്ചയ്ക്ക് 12 മണിയോടെയാണ് കരുണാകരന് എന്നയാളെ കുഴഞ്ഞു വീണ നിലയില് നാട്ടുകാര് കണ്ടെത്തിയത്. പാടത്തായിരുന്നു കരുണാകരനെ അബോധാവസ്ഥയിൽ കണ്ടെത്തിയത്. കരുണാകരനെ ഉടനെ പാറശ്ശാല താലൂക്കാശുപത്രിയില് എത്തിച്ചെങ്കിലും അതിനോടകം മരണം സംഭവിച്ചിരുന്നു.\nഡോക്ടര്‍മാർ നടത്തിയ പരിശോധനയിൽ പുറംഭാഗത്ത് പൊള്ളലേറ്റതായി കണ്ടെത്തിയിട്ടുണ്ട്. ഇതോടെയാണ് വയലില് പണിയെടുക്കുകയായിരുന്ന കരുണാകരന് സൂര്യാഘാതമേറ്റതാവാം എന്ന നിഗമനത്തിൽ എത്തിയത്. എന്നാല് പോസ്റ്റ്മോര്‍ട്ടം റിപ്പോര്‍ട്ട് ലഭിച്ചാല് മാത്രമേ ഇക്കാര്യം ഔദ്യോഗികമായി സ്ഥിരീകരിക്കാനാവു.\nകണ്ണൂർ വെള്ളോറയിൽ വയോധികന് മരിച്ചതും സൂര്യഘാതം എറ്റെന്നാണ് റിപ്പോർട്ട്. കണ്ണൂർ വെള്ളോറയിൽ കാടൻ വീട്ടിൽ നാരായണനാണ് മരിച്ചത്. ഇയാളുടെ ശരീരത്തിലും പൊള്ളലേറ്റ പാടുകളുണ്ടെന്നുമാണ് വിവരം. ഇതിന് പിറകെ കൊല്ലം പുനലൂരിലും സുര്യാഘാതം റിപ്പോർട്ട് ചെയ്യ്തു. തിരഞ്ഞെടുപ്പ് പ്രചാരണത്തിനിടെ ആർഎസ്പി നേതാവ് നാസർഖാൻ ആണ് പൊള്ളലേറ്റത്. കാസർഗോഡ് ജില്ലയിലെ കുമ്പളയിൽ കുട്ടിക്ക് പൊള്ളലേറ്റതായാണ് റിപ്പോർട്ട്. മുന്നു വയസ്സുകാരിയായ മർവക്കാണ് സുര്യാഘാതം ഏറ്റത്.\nഅതേസമയം, വരുംദിവസങ്ങളിൽ സംസ്ഥാനത്ത് അനുഭവപ്പെടുന്ന താപനിലയിൽ വർധന രേപ്പെടുത്തുമെന്നാണ് കാലാവസ്ഥാവകുപ്പിന്റെ നിരീക്ഷണം. മാർച്ച് 21-ന് സൂര്യൻ ഭൂമധ്യരേഖയ്ക്ക് മുകളിൽ പ്രശിച്ച സാഹചര്യത്തിൽ വിഷുവോടെ ഇത് കേരളത്തിന്റെ നേരെ മുകളിലെത്തും ഇക്കാരണത്താലാണ് സംസ്ഥാനത്തെ ചൂട് കൂടുന്നതെന്നാണ് നിരീക്ഷണം. 25, 26 തീയതികളിൽ കൊല്ലം, ആലപ്പുഴ, കോട്ടയം, എറണാകുളം, തൃശ്ശൂർ ജില്ലകളിൽ മൂന്നുമുതൽ നാലുവരെ ഡിഗ്രി സെൽഷ്യസ് വർധവ വരെ രേഖപ്പെടത്തിയേക്കും. കൂടാതെ തിരുവനന്തപുരം, പത്തനംതിട്ട, മലപ്പുറം, പാലക്കാട്, കണ്ണൂർ, കോഴിക്കോട് ജില്ലകളിൽ രണ്ടുമുതൽ മൂന്നുവരെ ഡിഗ്രി താപനില കൂടാനും സാധ്യതയുണ്ടെന്ന് കേന്ദ്ര കാലാവസ്ഥാ നിരീക്ഷണകേന്ദ്രത്തിന്റെ മുന്നറിയിപ്പെത്തിയിട്ടുണ്ട്.\nkerala SunStroke temperature increased two death


Entevarthakal » “ജാഫ്രബാദ് ഒഴിപ്പിച്ചതോടെ രണ്ടാം ഷഹീന്‍ബാഗ് ഉണ്ടാകില്ല” ; വിവാദ പരാമര്‍ശങ്ങള് തുടര്‍ന്ന് കപില് മിശ്ര\n“ജാഫ്രബാദ് ഒഴിപ്പിച്ചതോടെ രണ്ടാം ഷഹീന്‍ബാഗ് ഉണ്ടാകില്ല” ; വിവാദ പരാമര്‍ശങ്ങള് തുടര്‍ന്ന് കപില് മിശ്ര\nവടക്ക് കിഴക്കന് ഡല്‍ഹിയിലെ സംഘര്‍ഷത്തില് വീണ്ടും വിവാദ പരാമര്‍ശവുമായി ബിജെപി നേതാവ് കപില് മിശ്ര. ജാഫ്രബാദ് ഒഴിപ്പിച്ചതോടെ രണ്ടാം ഷഹീന്‍ബാഗ് ഉണ്ടാകില്ലെന്ന് ഉറപ്പായതായി കപില് മിശ്ര ട്വിറ്ററിലൂടെ പറഞ്ഞു. ജാഫ്രബാദില് മറ്റൊരു ഷഹീന്‍ബാഗ് ഉണ്ടാകാന് അനുവദിക്കരുതെന്ന് ഡല്‍ഹി സംഘര്‍ഷം ആരംഭിക്കുന്നതിന് മുമ്പ് കപില് മിശ്ര പറഞ്ഞിരുന്നു.\nചൊവ്വാഴ്ച അര്‍ധരാത്രിയോടെ ദേശീയ സുരക്ഷാ ഉപദേഷ്ടാവ് അജിത് ഡോവലിന്റെ നേതൃത്വത്തില് സുരക്ഷാ വിലയിരുത്തലിന് ശേഷമാണ് ജാഫറബാദ് ഉള്‍പ്പെടെയുള്ള ഇടങ്ങളില് നിന്ന് പ്രതിഷേധക്കാരെ പോലീസ് ഒഴിപ്പിച്ചത്.\nഷഹീന്‍ബാഗ് മാതൃകയില് ജാഫ്രാബാദില് പൗരത്വനിയമഭേദഗതിക്കെതിരേ ശനിയാഴ്ചയാണ് സ്ത്രീകളുടെ പ്രതിഷേധം ആരംഭിച്ചത്. ഞായറാഴ്ച വൈകീട്ടോടെ ഭേദഗതിയെ അനുകൂലിച്ച് കപില് മിശ്രയുടെ നേതൃത്വത്തില് മോജ്പുരില് പ്രകടനം നടന്നു. ഇതേത്തുടര്‍ന്നാണ് ഭേദഗതിയെ അനുകൂലിക്കുന്നവരും എതിര്‍ക്കുന്നവരും തമ്മില് സംഘര്‍ഷത്തിലേക്ക് നീങ്ങിയത്.\nപ്രതിഷേധക്കാരെ ഒഴിപ്പിക്കാന് പോലീസിന് മൂന്ന് ദിവസത്തെ സമയം നല്‍കുന്നു. ഇല്ലെങ്കില് ഞങ്ങള് ഇടപെടുമെന്നും പിന്നെ ആരു പറഞ്ഞാലും കേള്‍ക്കില്ലെന്നുമായിരുന്നു നേരത്തെ കപില് മിശ്ര നടത്തിയ വിവാദ പ്രസ്താവന. മിശ്രയുടെ വിവാദ പരാമര്‍ശത്തില് ബിജെപിക്കുള്ളില്‍തന്നെ വിമര്‍ശനം ഉയര്‍ന്നതിന് പിന്നാലെയാണ് വീണ്ടും വിദ്വേഷപരാമര്‍ശവുമായി കപില് മിശ്ര രംഗത്തെത്തിയത്.\nഅതേസമയം സംഘര്‍ഷത്തില് കൊല്ലപ്പെട്ട പോലീസ് കോണ്‍സ്റ്റബിള് രത്തന്‍ലാലിന്റെ കുടുംബത്തിന് ഒരു കോടി രൂപ നല്‍കണമെന്നും ഡല്‍ഹി സര്‍ക്കാര് നഷ്ടപരിഹാരം പ്രഖ്യാപിക്കാന് വൈകുന്നതിനെ വിമര്‍ശിച്ചും കപില് മിശ്ര രംഗത്തെത്തിയിട്ടുണ്ട്.


ഗ്രീന്‍ലാന്റിലെ മഞ്ഞ് പാളി ആല്‍ഗകള് കാരണം ഉരുകുന്നു – നേരിടം\nഗ്രീന്‍ലാന്റിലെ മഞ്ഞ് പാളി ആല്‍ഗകള് കാരണം ഉരുകുന്നു\nAlgae that live on snow and ice produceakaleidoscope of colours. Jason Edwards/NGC\nചുവപ്പ്, പച്ച, തവിട്ട് – നിറത്തിലെ ആല്‍ഗകളുടെ അമിതവളര്‍ച്ച പഠിക്കാന് ഗവേഷകര് ഗ്രാന്‍ലാന്റ് മഞ്ഞ് പാളികളിലേക്ക് എത്തുന്നു. ഈ ആല്‍ഗകള് മഞ്ഞിനെ ഇരുണ്ടതാക്കുന്നു. അതിനാല് അത് കൂടുതല് സൌരോര്‍ജ്ജത്തെ ആഗിരണം ചെയ്യുകയും കൂടുതല് വേഗത്തില് ഉരുകുകയും ചെയ്യുന്നു. എങ്ങനെയാണ് ആല്‍ഗകള് മാറുന്നത്, എത്രമാത്രം സൌരോര്‍ജ്ജമാണ് ശൂന്യാകാശത്തേക്ക് പ്രതിഫലിച്ച് പോകുന്നത് എന്നൊക്കെ പഠിക്കാനാണ് Black and Bloom പരിപാടി ലക്ഷ്യം വെക്കുന്നത്. ആല്‍ഗകള് വിശാലമായ നിറമുള്ള സ്ഥലം ഉണ്ടാക്കുന്നു. അതിനെ ‘തണ്ണീര്‍മത്തന് മഞ്ഞ്’ എന്നാണ് വിളിക്കുന്നത്. Norway, Sweden, Greenland, Iceland എന്നിവിടങ്ങളിലെ 40-ചുവന്ന മഞ്ഞ് സ്ഥലങ്ങളില്6തരം ആല്‍ഗകളാണ് വസിക്കുന്നത്. മഞ്ഞുരുകുന്ന കാലത്ത് സൌരോര്‍ജ്ജ പ്രതിഫലന ശേഷി ആല്‍ഗ അമിതവളര്‍ച്ച കാരണം 13% കുറയുന്നതായി ചുവന്ന മഞ്ഞും ശുദ്ധമായ മഞ്ഞും തമ്മിലുള്ള പ്രകാശ സ്വഭാവങ്ങള് താരതമ്യം ചെയ്ത് ഗവേഷകര് കണ്ടെത്തി.\n— സ്രോതസ്സ് nature.com | 2016\nമുമ്പത്തെ ലേഖനം പോള് സിംഗറുടെ $240 കോടി ഡോളര് “കഴുകന് ഫണ്ട്” അര്‍ജന്റീന തിരിച്ചടച്ചു\nഅടുത്ത ലേഖനം യുദ്ധകാല സിറിയയില് നിന്നുള്ള റിപ്പോര്‍ട്ടിങ്ങ്


ഇന്ന് ലോക മലേറിയ ദിനം; അറിയാതെ പോകരുത് ഈ ലക്ഷണങ്ങള്... | World Malaria Day check these symptoms\nഇന്ന് ലോക മലേറിയ ദിനം; അറിയാതെ പോകരുത് ഈ ലക്ഷണങ്ങള്...\nകൊതുകു കടിയേറ്റ് രണ്ടോ മൂന്നോ ആഴ്ചയ്ക്കു ശേഷമാണ് രോഗലക്ഷണങ്ങൾ കണ്ടുതുടങ്ങുക. കേരളത്തില് സാധാരണമല്ലാത്ത രോഗം ഉത്തരേന്ത്യയിലും കര്‍ണാടകയിലും കാണപ്പെടുന്നു.\nThiruvananthapuram, First Published Apr 25, 2020, 2:45 PM IST\nഇന്ന് ഏപ്രില് 25- ലോക മലേറിയ ദിനം. മലേറിയയെ(മലമ്പനി) ചെറുക്കാനുള്ള ആഗോളതലത്തിലുള്ള നടപടികളുടെ ഭാഗമായാണ് ദിനാചരണം നടത്തുന്നത്. ലോകാരോഗ്യസംഘടനയുടെ ഭാഗമായ ലോക ഹെല്‍ത്ത് അസംബ്ലിയുടെ അറുപതാം സമ്മേളനത്തിന്റെ തീരുമാനപ്രകാരമാണ് 2007 മേയില് ലോക മലേറിയ ദിനാചരണത്തിന് തുടക്കമിട്ടത്.\nജീവന് വരെ നഷ്ടപ്പെടാന് സാധ്യതയുള്ള രോഗമാണിത്. ശുദ്ധ ജലത്തിൽ വളരുന്ന അനോഫിലസ് പെൺ കൊതുകുകളാണ് രോഗം പരത്തുന്നത്. രോഗാണു സാന്നിധ്യമുള്ള കൊതുകിന്‍റെ കടിയേറ്റ് 8 മുതല് 30 ദിവസങ്ങള്‍ക്കുള്ളില് ലക്ഷണങ്ങള് കണ്ടുതുടങ്ങും. ഇതാണ് ഇന്‍ക്യുബേഷന് കാലം എന്നറിയപ്പെടുന്നത്.\nഇടവിട്ടുള്ള കടുത്ത പനിയാണ് രോഗ ലക്ഷണം. തലവേദന, പേശിവേദന, വിശപ്പില്ലായ്മ, ഛർദി, ക്ഷീണം, തൊണ്ടവേദന തുടങ്ങിയ ലക്ഷണങ്ങളും ഉണ്ടാകാം.\nരോഗം മൂർച്ഛിക്കുമ്പോൾ ന്യുമോണിയ, മസ്തിഷ്കജ്വരം, മഞ്ഞപ്പിത്തം, രക്തസ്രാവം, വൃക്കകളുടെ തകരാറ് എന്നിവയും സംഭവിക്കാം.\nAlso Read: ഹൈഡ്രോക്സി ക്ളോറോക്വിൻ: ഒരു മലേറിയ മരുന്നിനെ ട്രംപ് കൊവിഡിനുള്ള 'മൃതസഞ്ജീവനി'യാക്കിയതിന് പിന്നിൽ\nക്ലോറോക്വിന് ഉപയോഗിച്ചാണ് പ്രധാന ചികിത്സ. ക്ലോറോക്വിന്, പ്രിമാക്വിന്, ക്വിനൈന്, അര്‍ട്ടെസുനേറ്റ് തുടങ്ങിയവ ഉപയോഗിച്ചുള്ള കോമ്പിനേഷന് ചികിത്സയും ചെയ്തുവരുന്നു.\nകേരളത്തില് സാധാരണമല്ലാത്ത രോഗം ഉത്തരേന്ത്യയിലും കര്‍ണാടകയിലും കാണപ്പെടുന്നു. അമേരിക്കൻ ഐക്യനാടുകളിൽ, സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷൻ (സിഡിസി) പ്രതിവർഷം റിപ്പോർട്ട് ചെയ്യുന്നത് മലേറിയയുടെ 1,700 കേസുകൾ ആണ്. ഒട്ടുമിക്ക കേസുകളിലും മലേറിയ കൂടുതലുള്ള രാജ്യങ്ങളിലേക്ക് യാത്ര ചെയ്യുന്നവരിലാണ് മലേറിയ ബാധ കൂടുതലായും വികസിക്കുന്നതായി കാണുന്നത്.\nAlso Read: 'ആ മരുന്ന് കൊണ്ട് എന്തെങ്കിലും ഫലമുണ്ടായി എന്നതിന് തെളിവുണ്ടോ?'\nLast Updated Apr 26, 2020, 8:25 AM IST\nസംസ്ഥാനത്ത് പുതിയ ജനുസില്‍പ്പെട്ട മലമ്പനി; രോഗപ്പകര്‍ച്ച തടയാനായെന്ന് ആരോഗ്യ വകുപ്പ്\nപൂന്തുറയില് ദുരിതം വിതച്ച മലമ്പനി: 27 വര്‍ഷം മുമ്പത്തെ അനുഭവം മാധ്യമപ്രവര്‍ത്തകന് പറയുന്നു\nകൊവിഡിന് പരീക്ഷിച്ച ഹൈഡ്രോക്‌സി ക്ലോറോക്വിനെതിരെയുള്ള നിർണായക പഠനം പിൻവലിച്ച് ലാൻസെറ്റ് ജേർണൽ


| മദ്യത്തോടു പറയാം, കടക്കൂ പുറത്ത്... | Mangalam\nSunday, April 21, 2019 Last Updated 57 Min 32 Sec ago English Edition\nMonday 25 Jun 2018 02.14 AM\nമദ്യത്തോടു പറയാം, കടക്കൂ പുറത്ത്...\nഐക്യരാഷ്‌ട്ര സംഘടനയുടെ നേതൃത്വത്തില് നാളെ ലോക ലഹരിവിരുദ്ധ ദിനം ആചരിക്കുകയാണ്. എന്നാല്, ദൗര്‍ഭാഗ്യകരമെന്നു പറയട്ടെ ഈ ദിനം പോലും മദ്യത്തില് മുങ്ങിയാണ് ജനം ആഘോഷിക്കുന്നത്. മദ്യശാലകള് അടച്ചിട്ട് ലഹരി വിരുദ്ധ ദിനത്തോട് നീതി പുലര്‍ത്താന് അധികൃതര് ശ്രമിച്ചിരുന്നെങ്കില് എന്ന് ആശിച്ചു പോകുന്നു. ലഭ്യത കുറച്ച് ബോധവല്‍ക്കരണത്തിലൂടെ ഘട്ടം ഘട്ടമായി മദ്യനിരോധനം ഏര്‍പ്പെടുത്തുമെന്ന തെരഞ്ഞെടുപ്പു വാഗ്‌ദാനം ലംഘിച്ച്, പഴയതും പുതിയതുമായ ബാറുകള് തുറന്ന് മദ്യം സുലഭമാക്കിയ ഇടതു സര്‍ക്കാരിന്റെ മദ്യനയം നാടിനെ സര്‍വനാശത്തിലേക്ക് നയിക്കുമെന്നതില് തര്‍ക്കമില്ല. ഈ സര്‍ക്കാര് അധികാരത്തില് വന്ന ശേഷം 80 മദ്യശാലകള് തുറന്നെന്നു വിവരാവകാശ രേഖകള് വ്യക്‌തമാക്കുന്നു. ജൂലൈ ഒന്നുമുതല് വിദേശ നിര്‍മിത മദ്യം ഇവിടെത്തന്നെ നിര്‍മിച്ച് വിതരണം ചെയ്യാന് പോകുന്നു!\nപ്രാദേശിക മദ്യനിരോധനത്തിന് തദ്ദേശ സ്‌ഥാപനങ്ങള്‍ക്കുണ്ടായിരുന്ന അധികാരം ഏതാനും മദ്യമുതലാളികള്‍ക്കായി റദ്ദാക്കിയ നടപടി വേദനാജനകമാണ്. ഇതു ജനാധിപത്യ ഭരണക്രമത്തിലെ അധികാര വികേന്ദ്രീകരണമെന്ന അടിസ്‌ഥാന പ്രമാണത്തിന്റെ അടിവേര് അറുത്തതിനു തുല്യമല്ലേ? ജനാധിപത്യത്തില് ജനങ്ങള്‍ക്കുള്ള സ്‌ഥാനം മാനിക്കപ്പെടേണ്ടതല്ലേ?\nജനസംഖ്യാനുപാതികമായി രാജ്യത്ത് മദ്യ ഉപഭോഗത്തില് ഏറ്റവും മുന്നില് കേരളമാണ്. ദേശീയ തലത്തില് ആളോഹരി മദ്യഉപഭോഗം നാലു ലിറ്ററാണെങ്കില് കേരളത്തിലിത് 8.3 ലിറ്ററാണ്. സംസ്‌ഥാന ജനസംഖ്യയില് 18 ശതമാനം പേര് തികഞ്ഞ മദ്യപരാണ്. 48 ലക്ഷം പേര് മദ്യപിക്കുന്നു. അതില് 18 ലക്ഷം പേര് ദിവസവും മദ്യപിക്കുന്നു. യുവജനങ്ങളുടെ ഇടയില് മദ്യപിക്കുന്നവരുടെ എണ്ണം 70 ശതമാനമാണ്. 1950-കളില് 28 വയസിന് മുകളിലുള്ളവരാണ് മദ്യപിച്ചിരുന്നെങ്കില് 1986-ല് ഇത് 19 വയസായി താഴ്‌ന്നു. 1990-ല് 17 വയസുകാരും 1995-ല് 14 വയസുകാരും മദ്യപിച്ചിരുന്ന സ്‌ഥാനത്തിപ്പോള് 12 വയസുകാര് വരെ മദ്യപിക്കുന്നു.\nയുവാക്കളില് പ്രത്യേകിച്ചും വിദ്യാര്‍ഥികളില് വര്‍ധിച്ചുവരുന്ന ലഹരി ഉപയോഗം ആശങ്കാജനകമാണ്. നവഭാരതം രൂപപ്പെടുന്നത് ക്ലാസ് മുറികളിലാണെന്ന കോത്താരി കമ്മിഷന് റിപ്പോര്‍ട്ട് അവഗണിക്കരുത്. വ്യക്‌തിയുടെ സര്‍വതോന്മുഖമായ വളര്‍ച്ചയാണ് വിദ്യാഭ്യാസത്തിലൂടെ ഉദ്ദേശിക്കുന്നത്. ഓജസും തേജസും കര്‍മോത്സുകതയും മുഖമുദ്രയായ ബാല്യവും യൗവനവും വാടിക്കരിയുവാന് അനുവദിക്കരുത്.\nഇരുപതാം വയസില് അവരെ എഴുപതിന്റെ വാര്‍ധക്യത്തിലേക്ക് തള്ളിവിട്ടുകൂടാ. ആരാധനാലയങ്ങളില് നിന്നും വിദ്യാലയങ്ങളില് നിന്നും മദ്യാലയങ്ങളിലേക്കുള്ള ദൂരപരിധി 200 മീറ്ററില് നിന്ന് 50 മീറ്ററായി കുറച്ച് മദ്യവിപ്ലവം സൃഷ്‌ടിക്കാനുള്ള നിലപാട് പുനഃപരിശോധിക്കണം.\nമദ്യത്തിനെതിരായ പ്രവര്‍ത്തനങ്ങള് സര്‍ക്കാരിന്റെ മാത്രം ചുമതലയല്ല. സത്യധര്‍മങ്ങള് ഊട്ടിയുറപ്പിക്കുവാന് ബാധ്യസ്‌ഥരായ വിവിധ മത, സാമുദായിക നേതാക്കള്‍ക്കും ഇതില് വലിയ പങ്കുവഹിക്കാനാകും. മദ്യവ്യവസായികളെയും മദ്യപാനികളെയും ആരാധനാലയ ഭരണസമിതികളിലേക്ക് തെരഞ്ഞെടുക്കാതിരിക്കാന് ആവശ്യമെങ്കില് നിയമത്തിലും ചട്ടങ്ങളിലും തിരുത്തല് വരുത്തണം. അതുപോലെ തന്നെ ധാര്‍മിക മൂല്യങ്ങള്‍ക്ക് മാന്യത കല്‍പിക്കുന്ന വ്യക്‌തികളെ മാത്രം നിയമനിര്‍മാണ സഭകളിലേക്ക് തെരഞ്ഞെടുക്കാന് ശ്രദ്ധിക്കണം. നിയമം നടപ്പാക്കാന് ഇച്‌ഛാശക്‌തിയും ആര്‍ജവവുമുള്ള അധികൃതരുടെ നിസംഗത പലപ്പോഴും പ്രശ്‌നങ്ങളെ സങ്കീര്‍ണമാക്കുന്നു.\nലഹരി ഉപയോഗം സാത്വികരെപ്പോലും വഴിതെറ്റിക്കുന്നു. മദ്യപാനാസക്‌തി വ്യക്‌തികളെ അമ്മപെങ്ങന്മാരെ തിരിച്ചറിയാത്തവരാക്കി തീര്‍ക്കുന്നു. ആരോഗ്യത്തെ നശിപ്പിക്കുന്നതും സദാചാരം ഇല്ലാതാക്കുന്നതുമായ മദ്യപാനത്തെ അന്തസിന്റെയും ആഢ്യതയുടെയും മാന്യതയുടെയും മാനദണ്ഡമായി കരുതുന്ന നിലപാട് അപഹാസ്യമാണ്. വാഹനാപകടങ്ങള്, കൊള്ള, കൊല, ഭവനഭേദനം, വിവാഹമോചനം, ബലാത്സംഗം എന്നിവയ്‌ക്കു പിന്നില് മദ്യമടക്കമുള്ള ലഹരികള്‍ക്കുള്ള സ്വാധീനം ചെറുതല്ല. അമ്മമാരെ വിധവമാരും മക്കളെ അനാഥരും കുഞ്ഞുങ്ങളെ മന്ദബുദ്ധികളും ആരോഗ്യവാന്മാരെ രോഗികളും സമ്പന്നരെ ദരിദ്രരുമാക്കി തീര്‍ക്കുന്ന ഈ വിപത്തിനെതിരേ നാം നിതാന്ത ജാഗ്രത പുലര്‍ത്തേണ്ടതുണ്ട്. ഈ ലോക ലഹരി വിരുദ്ധ ദിനത്തില് നമുക്ക് ഒന്നായി മദ്യത്തോടു പറയാം, കടക്കൂ പുറത്ത്...\nറവ. ഡോ. ജേക്കബ് മണ്ണാറപ്രായില് കോര് എപ്പിസ്‌കോപ്പ\n(കേരള മദ്യനിരോധന സമിതി സംസ്‌ഥാന പ്രസിഡന്റാണ് ലേഖകന്)\nവയനാട്ടില് ഗ്ലാമര് പോര്\n'മതസ്‌പര്‍ദ്ധ ബി.ജെ.പിയുടെ അജന്‍ഡയല്ല' -പി.എസ്. ശ്രീധരന് പിള്ള\nമാവേലിക്കരയില് ആരുടെ മാവ് പൂക്കും?\nവീട്ടിലിരുത്തിയതിന് പകരംവീട്ടാന് അസംഖാന്\nആരോഗ്യ സര്‍വേ സുതാര്യമാകണം


സണ്ണി എം കപിക്കാട് പറയുന്നു; ഭരണഘടന സംരക്ഷിക്കുക എന്നു പറയുന്നതുപോലും ഇക്കാലത്ത് വിപ്ലവമാണ് - Azhimukham\nസണ്ണി എം കപിക്കാട് പറയുന്നു; ഭരണഘടന സംരക്ഷിക്കുക എന്നു പറയുന്നതുപോലും ഇക്കാലത്ത് വിപ്ലവമാണ്\nശബരിമല സമരത്തിലൂടെ കീഴ്ജാതിക്കാരോടും സ്ത്രീകളോടുമുള്ള വിരോധവും വെറുപ്പുമാണ് വ്യക്തമാകുന്നത്\nOct 18 2018 05:06 PM\nപ്രായഭേദമന്യേയുള്ള സ്ത്രീ പ്രവേശനം അനുവദിച്ച സുപ്രീം കോടതി വിധി നടപ്പാക്കുന്നതിനെതിരെ തുലാമാസ പൂജയ്ക്കായി ശബരിമല നട തുറന്ന സാഹചര്യത്തില് സംഘര്‍ഷാഭരിതമായ അന്തരീക്ഷമാണ് കേരളത്തില് ഉണ്ടായിരിക്കുന്നത്. എന്നാല് ജനാധിപത്യപരമായി കോടതി വിധി നടപ്പിലാക്കേണ്ടതിനെ പറ്റിയും സ്ത്രീ പ്രവേശനത്തെ എതിര്‍ക്കുകയും അതിലൂടെ രാഷ്ട്രീയ മുതലെടുപ്പ് നടത്തുകയും ചെയ്യുന്ന സാഹചര്യത്തെയും മറികടക്കുന്നതിനായിയുള്ള ബദല് സംവിധാനത്തെപ്പറ്റിയുള്ള ചിന്തകള് പങ്കുവെച്ച് പ്രശസ്ത ദളിത് ചിന്തകനും, സാമൂഹ്യ നിരീക്ഷകനുമായ സണ്ണി.എം.കപിക്കാട് അഴിമുഖത്തോട് സംസാരിക്കുന്നു\nശബരിമല സ്ത്രീപ്രവേശന വിധിയ്ക്ക് ശേഷം അക്രമാസക്തമായ ഒരു സാഹചര്യമാണുള്ളത്. അത്തരത്തിലുള്ള ഒരു മൂവ്‌മെന്റിനെ പ്രതിരോധിക്കേണ്ടത് എങ്ങനെയാണ്?\nസംസ്ഥാനത്തിന് ഒരു ഉത്തരവാദിത്വമുണ്ട്. ആള്‍ക്കൂട്ടത്തിന് വിട്ടുകൊടുക്കാതെ സര്‍ക്കാര് നിയമവാഴ്ച ഉറപ്പുവരുത്തേണ്ടതുണ്ട്. സമാന്തരജനാധിപത്യ മൂവ്‌മെന്റാണ് ഒരു ബദലായി ജനതയെന്ന നിലയില് കെട്ടിപ്പടുക്കേണ്ടത്. നിയോ ബ്രാഹ്മണിക്കല് മൂവ്‌മെന്റിനെതിരെയുള്ള മൂവ്‌മെന്റ് എങ്ങനായിരിക്കണം എന്ന രൂപരേഖ ഇപ്പോള് ആവശ്യമുണ്ട്. ശബരിമല വിധിയെ ആര്‍എസ്എസ് അഖിലേന്ത്യാ ഘടകം സ്വാഗതം ചെയ്തു, ബിജെപി നേതൃത്വം സ്വാഗതം ചെയ്തു. പക്ഷേ കേരളത്തില് അവര് വിധിയെ എതിര്‍ക്കുന്നു. ഇങ്ങനെ വിപരീത നിലപാടുകളാണ് അവര് സ്വീകരിക്കുന്നത്. അത് ഹിന്ദുത്വ ശക്തികളുടെ എല്ലാ കാലത്തെയും തന്ത്രങ്ങളിലൊന്നാണ്. ഒരു കൂട്ടം അനുകൂലിക്കുകയും മറ്റൊരു കൂട്ടം പ്രതികൂലിക്കുകയും ചെയ്യും. അത് അവരുടെ രാഷ്ട്രീയകളിയാണ്.\nഒരു ജനാധിപത്യസമൂഹത്തെ സംബന്ധിച്ചിടത്തോളം ഭരണഘടനാ ധാര്‍മികത ഉയര്‍ത്തിപ്പിടിച്ചു കൊണ്ട് ഭരണഘടനാ വാഴ്ചയെ ഉറപ്പുവരുത്തുക എന്ന് പറയുന്ന ഒരു ജനാധിപത്യ മൂവ്‌മെന്റിലേക്ക് പ്രതിരോധ പ്രസ്ഥാനമാണ് രൂപീകരിക്കേണ്ടത്. ഭരണഘടനയെ മാറ്റിവെച്ചിട്ട് ഇതിനെ പ്രതിരോധിക്കാന് പറ്റില്ല എന്നാണ് എന്റെ പക്ഷം. കേവലനീതിയല്ല നമ്മള് ആവശ്യപ്പെടേണ്ടത്. കോണ്‍സ്റ്റിറ്റിയൂഷന് നീതി തന്നെ ആവശ്യപ്പെടണം. അതാണ് ഗ്യാരണ്ടീടായിട്ടുള്ള കാര്യം. ഇവര് വെല്ലുവിളിക്കുന്നത് ഭരണഘടനയെയാണ്. ഭരണഘടനയെ കത്തിച്ച് കളയണമെന്നാണ് ആര്‍എസ്എസിന്റെ നേതാവ് പറഞ്ഞത്. ഭരണഘടന കത്തിച്ച് കളഞ്ഞാല് പിന്നെ എന്താണ്? അയാള്‍ക്കൊരു സംശയവും കാണില്ല. അയാള് മനുസ്മൃതിയാണെന്നാകും പറയുക. ഈ ഒരു രീതിയിലാണ് കാര്യങ്ങള് പോകുന്നത്. സേവ് ദ് കോണ്‍സ്റ്റിറ്റിയൂഷന് എന്നു പറയുന്നത് പോലും ഈ സമയത്ത് വലിയൊരു വിപ്ലവമാണ്.\nനിപ വൈറസ്, വെള്ളപ്പൊക്കം, തുടങ്ങിയവയിലെല്ലാം കേരളത്തിന്റെ ‘ഒത്തൊരുമ’ എന്ന റൊമാന്റിസൈഷനുണ്ടായിരുന്നു. കേരളത്തിന്റെ ഇപ്പോഴത്തെ അവസ്ഥ എങ്ങനെ വിലയിരുത്തുന്നു?\nഭയങ്കരമായ ഓവര് എസ്റ്റിമേഷനുള്ള ഒരു സ്ഥലമാണ് കേരളം. വെള്ളപ്പൊക്കം വന്നപ്പോള് ജാതിയും മതവും ഒലിച്ചു പോയെന്നാണ് കേരളം പറഞ്ഞത്. അങ്ങനെയൊന്നും സംഭവിച്ചിട്ടില്ല. ജാതിയും മതവുമെല്ലാം അവിടെത്തന്നെയുണ്ട്. അങ്ങനെയുള്ള റൊമാന്റിസൈഷനാണ് ഇപ്പോള് നടക്കുന്നത്. ഞങ്ങള് ആരും അത് കണ്ടുപേടിക്കുന്നില്ല. കാരണം നമ്മള് അങ്ങനെയൊന്നും വിചാരിച്ചിട്ടില്ല. കേരളം പ്രബുദ്ധമാണ്. പക്ഷേ ആ പ്രബുദ്ധതയ്ക്ക് ഒരു ഏങ്കോണിപ്പുണ്ട്. അത് ചില സ്ഥലത്ത് മാത്രമേ പ്രവര്‍ത്തിക്കുള്ളൂ. മല്‍സ്യത്തൊഴിലാളി ഓഖി ദുരന്തത്തില് പെടുമ്പോള് ഈ പ്രബുദ്ധത ഉണരില്ല. അതേ സമയം പ്രബല സമുദായങ്ങളും പ്രബല മേഖലകളും വെള്ളത്തിനടിയിലായാല് പ്രബുദ്ധ കേരളം ഉണരും. ആ ഏങ്കോണിപ്പ് നമ്മള് പരിഹരിച്ചെടുക്കേണ്ടതാണ്.\nനിയോ ബ്രാഹ്മണിക്കല് മൂവ്‌മെന്റില് തന്നെ ജാതിയാണ് പ്രവര്‍ത്തിക്കുന്നത്. രാഹുല് ഈശ്വര് പറഞ്ഞതെന്താണ് ധര്‍മസമരമാണെങ്കില് ഇത് വിജയിക്കും ആ വിജയത്തെ കുറിച്ച് പാണന്മാര് പാടി നടക്കുമെന്നാണ് അയാള് പറഞ്ഞത്. അധികാരശ്രേണി ബോധമാണ് അയാളെ കൊണ്ട് അത് പറയിക്കുന്നത്. നമ്പൂതിരി മുതല് നായാടി വരെയെന്നാണ് പറയുന്നത്. നായാടി മുതല് നമ്പൂതിരി വരെയെന്ന് പറയുന്ന വഴക്കം നമ്മള്‍ക്കില്ലല്ലോ. ഈ മൂവ്‌മെന്റിലൂടെ കീഴ്ജാതിക്കാരോടുള്ള വിരോധവും സ്ത്രീകളോടുള്ള വെറുപ്പുമൊക്കെയാണ് വ്യക്തമാകുന്നത്. കൊല്ലം തുളസിയൊക്കെ പറഞ്ഞത് തന്നെ സ്ത്രീകളെ വലിച്ചു കീറണമെന്നാണ്. അത് കേട്ട് കൈയടിച്ച സ്ത്രീകളെ ചൂണ്ടിക്കാണിച്ചിട്ടാണ് സ്ത്രീകള് ശബരിമല പ്രവേശനം എതിര്‍ക്കുന്നുവെന്നാണ് പറയുന്നത്.\nസ്ത്രീകള്‍ക്കായുള്ള വിധിയില് സ്ത്രീകള് തന്നെ എതിര്‍ശബ്ദമായി രംഗത്തെത്തുന്നു. സ്ത്രീകളുടെ വിധേയത്വ നിലപാടിനെ സോഷ്യോളജിക്കലി വിലയിരുത്തേണ്ടതില്ലേ?\nഇന്ത്യ നേരിടുന്ന മര്‍മ്മ പ്രധാനമായ പ്രശ്‌നം ഇന്ത്യയിലുളളത് ഒരു ബ്രാഹ്മണിക്കല് പാട്രിയാര്‍ക്കിയാണ്. പാട്രിയാര്‍ക്കിയുടെ യുക്തിക്ക് മാത്രം വഴങ്ങുന്നതല്ല ഇന്ത്യയിലെ പാട്രിയാര്‍ക്കി. ബ്രാഹ്മണിക്കല് ശ്രേണിയോട് സമരസപ്പെട്ടിട്ടാണ് അത് പ്രവര്‍ത്തിക്കുന്നത്. ഓരോ വിഭാഗത്തിലും സ്ത്രീകള്‍ക്കുണ്ടാകുന്ന പീഡനങ്ങളും സ്ത്രീകളുടെ അവസ്ഥയും മാറിമാറിയാണ് ഇരിക്കുന്നത്. അതുകൊണ്ട് ഒരു പൊതുയുക്തിയിലേക്ക് ഇവരെ അടുപ്പിക്കുക എന്ന് പറയുന്നത് അസാധ്യമാണ്. അതുകൊണ്ടാണ് സ്ത്രീകളുടെ പ്രസ്ഥാനങ്ങള്‍ക്ക് പലപ്പോഴും കാര്യമായ മുന്നേറ്റം കഴിയാതെ പോകുന്നത്. ഇന്റേണല് കോണ്‍ഫ്‌ളിക്റ്റുകള് ഇതിനകത്തുണ്ട്. അതുപോലെ തന്നെ ആന്റികാസ്റ്റ് പ്രസ്ഥാനങ്ങള് പാട്രിയാര്‍ക്കിയെ അഡ്രസ് ചെയ്യുന്നില്ല. ബ്രാഹ്മണിക്കല് പാട്രിയാര്‍ക്കി എന്ന പൊതുസംഗതിയെ അഡ്രസ് ചെയ്യുവാനും അത് എങ്ങനെയൊക്കെ പ്രവര്‍ത്തിക്കുന്നുവെന്ന് മനസിലാക്കിയാലും മാത്രമേ ഫലപ്രദമായ ഇടപെടലുകള്‍ക്ക് സാധിക്കുള്ളൂ. സ്ത്രീകളെ സംബന്ധിച്ചിടത്തോളം വീട്ടിലൊക്കെ പെണ്‍കുട്ടികളെ അനൗദ്യോഗികമായി പറഞ്ഞു പരിശീലിപ്പിക്കുന്നത രണ്ട് കാര്യങ്ങള് ഒന്ന് പാട്രിയാര്‍ക്കിയും മറ്റൊന്ന് ബ്രാഹ്മണൈസേഷനുമാണ്. ജാതിയും, ലിംഗവിവേചനവുമാണ് കുട്ടികള്‍ക്ക് നമ്മള് സമൂഹമെന്ന നിലയില് നല്‍കുന്ന പരിശീലനം. ഇതില് നിന്ന് പുറത്തുകടക്കുക എന്നതാണ് ആദ്യം ചെയ്യേണ്ടത്.\nഅത്തരത്തിലുള്ള ഷെല് ബ്രേക്കിങ് സാധ്യമാക്കുന്ന വിധിയല്ലേ ഇപ്പോള് ഉണ്ടായിരിക്കുന്നത്?\nഅതെ. അതിന് ഉപകരിക്കുന്നതാണ് ഇത്തരത്തിലുള്ള വിധികള്. ഈയിടെയായി ഉണ്ടായ സുപ്രീം കോടതി വിധികളെല്ലാം സമൂഹ്യനവോത്ഥാനം എന്ന് വിളിക്കാവുന്ന വിധികളാണ്. 377-ാം വകുപ്പ് റദ്ദ് ചെയ്യുമ്പോള് ശാസ്ത്ര ബോധത്തെയാണ് അടിസ്ഥാനമായി എടുക്കുന്നത്. അതല്ലാതെ മയിലിന്റെ പ്രജനനം നടക്കുന്നത് കണ്ണീര് കൊണ്ടാണെന്നുള്ള യുക്തിയില്ലായ്മയല്ല കോടതി കണക്കിലെടുക്കുന്നത്. സ്വവര്‍ഗ ലൈംഗികതയെക്കുറിച്ച് ശാസ്ത്രം പറയുന്ന കാര്യങ്ങള് വെച്ചാണ് കോടതി വിധിയിലേക്ക് വരുന്നത്. സയന്റിഫിക് ടെമ്പര് ബോധപൂര്‍വം വളര്‍ത്തിയെടുക്കേണ്ടതാണെന്ന് ഇന്ത്യന് ഭരണഘടന പറയുന്നുണ്ട്. അംബേദ്കര് തന്നെ അത് പറയുന്നുണ്ട്. നല്ല മനുഷ്യന്മാര് ഇത് കൈകാര്യം ചെയ്താല് റിസള്‍ട്ട് ഉണ്ടാക്കും മോശം മനുഷ്യന്മാര് കൈകാര്യം ചെയ്താല് ദോഷമുണ്ടാക്കുമെന്ന് അംബേദ്കര് തന്നെ പറയുന്നു.\nശബരിമല LIVE: സുരക്ഷ വര്‍ധിപ്പിക്കാന് ഒരുങ്ങി പോലീസ്; കൂടുതല് ഉന്നത ഉദ്യോഗസ്ഥര് പമ്പയിലേക്ക്, ഹര്‍ത്താലിനിടെ വീണ്ടും അക്രമം\nരണ്ടാഴ്ച മുൻപ് സാമുദായിക സംവരണം നിർത്തലാക്കാൻ ഹർജി നൽകിയ എൻഎസ്എസ് ഇപ്പോൾ ഹിന്ദു ഐക്യം പ്രസംഗിക്കുന്നു; സണ്ണി എം കപിക്കാട്\nദേഹത്ത് പാമ്പ് കയറിയ സണ്ണി ലിയോണും രജനികാന്ത് ആയ സണ്ണി ലിയോണും


സിദ്ദു പഞ്ചാബ് പിസിസി അധ്യക്ഷ സ്ഥാനത്തേക്ക്, 'ക്യാപ്റ്റൻ' ഹാപ്പിയല്ല, തുടക്കത്തിലേ പാളി | navjot singh sidhu likely to be punjab pcc chief captain amarinder singh unhappy\nവരാനിരിക്കുന്ന നിയമസഭാ തെരഞ്ഞെടുപ്പിൽ നവ്ജോത് സിംഗ് സിദ്ദുവാണ് പിസിസി അധ്യക്ഷനെങ്കിൽ താൻ മത്സരിക്കാനേയില്ലെന്ന കടുത്ത നിലപാടെടുത്തു മുഖ്യമന്ത്രി ക്യാപ്റ്റൻ അമരീന്ദർ സിംഗെന്നാണ് റിപ്പോർട്ടുകൾ.\nChandigarh, First Published Jul 16, 2021, 7:45 AM IST\nദില്ലി/ ചണ്ഡീഗഢ്: പഞ്ചാബ് കോൺഗ്രസിൽ പ്രതിസന്ധി ഒഴിയുന്നില്ല. നവ്ജോത് സിംഗ് സിദ്ദുവിനെ പഞ്ചാബ് പിസിസി അധ്യക്ഷനായി നിയമിക്കാൻ ഹൈക്കമാൻഡ് ഒരുങ്ങവേ പഞ്ചാബ് മുഖ്യമന്ത്രി ക്യാപ്റ്റൻ അമരീന്ദർ സിംഗ് കടുത്ത എതിർപ്പുമായി രംഗത്തെത്തി. പിസിസി അധ്യക്ഷനും മുഖ്യമന്ത്രിയും ഒരു സമുദായത്തിൽ നിന്ന് വേണ്ടെന്ന് അമരീന്ദർ സിംഗ് പറയുന്നു. താനും സിദ്ദുവും ജാട്ട് സിഖ് സമുദായക്കാരാണ്. ഇത് സമുദായ സമവാക്യങ്ങളെ തകിടം മറിക്കുമെന്നും അമരീന്ദർ സിംഗ് പറയുന്നു. ഒരു സമവായ ഫോർമുലയിലെത്തിയെന്ന ആശ്വാസത്തിലിരുന്ന ഹൈക്കമാൻഡിനോട് അമരീന്ദർ സിംഗ് എതിർപ്പറിയിച്ചതോടെ പാർട്ടി നേതൃത്വം വീണ്ടും ആശയക്കുഴപ്പത്തിലായിട്ടുണ്ട്.\nരാഷ്ട്രീയതന്ത്രജ്ഞനായ പ്രശാന്ത് കിഷോറുമായി ഇക്കാര്യത്തിൽ രാഹുൽ ഗാന്ധി ചർച്ച നടത്തിയിരുന്നു. ഭിന്നത ഒഴിവാക്കാൻ സിദ്ദുവിനെ അധ്യക്ഷനാക്കുന്നതിനൊപ്പം, രണ്ട് വർക്കിംഗ് പ്രസിഡന്‍റുമാരെ നിയമിക്കുകയെന്നതാണ് പ്രശാന്ത് കിഷോർ മുന്നോട്ട് വച്ച ഫോർമുല. ഇതിൽ ഒരാൾ ഹിന്ദു വിഭാഗത്തിൽ നിന്നും മറ്റൊരാൾ ദളിത് വിഭാഗത്തിൽ നിന്നുമായിരിക്കണം. അങ്ങനെ സമുദായസമവാക്യങ്ങൾ തുല്യമാക്കുകയെന്ന ഫോർമുലയിൽ ഉടനൊന്നും തീരുമാനമാകില്ലെന്ന സൂചനയാണ് അമരീന്ദർ സിംഗിന്‍റെ ഉടക്കിലൂടെ വ്യക്തമാകുന്നത്.\nനവ്ജോത് സിംഗ് സിദ്ദുവും ക്യാപ്റ്റൻ അമരീന്ദർ സിംഗും തമ്മിൽ മുമ്പും നല്ല ബന്ധമല്ല ഉണ്ടായിരുന്നത്. ഇപ്പോൾ, വരാനിരിക്കുന്ന നിയമസഭാ തെരഞ്ഞെടുപ്പിൽ നവ്ജോത് സിംഗ് സിദ്ദുവാണ് പിസിസി അധ്യക്ഷനെങ്കിൽ താൻ മത്സരിക്കാനേയില്ലെന്ന കടുത്ത നിലപാടിലാണ് മുഖ്യമന്ത്രി ക്യാപ്റ്റൻ അമരീന്ദർ സിംഗെന്നാണ് റിപ്പോർട്ടുകൾ.\nസിദ്ദുവിനെ പിസിസി അധ്യക്ഷനാക്കാനുള്ള പ്രസ്താവന വരെ തയ്യാറാക്കി വച്ച ശേഷമാണ് പഞ്ചാബിന്‍റെ ചുമതലയുള്ള എഐസിസി സെക്രട്ടറി ഹരീഷ് റാവത്ത് ഇതിൽ നിന്ന് പിൻമാറിയതെന്നാണ് റിപ്പോർട്ടുകൾ. അമരീന്ദർ സിംഗിന്‍റെ എതിർപ്പിനെത്തുടർന്ന്, രാത്രി ഏഴരയോടെ സോണിയാ ഗാന്ധിയുടെ വസതിയിലെത്തിയ ഹരീഷ് റാവത്ത്, ഇനിയെന്ത് വേണമെന്ന കാര്യത്തിൽ ചർച്ചകൾ നടത്തിയെങ്കിലും ഒരു സമവായമുണ്ടാക്കാനായില്ല.\nആദ്യം സിദ്ദു പിസിസി അധ്യക്ഷനാകുമെന്ന് പറഞ്ഞ ഹരീഷ് റാവത്ത് പിന്നീട് പ്രസ്താവന പിൻവലിക്കുകയും ചെയ്തു. ''എന്നോട് പിസിസി അധ്യക്ഷനായി സിദ്ദു വരുമോ എന്ന് ചോദിച്ചപ്പോൾ എന്ത് തീരുമാനവും വരാമെന്നാണ് ഞാൻ പറഞ്ഞത്. ബാക്കി മാധ്യമങ്ങൾ വളച്ചൊടിച്ചതാണ്'', എന്ന് പിന്നീട് ഹരീഷ് റാവത്ത് സോണിയയുമായുള്ള കൂടിക്കാഴ്ചയ്ക്ക് ശേഷം പറഞ്ഞു.\nവെള്ളിയാഴ്ച ചണ്ഡീഗഢിലേക്ക് പോയി നേരിട്ട് ക്യാപ്റ്റൻ അമരീന്ദർ സിംഗുമായി നേരിട്ട് കൂടിക്കാഴ്ച നടത്താനിരിക്കുകയാണ് ഹരീഷ് റാവത്ത്. അതേസമയം, അമരീന്ദർ സിംഗ് രാജി വയ്ക്കുമെന്ന തരത്തിലുള്ള മാധ്യമവാർത്തകൾ അടിസ്ഥാനരഹിതമാണെന്ന് അദ്ദേഹത്തിന്‍റെ മാധ്യമഉപദേഷ്ടാവ് ട്വീറ്റ് ചെയ്തു. 2022-ലെ നിയമസഭാ തെരഞ്ഞെടുപ്പും, ക്യാപ്റ്റൻ തന്നെയാണ് നയിക്കുക. തെറ്റായ വിവരങ്ങൾ പ്രചരിപ്പിക്കുന്നത് മാധ്യമങ്ങൾ നിർത്തണമെന്നും ഉപദേഷ്ടാവ് രവീൻ തുക്രാലിന്‍റെ ട്വീറ്റ്.\nപിസിസി അധ്യക്ഷനായി സിദ്ദു വന്നാൽ അത് പഞ്ചാബ് കോൺഗ്രസിന്‍റെ പതനമായിരിക്കുമെന്നാണ് മുഖ്യമന്ത്രിയുടെ നിലപാട്. സമവായ ഫോർമുല തുടക്കത്തിലേ പാളിയ സാഹചര്യത്തിൽ സിദ്ദുവിന്‍റെയും ക്യാപ്റ്റന്‍റെയും ക്യാമ്പുകൾ ചണ്ഡീഗഢിൽ യോഗം ചേർന്നിരുന്നു. രണ്ട് പക്ഷവും ഒരു തരത്തിലും ഉടനെയൊന്നും വിട്ടുവീഴ്ചയ്ക്ക് തയ്യാറാവില്ലെന്ന് വ്യക്തമായ സാഹചര്യത്തിൽ ഇനിയെന്താകും പഞ്ചാബ് കോൺഗ്രസിൽ സംഭവിക്കുക എന്ന് കണ്ടറിയണം.\nLast Updated Jul 16, 2021, 7:45 AM IST\n'കോണ്‍ഗ്രസ് ആണ് പണം മുടക്കിയത്'; 'ശ്രമിക്' ട്രെയിനില് ലഘുലേഖയുമായി എംഎല്‍എ\nരാഹുലിന് പകരം ഊര്‍ജസ്വലനായ യുവനേതാവ് കോണ്‍ഗ്രസ് അധ്യക്ഷനാവണം: അമരീന്ദര് സിംഗ്